Coronavirus: Idukki and Kottayam to Orange Zone- കോവിഡ്-19: ഗ്രീൻ സോൺ ജില്ലകൾ ഓറഞ്ച് സോണിലേക്ക്\nകോവിഡ്-19: ഭാഗിക ഇളവുകൾ വെള്ളിയാഴ്ച മുതൽ; ഇടുക്കി, കോട്ടയം ജില്ലകൾ ഓറഞ്ച് സോണിൽ\nഹോട്ട് സ്പോട്ടുകളായ പഞ്ചായത്തുകൾ മുഴുവനായി അടച്ചിടും\nUpdated: April 24, 2020 1:13:18 am\nതിരുവനന്തപുരം: പുതുതായി കോവിഡ്-19 രോഗബാധ കണ്ടെത്തിയതിനെത്തുടർന്ന് ഇടുക്കി, കോട്ടയം ജില്ലകൾ ഗ്രീൻ സോണിൽ നിന്ന് ഓറഞ്ച് സോണിലേക്ക് മാറ്റി. ഇടുക്കിയും കോട്ടയവും അടക്കം സംസ്ഥാനത്തെ പത്ത് ജില്ലകളാണ് ഓറഞ്ച് സോണിൽ. കാസർഗോഡ്, കണ്ണൂർ, മലപ്പുറം, കോഴിക്കോട് ജില്ലകൾ റെഡ് സോണിൽ തുടരും.\nകോട്ടയം, ഇടുക്കി ജില്ലകളിൽ പുതിയ കേസുകൾ കണ്ടെത്തിയതോടെ ഗ്രീൻ സോണിൽ നിന്ന് ഓറഞ്ച് സോണിലേക്ക് മാറ്റാൻ തീരുമാനിക്കുകയായിരുന്നെന്ന് മുഖ്യമന്ത്രി പിണറായി വിജയൻ പറഞ്ഞു. റെഡ് സോണിൽ ഇപ്പോഴുള്ള നിയന്ത്രണങ്ങൾ കർശനമായി തുടരുമെന്നും അദ്ദേഹം വ്യക്തമാക്കി.\nAlso Read: മാസപ്പിറവി കണ്ടു; സംസ്ഥാനത്ത് നാളെ റംസാന് വ്രതാരംഭം\nഅതേസമയം, ഓറഞ്ച് എ സോണിലെ ജില്ലകളിൽ പ്രഖ്യാപിച്ച ലോക്ക്ഡൗൺ ഇളവുകൾ വെള്ളിയാഴ്ച മുതൽ പ്രാബല്യത്തിൽ വരും. ഇടുക്കിക്കും കോട്ടയത്തിനും പുറമെ, തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, തൃശൂർ, പാലക്കാട് ജില്ലകളാണ് ഓറഞ്ച് സോണിൽ. ഇതിൽ എറണാകുളം, കൊല്ലം, പത്തനംതിട്ട ജില്ലകളായിരുന്നു ഓറഞ്ച് എ സോണിൽ ഉൾപെടുത്തിയിരുന്നത്.\nഇരു ജില്ലകളിലെയും സാഹചര്യങ്ങൾ വ്യത്യസ്തം\nPosted by Pinarayi Vijayan on Thursday, 23 April 2020\nപുതുതായി കോവിഡ് ബാധ കണ്ടെത്തിയെങ്കിലും കോട്ടയത്തെയും ഇടുക്കിയിലെയും സാഹചര്യങ്ങൾ വ്യത്യസ്തമാണെന്ന് മുഖ്യമന്ത്രി പറഞ്ഞു. ഇടുക്കിയിൽ സംസ്ഥാന അതിർത്തിയുണ്ട്. അത് കടന്ന് നിരവധി പേർ വരുന്നുണ്ട്. അത് രോഗവ്യാപനം കൂടാൻ കാരണമായെന്ന് മുഖ്യമന്ത്രി പറഞ്ഞു.\nഇടുക്കിയിൽ മാത്രമല്ല. സംസ്ഥാനത്ത് ഒട്ടാകെ അതിർത്തി മേഖലകളിൽ ഈ പ്രശ്നം നിലനിൽക്കുന്നുണ്ട്. ഈ സാഹചര്യത്തിൽ സംസ്ഥാന അതിർത്തികളിൽ പരിശോധന ശക്തമാക്കുമെന്നും മുഖ്യമന്ത്രി പറഞ്ഞു. കോട്ടയത്തെ രോഗബാധ സംബന്ധിച്ച വിശദാംശങ്ങൾ പരിശോധിക്കുമെന്നും മുഖ്യമന്ത്രി അറിയിയിച്ചു.\nസംസ്ഥാനത്ത് ഇന്ന് സ്ഥിരീകരിച്ച പത്ത് കോവിഡ് കേസുകളിൽ നാലെണ്ണം ഇടുക്കി ജില്ലയിലാണ്. കോട്ടയം ജില്ലയിൽ രണ്ട് പേർക്കും ഇന്ന് കോവിഡ് സ്ഥിരീകരിച്ചു. ഇടുക്കിക്കും കോട്ടയത്തിനും പുറമെ കോഴിക്കോട് ജില്ലയിൽ രണ്ടുപേർക്കും തിരുവനന്തപുരം, കൊല്ലം ജില്ലകളിൽ ഓരോരുത്തർക്കുമാണ് ഇന്ന് കോവിഡ് സ്ഥിരീകരിച്ചത്. സംസ്ഥാനത്ത് ഇതുവരെ 447 പേർക്കാണ് കോവിഡ് സ്ഥിരീകരിച്ചു. ഇതിൽ 129 പേരാണ് ഇപ്പോൾ ചികിത്സയിലുള്ളത്.\nഓറഞ്ച് സോണിലുള്ള 10 ജില്ലകളിൽ ഹോട്ട് സ്പോട്ടുകളായ പഞ്ചായത്തുകൾ മുഴുവനായി അടച്ചിടുമെന്ന് മുഖ്യമന്ത്രി അറിയിച്ചു. മുനിസിപ്പൽ പ്രദേശങ്ങളിൽ വാർഡുകളെയും കോർപറേഷനുകളിൽ ഡിവിഷനുകളെയും അടിസ്ഥാനമാക്കിയാവും ഹോട്ട് സ്പോട്ടുകൾ നിർണയിക്കുക. ഹോട്ട് സ്പോട്ടുകളായി കണ്ടെത്തിയ വാർഡുകളും ഡിവിഷനുകളും അടച്ചിടും. അടയ്ക്കേണ്ട വാർഡുകളും ഡിവിഷനുകളും അതത് ജില്ലാ ഭരണകൂടമാണ് കണ്ടെത്തേണ്ടതെന്ന് മുഖ്യമന്ത്രി പറഞ്ഞു.\nഓറഞ്ച് സോണിലെ ലോക്ക്ഡൗൺ ഇളവുകൾ\nസംസ്ഥാന സർക്കാർ ഓറഞ്ച് എ സോൺ ജില്ലകളിൽ പ്രഖ്യാപിച്ച ലോക്ക്ഡൗൺ ഭാഗിക ഇളവുകൾ വെള്ളിയാഴ്ച പ്രാബല്യത്തിൽ വരികയാണ്. സാമൂഹിക അകല നിർദേശങ്ങൾ കർശനമായി പാലിക്കുന്നുണ്ടെന്ന് ഉറപ്പു വരുത്തി മാത്രമാണ് ഇളവുകൾ അനുവദിക്കുക. രാഷ്ട്രീയ, സാമൂഹ്യ, കായിക, വിനോദ, സാംസ്കാരിക പരിപാടികളും മത ചടങ്ങുകളും ജനങ്ങള് ഒത്തുകൂടുന്ന മറ്റ് പരിപാടികളും ഒഴിവാക്കണം.\nAlso Read: ക്രെെസ്‌തവ ദേവാലയങ്ങളിൽ വിവാഹം നടത്താം; പരമാവധി 20 പേർ\nആരാധനാലയങ്ങള് അടച്ചിടും. വിവാഹം, മരണാനന്തര ചടങ്ങുകള് എന്നിവയില് 20 ല് അധികം ആളുകള് ഉണ്ടാകാന് പാടില്ല. ബാര്‍ബര് ഷോപ്പുകള് അടച്ചിടും. വിദ്യാഭ്യാസ സ്ഥാപനങ്ങൾക്കും തുറന്നു പ്രവർത്തിക്കാൻ അനുവാദമില്ലെന്നും ഓൺലൈൻ ക്ലാസ്സുകൾ തുടരാമെന്നും സർക്കാർ വ്യക്തമാക്കി.\nസ്വകാര്യ വാഹനങ്ങള് നിയന്ത്രിതമായി പുറത്തിറക്കാം. തിങ്കള്, ബുധന്, വെള്ളി ദിവസങ്ങളില് ഒറ്റ സംഖ്യയില് നമ്പര് അവസാനിക്കുന്ന വാഹനങ്ങളും ചൊവ്വ, വ്യാഴം, ശനി ദിവസങ്ങളില് പൂജ്യം, ഇരട്ട സംഖ്യ എന്നിവയില് നമ്പര് അവസാനിക്കുന്ന സ്വകാര്യ വാഹനങ്ങളും പുറത്തിറക്കാം. എന്നാല്, സ്ത്രീകള് ഓടിക്കുന്ന വാഹനങ്ങള്‍ക്ക് ഈ നിയന്ത്രണമില്ല. കാരണമില്ലാതെ ജില്ലാ അതിര്‍ത്തിക്ക് പുറത്തേക്ക് പോകാനാവില്ല.\nനാലു ചക്ര വാഹനങ്ങളില് ഡ്രൈവര് ഉള്‍പ്പടെ മൂന്നു പേര്‍ക്കും ഇരുചക്ര വാഹനങ്ങളില് ഒരാള്‍ക്കും മാത്രമാണ് യാത്ര. യാത്രക്കാര് മാസ്കുകള് ധരിക്കണം.\nഹോട്ടലുകളില് നിന്ന് പാര്‍സല് നല്‍കാം. ഓണ്‍ലൈന് ഭക്ഷണവിതരണം രാത്രി എട്ടുമണി വരെ അനുവദിക്കും.\nആരോഗ്യമേഖലയിൽ മെഡിക്കല് ലബോറട്ടറികള്, കളക്ഷന് സെന്‍ററുകള്, ഫാര്‍മസ്യൂട്ടിക്കല് ആന്‍റ് മെഡിക്കല് റിസര്‍ച്ച് ലാബുകള്, കോവിഡ് ഗവേഷണവുമായി ബന്ധപ്പെട്ട് പ്രവര്‍ത്തിക്കുന്ന സ്ഥാപനങ്ങള് എന്നിവക്ക് തുറന്ന് പ്രവര്‍ത്തിക്കാം.\nവെറ്ററിനറി ആശുപത്രികള്, ഡിസ്പെന്‍സറികള്, ക്ലിനിക്കുകള്, പതോളജി ലാബുകള്, മരുന്നുകളുടെയും വാക്സിനുകളുടെയും വിതരണം, വില്‍പന, കോവിഡ് പ്രതിരോധ പ്രവര്‍ത്തനങ്ങളുമായി ബന്ധപ്പെട്ട് പ്രവര്‍ത്തിക്കുന്ന ഹോം കെയര് പ്രൊവൈഡര്‍മാര് അടക്കമുള്ള അംഗീകൃത സ്വകാര്യ സ്ഥാപനങ്ങള് എന്നിവര്‍ക്കും പ്രവര്‍ത്തിക്കാം.\nമരുന്ന് ഉല്പാദനമേഖലയുമായി ബന്ധപ്പെട്ട സ്ഥാപനങ്ങള് സര്‍വീസുകള്, ആരോഗ്യ രംഗത്തെ നിര്‍മ്മാണ പ്രവര്‍ത്തികള്, ആംബുലന്‍സ് നിര്‍മ്മാണ മേഖല ഉള്‍പ്പടെയുള്ളവയ്ക്കും പ്രവര്‍ത്തിക്കാം.\nകാര്‍ഷിക മേഖലയിൽ കൃഷിക്കാര്‍ക്കും വിവിധ കൃഷിപ്പണികള് ചെയ്യുന്നവര്‍ക്കും കാര്‍ഷിക വൃത്തിയിലേര്‍പ്പെടാം. കാര്‍ഷിക വിളകളുമായി ബന്ധപ്പെട്ട് പ്രവര്‍ത്തിക്കുന്ന സംഭരണ, മാര്‍ക്കറ്റിംഗ്, വില്‍പന ഏജന്‍സികള്‍ക്കും പ്രവര്‍ത്തനാനുമതിയുണ്ട്.\nകൃഷി വികസനവും കര്‍ഷകരുടെ ക്ഷേമവുമായി ബന്ധപ്പെട്ട്പ്രവര്‍ത്തിക്കുന്ന സഹകരണ സൊസൈറ്റികള്‍ക്കും പ്രവര്‍ത്തന അനുമതിയുണ്ടാകും.\nകാര്‍ഷിക ഉപകരണങ്ങള് വില്‍ക്കുന്ന സ്ഥാപനങ്ങള്, സ്പെയര് പാര്‍ട്സ് കടകള്, അറ്റകുറ്റപണികള് നടത്തുന്ന കടകൾ എന്നിവ തുറക്കാം.\nമത്സ്യ ബന്ധന മേഖലയുമായി ബന്ധപ്പെട്ട് പ്രവര്‍ത്തിക്കുന്ന വ്യവസായങ്ങള്‍ക്ക് പ്രവർത്തിക്കാം. ഹാച്ചറികള്, മത്സ്യ ഭക്ഷ്യ നിര്‍മ്മാണ യൂണിറ്റുകള് എന്നിവക്കും പ്രവര്‍ത്തിക്കാം.\nചായ, കോഫി, ഏലയ്ക്ക, റബ്ബര്, തോട്ടങ്ങളില് 50 ശതമാനം ജോലിക്കാര്‍ക്ക് ജോലികള് ചെയ്യാം. ഇതിന്‍റ സംസ്കരണ യൂണിറ്റുകളിലും 50 ശതമാനം ജോലിക്കാര്‍ക്ക് പങ്കെടുക്കാം. മുള, തേങ്ങ, അടക്ക, കൊക്കോ, സുഗന്ധ വ്യഞ്ജനങ്ങള് എന്നിവയുടെ വിപണനവും അനുബന്ധ പ്രവര്‍ത്തികളും നടത്താം.\nപാല് , പാല് ഉല്പന്നങ്ങള് എന്നിവയുമായി ബന്ധപ്പെട്ട ജോലികള് നടത്താം. കോഴി വളര്‍ത്തല് കേന്ദ്രം ഉള്‍പ്പടെയുള്ള മൃഗസംരക്ഷണ യൂണിറ്റുകള് തുറന്ന് പ്രവര്‍ത്തിക്കാം.\nAlso Read: കേരളത്തിൽ സമൂഹ വ്യാപനം തിരിച്ചറിയാൻ റാൻഡം പരിശോധന തുടങ്ങി\nസാമ്പത്തിക മേഖലയിൽ എന്‍പിസിഐ, സിസിഐഎല്, പേയ്മെന്‍റ് സിസ്റ്റം ഓപറേറ്റേഴ്സ്, സര്‍ക്കാരിനു കീഴിലുള്ള ധനകാര്യ സ്ഥാപനങ്ങള്, സഹകരണ സ്ഥാപനങ്ങള് എന്നിവക്കു പ്രവര്‍ത്തിക്കാം.\nബാങ്ക് ശാഖകള്, എടിഎം, ഐ.ടി.വെന്‍ഡര്‍മാര്, ബാങ്കിംഗ് കറസ്പോണ്ടന്‍സ്, എടിഎം ഓപറേഷന്, ക്യാഷ് മാനേജ്മെന്‍റ് ഏജന്‍സികള് എന്നിവര്‍ക്കും പ്രവര്‍ത്തിക്കാം.\nചരക്കു ഗതാഗതം അനുവദിക്കും, കൊറിയര് സര്‍വീസുകള്‍ക്ക് പ്രവര്‍ത്തിക്കാം. വര്‍ക്ക് ഷോപ്പുകള്, ഇലക്ട്രിക്കല്, ഇലക്ടോണിക് ഉപകരണങ്ങളുടെയും മഷിനറി കളുടെയും റിപ്പയറിംഗ് ഷോപ്പുകള്‍ക്കും പ്രവര്‍ത്തിക്കാം.\nവ്യവസായ മേഖലയില് സെസുകള്, വ്യവസായിക കേന്ദ്രങ്ങള്, ടൗണ്‍ഷിപ്പുകള്, കയറ്റുമതി മേഖലയില് പ്രവര്‍ത്തിക്കുന്ന യൂണിറ്റുകള് എന്നിവക്ക് നിയന്ത്രണ വിധേയമായി പ്രവര്‍ത്തിക്കാം. സാമൂഹ്യ അകലം ഉറപ്പു വരുത്തി തൊഴിലുടമ തൊഴിലാളികള്‍ക്ക് ഗതാഗത സംവിധാനം ഒരുക്കണം. ഐ ടി ഹാര്‍ഡ് വെയര്, റബ്ബര്, കശുവണ്ടി, ഖാദി, നോട്ട് ബുക്ക് നിര്‍മ്മാണം എന്നിവക്കു പ്രവര്‍ത്തിക്കാം.\nനിര്‍മ്മാണമേഖലയിൽ റോഡ്, കനാല് നിര്‍മ്മാണങ്ങള്, കെട്ടിട നിര്‍മ്മാണം, ജലസേചന പദ്ധതികള്, എന്നിവ അനുവദനീയമാണ്. തൊഴിലാളികള് സാമൂഹിക അകലം പാലിക്കണം. പനിയോ, ചുമയോ മറ്റ് അസ്വസ്ഥതകള് ഉള്ളവര് ജോലി ചെയ്യാന് പാടില്ല. ചുരുങ്ങിയ എണ്ണം തൊഴിലാളികളെ മാത്രമേ പങ്കെടുപ്പിക്കാവൂ.\nWeb Title: Coronavirus green zone districts to orange zone\nക്രെെസ്‌തവ ദേവാലയങ്ങളിൽ വിവാഹം നടത്താം; പരമാവധി 20 പേർ


suicide | മരുമകളുടെ ആത്മഹത്യ ഫേസ്ബുക്കിൽ ലൈവിട്ട് വൃദ്ധദമ്പതികൾ; ഭര്‍തൃവീട്ടുകാര് സ്ത്രീധനത്തിൻ്റെ പേരിൽ പീഡിപ്പിച്ചിരുന്നു വെന്ന് യുവതിയുടെ മാതാപിതാക്കൾ, 'നോക്കൂ, അവള് തനിയെ തൂങ്ങിമരിക്കുകയാണ്' എന്ന് അമ്മായിച്ഛൻ പറയുന്നതിൻ്റെ ശബ്ദം: വീഡിയോ ഫേസ്ബുക്കിൽ വൈറൽ - Malayalivartha.com Widgets Magazine\n13 APRIL 2021 02:09 PM IST\nയുവതിയുടെ ആത്മഹത്യാരംഗം സമൂഹമാധ്യമങ്ങളിൽ ലൈവായി പങ്കുവെച്ച അമ്മായിയച്ഛനെയും അമ്മായിയമ്മയെയും പോലീസ് അറസ്റ്റ് ചെയ്തു. കൊലപാതകക്കേസിൽ നിന്ന് ഒഴിവാകാനാണ് യുവതി തൂങ്ങിമരിക്കുന്ന രംഗം വീഡിയോയിൽ പകര്‍ത്തിയതെന്നാണ് ഇവർ പോലീസിനോട് പറയുന്നത്.\nഅതേസമയം, 25കാരിയായ കോമളിൻ്റെ മരണത്തിൽ ആരോപണവുമായി കുടുംബാംഗങ്ങൾ രംഗത്ത് എത്തിയിരിക്കുകയാണ്. മകളെ ഭര്‍തൃവീട്ടുകാര് സ്ത്രീധനത്തിൻ്റെ പേരിൽ പീഡിപ്പിച്ചിരുന്നുവെന്നാണ് യുവതിയുടെ മാതാപിതാക്കള് പറയുന്നത്.\nസംഭവത്തിൽ യുവതിയുടെ ഭര്‍ത്താവിനും ഇയാളുടെ സഹോദരനും എതിരെ പോലീസ് കേസ് രജിസ്റ്റർ ചെയ്തിരിക്കുകയാണ്. ഞായറാഴ്ചയായിരുന്നു യുവതിയുടെആത്മഹത്യ. യുപി മുസഫര്‍നഗറിനു സമീപം ദതിയാന ഗ്രാമത്തിലായിരുന്നു യുവതി ഭര്‍ത്താവ് ആഷിഷിനും അമ്മായി അച്ഛനും അമ്മയ്ക്കും ഒപ്പം താമസിച്ചിരുന്നത്.\nഞായറാഴ്ച ആസ്ബറ്റോസ് ഷീറ്റ് മേഞ്ഞ വീട്ടിലെ കഴുക്കോലിൽ തൂങ്ങിമരിക്കാനായി യുവതി കുരുക്കുണ്ടാക്കുന്നതു കണ്ട അമ്മായിയപ്പനും അമ്മായിയമ്മയും പുറത്തു കാത്തു നിന്നിരുന്നു. തുടര്‍ന്ന് നീല നിറത്തിലുള്ള ഷാള് ഉപയോഗിച്ച് നിര്‍മിച്ച കുരുക്കിൻ്റെ ബലവും യുവതി പരീക്ഷിച്ചു.\nഇതിനു ശേഷമായിരുന്നു യുവതി കുരുക്കിൽ കഴുത്തിട്ട് തൂങ്ങിമരിക്കുന്നതാണ് സോഷ്യൽ മീഡിയയിൽ പ്രചരിച്ച ദൃശ്യങ്ങളിൽ കാണുന്നത്. നോക്കൂ, അവള് തനിയെ തൂങ്ങിമരിക്കുകയാണ് എന്ന് അമ്മായിച്ഛൻ പറയുന്നതിൻ്റെ ശബ്ദവും വീഡിയോയിൽ വ്യക്തമാക്കുന്നുണ്ട്. ഇവര് ഫേസ്ബുക്കിൽ പങ്കുവെച്ച വീഡിയോ വൈറലായികൊണ്ടിരിക്കുകയാണ്.\nയുവതി തൂങ്ങിമരിച്ച മുറിയുടെ പുറത്തു നിന്ന് ജനലിലൂടെയാണ് വീഡിയോ ചിത്രീകരിച്ചതെന്ന് സ്ഥിരീകരിച്ചിട്ടുണ്ട്. എന്നാൽ ആത്മഹത്യാശ്രമം തടയാൻ ഭര്‍ത്താവിൻ്റെ മാതാപിതാക്കള് ശ്രമിച്ചിരുന്നുവെന്നാണ് പോലീസ് പറയുന്നത്. എന്നാൽ ഇക്കാര്യം യുവതിയുടെ മാതാപിതാക്കള് നിഷേധിക്കുകയായിരുന്നു.\nകോമളിൻ്റെയും ആശിഷിൻ്റെയും വിവാഹം 2019ലായിരുന്നു നടന്നത്. വിവാഹസമയത്ത് സ്ത്രീധനമായി അഞ്ച് ലക്ഷം രൂപയും ഒരു ബൈക്കും നല്‍കിയിരുന്നുവെന്നാണ് മരിച്ച യുവതിയുടെ കുടുംബം വ്യക്തമാക്കിയിരിക്കുന്നത്.\nഎന്നാൽ ആശിഷിൻ്റെ മാതാപിതാക്കളായ ദേവേന്ദ്രയും സവിതയും സഹോദരൻ സച്ചിനും ഈ മറുപടിയിൽ തൃപ്തരായിരുന്നില്ല. ആറു മാസത്തിനു ശേഷം യുവതിയെ ഇവര് വീട്ടിൽ നിന്ന് ഇറക്കി വിട്ടതായി കുടുംബം വ്യക്തമാക്കി. എന്നാൽ ഗ്രാമത്തിലെ മുതിര്‍ന്നവര് ചേര്‍ന്ന് യുവതിയെ തിരിച്ചയയ്ക്കുകയായിരുന്നുവെന്നും യുവതിയുടെ പിതാവ് പോലീസിൽ നല്‍കിയ പരാതിയിൽ പറയുന്നുണ്ട്.\nരണ്ട് മാസം മുൻപ് ഭര്‍ത്താവിൻ്റെ കുടുംബം 1.2 ലക്ഷം രൂപ ആവശ്യപ്പെട്ടതായും പണവുമായി തിരിച്ചെത്തിയില്ലെങ്കിൽ മറ്റാരെങ്കിലുമായി ആശിഷിൻ്റെ വിവാഹം നടത്തുമെന്നും കുടുംബം ഭീഷണിപ്പെടുത്തിയെന്നാണ് പരാതിയിൽ പറയുന്നത്. ഭര്‍ത്താവിൻ്റെ വീട്ടിലെ നാലുപേര് ചേര്‍ന്ന് മകളെ കൊലപ്പെടുത്തുകയായിരുന്നുവെന്ന് പിതാവ് പരാതിയിൽ ഉന്നയിച്ചിരിക്കുന്നത്.


എണ്ണമയമുള്ള ചര്‍മ്മത്തെ സംരക്ഷിക്കാന് ശ്രദ്ധിക്കേണ്ട ചില കാര്യങ്ങള് | remedy|oily skin\nഎണ്ണമയം കൂടുതലുള്ള ചര്‍മ്മത്തിന് പ്രത്യേക ശ്രദ്ധ വേണമെന്ന് പലപ്പോഴും ചര്‍മ്മ സംരക്ഷണ വിദഗ്ദ്ധര് പറയാറുണ്ട്. കാരണം, എണ്ണമയം ഉള്ള ചര്‍മ്മം കൈകാര്യം ചെയ്യുന്നത് അത്രയധികം ബുദ്ധിമുട്ടാണ്. എണ്ണമയമുള്ള ചര്‍മ്മത്തെ ചുറ്റിപ്പറ്റിയുള്ള ധാരാളം മിഥ്യാധാരണകളുണ്ട്, അത് എങ്ങനെ ശരിയായി അല്ലെങ്കില് ഫലപ്രദമായി കൈകാര്യം ചെയ്യാം എന്ന് നോക്കാം\nഭക്ഷണക്രമവും സുന്ദരവുമായ ചര്‍മ്മവും തമ്മില് വളരെ അടുത്ത ബന്ധമുണ്ട്. നാം കഴിക്കുന്ന ഭക്ഷണം അനുസരിച്ച് എണ്ണയുടെ ഉല്‍പ്പാദനം കൂടും അതുകൊണ്ടുതന്നെ വിറ്റാമിനുകള് ധാരാളം അടങ്ങിയ ഭക്ഷണങ്ങള് കഴിക്കാന് ശ്രദ്ധിക്കുക.\nരാവിലെയും രാത്രിയില് ഉറങ്ങാന് പോകുന്നതിനും മുമ്പ് ഫെയ്സ്വാഷ് ഉപയോഗിച്ച് മുഖം കഴുകുന്നത് അമിതമായ ഓയില് ഉല്പാദം തടയാന് സഹായിക്കും. മുഖം കഴുകിയതിന് ശേഷം കോട്ടണ് തുണി ഉപയോഗിച്ച് മുഖം തുടച്ചെടുക്കുന്നതും എണ്ണമയം മാറാന് സഹായിക്കും.\nകറ്റാര് വാഴ മുഖത്ത് പുരട്ടുന്നത് വളരെ നല്ലതാണ്. ഇതിന് മുഖത്തെ എണ്ണമയം വലിച്ചെടുക്കാനുള്ള കഴിവുണ്ട്. കൂടാതെ ചര്‍മ്മത്തിലെ മൃതകോശങ്ങളെ ഇല്ലാതാക്കുകയും ചെയ്യും.\nആഴ്ചയില് രണ്ടോ മൂന്നോ തവണ നാച്വറലായ ഫേസ് പാക്ക് മുഖത്തിടുക. ചന്ദനം, മുള്‍ട്ടാനി മിട്ടി, മഞ്ഞല് എന്നിവ കൊണ്ടുള്ള ഫേസ് പാക്കുകള് ഇടാവുന്നതാണ്. ചര്‍മ്മത്തില് നിന്നുള്ള അധിക എണ്ണ ആഗിരണം ചെയ്യുന്നതിനാല് എണ്ണമയമുള്ള ചര്‍മ്മക്കാര്‍ക്ക് ഇത് ഇടുന്നത് മികച്ചതാണ്.\nകണ്ണിന്റെ ആരോഗ്യത്തിന് ശ്രദ്ധിക്കേണ്ട ചില കാര്യങ്ങൾ!\nവീട്ടമ്മമാരാണ് സീരിയല് കാണുന്നത്, ഇവരൊക്കെ മണ്ടന്മാർ ആണെന്നാണോ ജൂറി പറയുന്നത്?: കുടുംബവിളക്കിന്റെ തിരക്കഥാകൃത്ത്


ഏതാനും വര്ഷം മുമ്പ് വരെ പ്രായം ചെന്നവര്‍ക്ക് ഭക്ഷണവും വസ്ത്രവും കിടക്കാന് വീട്ടില് ഇടവും നല്‍കാന് ഉറ്റവര്! സന്മനസ്സു കാണിച്ചിരുന്നു.എന്നാല് ഇന്ന് സ്ഥിതി മാറിക്കൊണ്ടിരിക്കുന്നു. പ്രായമായവര് മക്കള്‍ക്ക് അധികപ്പറ്റായി തീരുന്ന അവസ്ഥയിലേക്ക് കാര്യങ്ങള് നീങ്ങുന്നു. വീട്ടില് സ്‌നേഹവും പരിചരണവും കുറയുമ്പോള് കുടുംബങ്ങളില് നിന്നും പുറംതള്ളുന്നതിന് മുന്നേ സ്വയം! വീടുവിട്ടിറങ്ങാന് അവര് സന്നദ്ധമാവുന്ന അവസ്ഥയാണുള്ളത്. അല്ലാത്ത പക്ഷം അണുകുടുംബം ആഗ്രഹിക്കുന്നവരും വിദേശങ്ങളിലും മറ്റും ജോലിയുമായി കഴിയുന്നവരും ലക്ഷങ്ങള് കൊടുത്തു സ്വന്തം മാതാപിതാക്കളെ ഇത്തരം സദനങ്ങളില് എത്തിക്കും എന്നു ഏതാണ്ട് ഉറപ്പാണ്. സ്‌നേഹാലയം, ശരണാലയം എന്നൊക്കെയുള്ള പേരുകളില് വൃദ്ധസദനങ്ങള് ! ഇന്നു എല്ലായിടത്തും പെരുകി വരുന്നതിന്റെ കാരണവും ഇതു തന്നെ.\nജീവിക്കുക എന്ന ആവശ്യത്തിനപ്പുറം എല്ലാം വെട്ടിപ്പിടിക്കുക എന്ന ദുരാഗ്രഹവുമായി ഓടുമ്പോള്, വീട്ടില് കഴിയുന്ന വൃദ്ധ മാതാപിതാക്കള് മക്കള്‍ക്ക് ഭാരമായി തോന്നുന്നു. തങ്ങള്‍ക്കു ജന്മംനല്‍കി സ്‌നേഹത്തോടെ പോറ്റി വളര്‍ത്തി വലുതാക്കി ജീവിക്കാന് പ്രാപ്തരാക്കിയ മാതാപിതാക്കളെ! യാതൊരു ദയയും ഇല്ലാതെ വൃദ്ധസദനങ്ങളിലേക്ക് അയക്കുന്നു. തങ്ങള്‍ക്കും നാളെ ഈ ഒരു അവസ്ഥ വരാനുണ്ട് എന്ന ഒരു ബോധവും ഇല്ലാതെ സസന്തോഷം ജീവിക്കുന്നു.മനുഷ്യനെ മറ്റുള്ളവയില് നിന്നും വേര്‍തിരിക്കുന്ന ഒരു കാര്യം അവന് പിറന്നു വീഴുമ്പോള് തന്നെ സ്വയം നടന്നു ഭക്ഷണം കഴിച്ചു വളരുന്നില്ല എന്നതാണ്. അവരെ പ്രായപൂര്‍ത്തി എത്തുന്നത് വരെയെങ്കിലും മാതാപിതാക്കള് പോറ്റി വളര്‍ത്തുക തന്നെ വേണം. അങ്ങിനെയല്ലാത്തവരും വളരുന്നില്ലേ എന്നു ചോദിച്ചാല് ഉണ്ടായേക്കാം.\nഎന്നാല് ജീവിതത്തിന്റെ താളം തെറ്റാതെയും സമൂഹത്തിന്റെ ആട്ടും തുപ്പും പരിഹാസവും എല്ക്കാതെയും ജീവിതം ക്രമപ്പെടുത്തിയെടുക്കാന് രക്ഷിതാക്കളുടെ സംരക്ഷിത വലയത്തിനെ കഴിയൂ. ഇതൊക്കെ അറിഞ്ഞും അനുഭവിച്ചും വളര്‍ന്നവര് മാതാപിതാക്കളെ പ്രായമാകുമ്പോള് അവഗണിക്കുന്നതില് എന്ത് ന്യായീകരണമാണ് കണ്ടെത്താന് സാധിക്കുക.\nഇതു ഒരു പരിഷ്‌കൃത സമൂഹത്തിനു ഭൂഷണമാണോ. സ്വാര്‍ത്ഥതക്ക് വേണ്ടി അഹിതവും പ്രാകൃതവുമായ ഇത്തരം ആചാരങ്ങളെ പുല്‍കുമ്പോള് നമ്മില് നിന്നും മനുഷ്യത്വം ഇല്ലാതാകുന്നു.\nമനുഷ്യന് എന്ന സാമൂഹിക ജീവി (ീെരശമഹ മിശാമഹ) ആരോടും വിധേയത്വവും കടപ്പാടും സഹാനുഭൂതിയും സ്‌നേഹവും ഇല്ലാതെ സ്വന്തത്തിനു വേണ്ടി മാത്രം നില കൊള്ളുന്ന കാടത്തത്തിലേക്ക് അധ:പ്പതിക്കുകയാണ്.ഈ സമൂഹം മൊത്തം അങ്ങിനെ ആണെന്ന സാമാന്യവല്ക്കരണമല്ല ഇവിടെ നടത്തുന്നത്. എന്നാല് സമൂഹത്തില് ഈ പ്രവണത കൂടി വരുന്നു എന്നത് നമ്മെ അമ്പരപ്പിക്കുന്ന ഒരു യാഥാര്‍ത്ഥ്യം തന്നെയാണ്. അതിനു നേരെ കണ്ണടച്ചിട്ടു കാര്യമില്ല. ഇതിനു ന്യായീകരണങ്ങള് ! പലതു പറഞ്ഞേക്കാം. എന്നാല് സ്വന്തം മനസ്സാക്ഷിയെപ്പോലും തൃപ്തിപ്പെടുത്താന് കഴിയുന്ന ഒരുത്തരമാകില്ല ഈ ക്രൂരതയുടെ ഏതു ന്യായീകരണവും.\nവാര്‍ദ്ധക്യം എന്നത് ശൈശവത്തിലേക്കുള്ളതിരിച്ചു പോക്കാണ്. പ്രായം കൂടി വരുമ്പോള് അവരുടെ സ്വഭാവം കുട്ടികളുടെത് പോലെ ആയിതീരുന്നു. ചില കാര്യങ്ങളില് അവര് വാശി പിടിക്കുന്നു. നമുക്കിഷ്ട്ടമില്ലാത്ത പല കാര്യങ്ങളും ചെയ്യുകയും പറയുകയും ചെയ്യുന്നു. നമ്മുടെ മക്കള് അങ്ങിനെ ചെയ്യുമ്പോള് നമ്മള് അത് ആസ്വദിക്കുന്നില്ലേ. അത് പോലെ എന്ത് കൊണ്ട് നമുക്ക് ഇവരുടെ ചെയ്തികളെ കാണാന് സാധിക്കുന്നില്ല.?മാതാപിതാക്കളോട് ‘ഛെ ‘ എന്നാ വാക്ക് പോലും പറയരുത് എന്നും അവര്‍ക്ക് കാരുണ്യത്തിന്റെ ചിറകുകള് വിരിച്ചു കൊടുക്കുക എന്നുമുള്ള ദൈവിക വചനത്തില് നിന്നും അവരോടു നാം എങ്ങിനെ പെരുമാറണം എന്ന് നമുക്ക് മനസ്സിലാക്കേണ്ടിയിരിക്കുന്നു\nനമുക്കും നാളെ ഇങ്ങനെയൊരു അവസ്ഥ വരാനുണ്ട് എന്നത് നാം മറക്കാതിരിക്കുക. നാളെ നാം അത്തരം ഒരു അവസ്ഥയില് എത്തുമ്പോള് ഇന്നത്തെ നമ്മുടെ സ്ഥാനത്തേക്ക് നാമിന്നു സ്‌നേഹത്തോടെ,സന്തോഷത്തോടെ പോറ്റി വളര്‍ത്തുന്ന മക്കള് വളര്‍ന്നു വരുന്നു എന്നതും നാം ഓര്മ്മിക്കുക. ദൈവം രക്ഷിക്കട്ടെ.\nLabels: ummu ammar


മരണത്തിന്റെ തണുപ്പിലുറങ്ങി പി.ടി, ചുംബിച്ച് കൊതിതീരാതെ ഉമയും മകളും: അകമ്പടിയിൽ ചന്ദ്രകളഭം: നോവോർമ | pt thomas funeral\nFriday 24 December 2021 11:19 AM IST : By സ്വന്തം ലേഖകൻ\nFriday 24 December 2021 11:19 AM IST\nചില്ല് കൂട്ടിൽ ഉറങ്ങുമ്പോഴും പി.ടിയുടെ മുഖം പ്രസന്നമായിരുന്നു. സൗമ്യതയുടെ നേർരൂപമായി മലയാളക്കര കണ്ട നേതാവ് മരണത്തിന്റെ തണുപ്പിലേക്ക് വഴുതി വീണിട്ടും ഉറങ്ങുകയാണെന്ന് തോന്നിച്ചു. ഓർമിക്കാൻ ഒരായിരം നിമിഷങ്ങൾ ബാക്കിയാക്കിയ നേതാവിന് അന്ത്യയാത്ര ചൊല്ലാൻ ഒരുങ്ങുമ്പോഴേക്കും അവിടം കണ്ണീർ കടലായി. മൃതദേഹം ശ്മശാനത്തിൽ എത്തിയപ്പോൾ അവസാന ചുംബനം നൽകിയ ഭാര്യയുടെയും മക്കളുടെയും മുഖം നെഞ്ചുനീറുന്ന വേദനയോടെയാണ് മലയാളി കണ്ടിരുന്നത്. ആ നെഞ്ചിൽ തല ചേർത്തുവച്ച് പ്രിയപ്പെട്ടവന് ഉമ അവസാന ചുംബനം നൽകിയപ്പോൾ ചുറ്റും കൂടി നിന്നവർ കണ്ണീർ പൊഴിച്ചു. പിന്നാലെ മക്കളും ബന്ധുക്കളും അദ്ദേഹത്തിന് ചുംബനം നൽകി. പി.ടിയുടെ പ്രണയകഥ അറിയുന്ന ഏതൊരാളെയും െകാളുത്തി വലിക്കുന്ന കാഴ്ചയ കൂടി ആയി ഇത്.\nമൃതദേഹം ഇന്നു പുലർച്ചെയോടെയാണ് ജന്മനാടായ ഇടുക്കി ഉപ്പുതോടിലെ വീട്ടിലെത്തിച്ചത്. അന്ത്യാഞ്ജലി അർപ്പിക്കാൻ നൂറുകണക്കിന് പേരാണ് കാത്തുനിന്നത്. അർബുദത്തിനു ചികിത്സയിലായിരുന്ന പി.ടി.തോമസ് ഇന്നലെ രാവിലെ 10.15നാണ് വെല്ലൂർ ക്രിസ്ത്യൻ മെഡിക്കൽ കോളജിൽ അന്തരിച്ചത്. രണ്ടു മാസം മുൻപാണ് രോഗം കണ്ടെത്തിയത്.\nതൊടുപുഴയിൽ നിന്നും (1991, 2001) തൃക്കാക്കരയിൽ നിന്നും (2016, 2021) രണ്ടുതവണ വീതം നിയമസഭയിലേക്കും ഇടുക്കിയിൽ നിന്ന് ഒരുതവണ (2009) ലോക്സഭയിലേക്കും തിരഞ്ഞെടുക്കപ്പെട്ടു. കെഎസ്‌യു സംസ്ഥാന പ്രസിഡന്റ്, കെഎസ്‌യുവിന്റെയും യൂത്ത് കോൺഗ്രസിന്റെയും സംസ്ഥാന ജനറൽ സെക്രട്ടറി, ഇടുക്കി ഡിസിസി പ്രസിഡന്റ്് തുടങ്ങിയ സ്ഥാനങ്ങളും വഹിച്ചു. കോൺഗ്രസ് മുഖപത്രമായ വീക്ഷണത്തിന്റെ ചീഫ് എഡിറ്ററും എംഡിയുമായിരുന്നു.


ജമാല് ഖഷോഗ്ജി വധം; അതീവ രഹസ്യ രേഖകള് പുറത്ത്; വിരല് ചൂണ്ടുന്നത് സല്‍മാന് രാജകുമാരനിലേക്ക് | DoolNews\nThursday, 25th February 2021, 8:38 am\nറിയാദ്: മാധ്യമ പ്രവര്‍ത്തകന് ജമാല് ഖഷോഗ്ജിയെ കൊലപ്പെടുത്താന് സൗദി ഏജന്റുമാര് ഉപയോഗിച്ച രണ്ട് സ്വകാര്യ ജെറ്റുകള് കിരീടാവകാശി മുഹമ്മദ് ബിന് സല്‍മാന് പിടിച്ചെടുത്തവയാണെന്ന് റിപ്പോര്‍ട്ടുകള്. സ്വകാര്യ ജെറ്റുകള് മുഹമ്മദ് ബിന് സല്‍മാന് സ്വന്തമാക്കിയിട്ട് ഒരു വര്‍ഷത്തിനുള്ളിലാണ് കൊലപാതകം നടന്നതെന്നും സി.എന്.എന് റിപ്പോര്‍ട്ട് ചെയ്യുന്നു.\nസ്‌കൈ പ്രൈം ഏവിയേഷന്റേതാണ് ഈ ജെറ്റുകള്. മുന് സൗദി ഉദ്യോഗസ്ഥന് സാദ് അല്- ജബ്രിയുടെ കേസില് വാദം കേള്‍ക്കവെ കനേഡിയന് കോടതിയില് സമര്‍പ്പിച്ച രേഖകളിലാണ് ഇക്കാര്യം വ്യക്തമാക്കുന്നത്.\nഅതീവ രഹസ്യമായിട്ടാണ് സ്‌കൈ പ്രൈം ഏവിയേഷന്റ ഉടമസ്ഥാവകാശം കൈമാറ്റം ചെയ്തത്. ധൃതിപ്പെട്ടാണ് ഉടമസ്ഥാവകാശം കൈമാറ്റം ചെയ്തതുമായി ബന്ധപ്പെട്ട പ്രക്രിയകള് എല്ലാം ചെയ്തു തീര്‍ത്തതും.\n400 ബില്ല്യണ് ഡോളറിന്റെ ഡീലായിരുന്നു നടന്നത്. ജമാല് ഖഷോഗ്ജി വധത്തില് മുഹമ്മദ് ബിന് സല്‍മാനെതിരായുള്ള പ്രധാന തെളിവായി ഈ രഹസ്യ രേഖകള് മാറിയേക്കാമന്നാണ് നിരീക്ഷണങ്ങള്.\nജമാല് ഖഷോഗ്ജിയുടെ കൊലപാതകത്തില് വിശദീകരണം തേടി അമേരിക്കന് പ്രസിഡന്റ് ജോ ബൈഡന് സൗദി അറേബ്യയിലേക്ക്\nഉടന് വിളിക്കുമെന്ന റിപ്പോര്‍ട്ടുകള് കഴിഞ്ഞ ദിവസം പുറത്തു വന്നിരുന്നു.\nജമാല് ഖഷോഗ്ജി വധവുമായി ബന്ധപ്പെട്ട ഇന്റലിജന്‍സ് വിവരങ്ങള് അമേരിക്ക ഉടന് പുറത്തുവിടുമെന്നും ഇതിന് പിന്നാലെ സൗദിയിലേക്ക് വിളിക്കുമെന്നുമാണ് നിലവില് റിപ്പോര്‍ട്ടുകള് സൂചിപ്പിക്കുന്നത്. സൗദി രാജാവ് സല്‍മാന് അബ്ദുള്ള അസീസിനെയാണ് വിളിക്കുക എന്നാണ് റിപ്പോര്‍ട്ടുകള്.\n‘ആര്.എസ്.എസ് നിരോധിക്കണമെന്നാവശ്യപ്പെട്ട ആഭ്യന്തരമന്ത്രിയാണ് പട്ടേല് എന്ന് ഇപ്പോഴാകും ബി.ജെ.പി അറിഞ്ഞത്’; മോദി സ്റ്റേഡിയത്തിനെതിരെ ശശി തരൂര്\n‘എം.എല്.എമാരെ ഭീഷണിപ്പെടുത്തി, എന്റെ കൈയില് തെളിവുകളുണ്ട്’; പുതുച്ചേരിയില് ഭൂരിപക്ഷം നഷ്ടപ്പെട്ടതില് നിര്‍ണ്ണായക വെളിപ്പെടുത്തലുമായി വി.നാരായണസ്വാമി\nContent Highlight: Saudi News: ‘Top Secret’ Saudi documents show Khashoggi assassins used company seized by Saudi crown prince


Horoscope Today May 08, 2021: നിങ്ങളുടെ ഇന്നത്തെ ദിവസം എങ്ങനെയെന്ന് പീറ്റർ വിഡൽ എഴുതുന്നു\nUpdated: May 8, 2021 10:01:21 am\nHoroscope Today May 08, 2021: ഒരു വിചിത്രമായ കാര്യം, ഇത് ഞാൻ നിങ്ങളുമായി നേരത്തെ പങ്ക് വച്ചിട്ടുള്ളതാണ്. നിങ്ങളുടെ ശരീരത്തിലെ ഒരു അംശം ഒരിക്കല് സൂര്യനിലായിരുന്നു. എറ്റവും പുതിയ പ‍ഠനം അനുസരിച്ച് അത്തരത്തിലുള്ള ഓരോ അംശത്തിനും സൂര്യനിലെ ഒരു അംശവുമായി ബന്ധമുണ്ട്. നിങ്ങള് ചിന്തിക്കുന്നത് പോലെ നിങ്ങളുടെ തലച്ചോറിലെ ഒരു അംശത്തിന്റെ പ്രവര്‍ത്തിയില് സൂര്യനിലുള്ള പങ്കാളിയായ അംശം പ്രതികരിക്കുന്നു. സൂര്യനിലുള്ള അംശത്തിനെ തലച്ചോറിലുള്ള അംശം പിന്തുടരുന്നു. ഇതിനെയാണ് ഞാന് വിചിത്രമായ ഒന്നെന്ന് വിളിക്കുന്നത്.\nശാരീരിക അഭിനിവേശം ഉയരും, സാമ്പത്തികമായുള്ള ഭയങ്ങള് ഉലയ്ക്കും, നിങ്ങൾ എന്ത് ചെയ്യണമെന്നതില് ആശ്ചര്യമുണ്ടായേക്കാം. പ്രതിസന്ധിയിൽ നിന്ന് രക്ഷപ്പെടാനുള്ള ഒരു മാർഗം ആഡംബരമില്ലാതെ സമഗ്രമായി ആത്മീയ സത്യങ്ങളിൽ മുഴുകുക എന്നതാണ്. വ്യത്യസ്തമായ കോണിലൂടെ ലോകം കാണാൻ തുടങ്ങുമ്പോൾ നിങ്ങളുടെ പ്രശ്നങ്ങളെല്ലാം അപ്രത്യക്ഷമായേക്കാം.\nനിങ്ങൾക്ക് വേണമെങ്കിൽ മറ്റ് ആളുകളുമായി വഴക്കില് ഏര്‍പ്പെടാം. പക്ഷേ രക്ഷപെടാന് നിരവധി മാർഗങ്ങളുണ്ടെന്ന് മനസ്സിലാക്കുക. നിയമപരമായ ഉറപ്പ് നിങ്ങള്‍ക്ക് സംതൃപ്‌തി നൽ‌കും. നിങ്ങള് ധാര്‍മ്മികതയുടെ സ്വരത്തില് ഉറച്ച് നില്‍ക്കണം.\nകഠിനാധ്വാനം ചെയ്ത ഒരു ഇടം ഒരിക്കലും ആർക്കും ദോഷം വരുത്തിയിട്ടില്ല. പങ്കാളികളുടെ താൽപ്പര്യങ്ങൾക്ക് മുന്‍ഗണന നല്‍കണം എന്ന് തോന്നുന്നത് പോലെ, നിങ്ങൾ മറ്റുള്ളവർക്ക് വലിയ പിന്തുണ നൽകേണ്ടതുണ്ട്. എന്തുകൊണ്ടാണ് മറ്റുള്ളവര് നിങ്ങളെയും പിന്തുണയ്ക്കേണ്ടത് എന്നതില് വ്യക്തത വരുത്തണം.\nഇരുണ്ട വശത്തേക്ക് നോക്കാനും പ്രശ്നങ്ങളെ പര്‍വ്വതീകരിക്കാനും വളരെ എളുപ്പമാണ്. നിങ്ങള് ശുഭാപ്തിവിശ്വാസവും ഉര്‍ജസ്വലതയും വളര്‍ത്തിയെടുക്കണം. സ്വയം പരിപാലനം നടത്തുക. നിങ്ങള്‍ക്ക് ഉയര്‍ന്ന് വരാന് സാധിക്കും. ഏത് നിമിഷവും ദൂരെ നിന്ന് വാര്‍ത്തകള് പ്രതീക്ഷിക്കാം.\nവീട്, ജോലി, താത്പര്യങ്ങള്, സ്വകാര്യ ആവശ്യങ്ങള്, പൊതു കടമകള് എന്നിവ സന്തുലിതമാക്കി മുന്നോട്ട് പോകണം. ഇത് അത്ര എളുപ്പമുള്ള ഒന്നല്ല. നിങ്ങളുടെ സഹജാവബോധം നിയന്ത്രിക്കണമെങ്കില് അച്ചടക്കം ആവശ്യമാണ്.\nനിങ്ങളുടെ പ്രണയജീവിതത്തില് കുഴപ്പങ്ങള് ഉണ്ടാവുന്നത് പ്രതീക്ഷകള് വളരെ വലുതായതിനാലാണ്. പവിത്രവും നിഷ്കളങ്കവുമായ പ്രണയത്തെക്കുറിച്ചാണ് നിങ്ങള് സ്വപ്നം കാണുന്നത്. നിങ്ങള്‍ക്ക് യാഥാര്‍ത്ഥ്യ ബോധം നഷ്ടപ്പെടുകയാണ്. പങ്കാളിയുടെ ആഗ്രഹവും ആവശ്യവും പരിഗണിച്ച് പ്രശ്നങ്ങളെ മറികടക്കുക.\nവൈകാരിക സങ്കീർണതകൾ ധാരാളമുണ്ട്, ഭാവിയെക്കുറിച്ച് നിങ്ങൾക്ക് അൽപ്പം ആശങ്കയുണ്ടാകാം. പക്ഷേ ഇപ്പോൾ നിങ്ങള് ശ്രദ്ധ കേന്ദ്രീകരിക്കേണ്ടത് കുടുംബത്തിലെ പണം ചിലവാക്കുന്ന കാര്യത്തിലാണ്. എതിരാളി എന്ന് നിങ്ങള് കരുതിയിരുന്ന വ്യക്തി പിന്തുണയുമായി എത്തും.\nഈ വര്‍ഷത്തിലെ നിങ്ങളുടെ ഏറ്റവും പ്രധാനപ്പെട്ട ദിവസമാണിന്ന്. ആകാശം തെളിയാതിരുന്നാലും, ഭൂമി കുലുങ്ങാതിരുന്നാലും ആഗ്രഹങ്ങളും പ്രവര്‍ത്തനങ്ങളും ഒരു വഴിത്തിരിവില് എത്തും. നിങ്ങളുടെ ലക്ഷ്യത്തെക്കുറിച്ചും വിധിയെക്കുറിച്ചും വളരെ ആഴത്തിലുള്ള ബോധം വര്‍ഷം മുഴുവനും ഉണ്ടാകും.\nനിങ്ങൾ അമിത ജോലിചെയ്യുകയും പ്രതിഫലം ലഭിക്കുകയും നന്നായി ആശയക്കുഴപ്പത്തിലാവുകയും ചെയ്യുന്നുവെങ്കിൽ, ഇന്നത്തെ ശക്തമായ ഗ്രഹ വശങ്ങളുമായി നിങ്ങൾ കൃത്യമായി യോജിക്കുന്നു. ഇതില് നിന്നും വലിയ മാറ്റങ്ങള് ഉണ്ടാക്കാനുള്ള ശ്രമങ്ങളും, പഴയ തെറ്റുകള് ആവര്‍ത്തിക്കാതിരിക്കുമെന്ന് നിശ്ചയവും ഉണ്ടാകണം.\nസാമൂഹിക സ്വാധീനങ്ങൾ അസ്ഥിരമാണ്, ആദ്യം അടുത്ത ബന്ധം തോന്നുന്ന ആളുകളെ നിങ്ങൾ കണ്ടുമുട്ടുമ്പോൾ, നിങ്ങളുടെ മാനസികാവസ്ഥ മാറാനുള്ള സാധ്യതയുണ്ട്. നിങ്ങളുടെ സ്വന്തം വികാരങ്ങളുടെ ഉത്തരവാദിത്തം നിങ്ങൾ ഏറ്റെടുക്കണം, നിരപരാധികളായ ആളുകളിൽ ഒരിക്കലും കുറ്റം ചുമത്തരുത്.\nനിങ്ങൾക്ക് കൂടുതൽ ഒഴിവ് സമയം ലഭിക്കുമെന്നത് സംശയമാണ്. ഒഴിവു സമയ പ്രവർത്തനങ്ങൾ ക്രമീകരിക്കുമ്പോള് മുന്‍കാലത്തേക്കാള് മികച്ചതാക്കാനുള്ള ശ്രമം നടത്തണം, വിജയിക്കുകയെന്ന ലക്ഷ്യത്തോടെ വേണം മത്സരിക്കാന്. നിങ്ങൾ അസാധാരണമായ ആശയങ്ങൾ അവതരിപ്പിക്കും, പക്ഷേ അവ നടപ്പിലാക്കുക എന്നതാണ് നിങ്ങളുടെ ചുമതല, അല്ലാത്തപക്ഷം നിങ്ങൾ നിങ്ങളുടെ സമയം പാഴാക്കുകയായിരിക്കാം.\nവൈകാരിക പ്രശ്നങ്ങള് ഒരു വ്യക്തിഗത സാഹസികതയ്ക്കുള്ള അവസരമായി നിങ്ങൾ വ്യാഖ്യാനിക്കാൻ സാധ്യതയുണ്ട്. ഒരു തരത്തിൽ അല്ലെങ്കിൽ മറ്റൊരു രീതിയിൽ, നിങ്ങളുടെ വിശകലനം ശരിയായിരിക്കാം, സുഹൃത്തുക്കളും കുടുംബാംഗങ്ങളും നിങ്ങൾ പറയുന്നത് ശ്രദ്ധിക്കാനുള്ള സാധ്യതയുണ്ട്. പക്ഷെ വാക്കുകള് ഉപയോഗിക്കുന്നത് സൂഷ്മതയോടെ ആയിരിക്കണം.\nWeb Title: Horoscope today may 08 2021 aries gemini cancer virgo capricorn zodiac signs check astrological prediction


കോവിഡ് നിയന്ത്രണം: സർക്കാർ നടപടികൾ തൃപ്‌തികരമെന്ന് ഹെെക്കോടതി -Coronavirus Covid 19 High Court Praises State Government\nകാര്യങ്ങൾ കുഴപ്പം ഇല്ലാതെ പോകുന്നുവെന്ന് തോന്നുന്നുവെന്ന് കോടതി നിരീക്ഷിച്ചു\nUpdated: April 3, 2020 2:54:32 pm\nകൊച്ചി: കോവിഡ് നിയന്ത്രണവുമായി ബന്ധപ്പെട്ട സർക്കാർ നടപടികൾ തൃപ്തികരമെന്ന് ഹൈക്കോടതി. കാര്യങ്ങൾ കുഴപ്പം ഇല്ലാതെ പോകുന്നുവെന്ന് തോന്നുന്നുവെന്ന് കോടതി നിരീക്ഷിച്ചു. കോടതി സ്വമേധയാ എടുത്ത കേസ് പരിഗണിക്കവേയാണ് ഡിവിഷൻ ബഞ്ചിന്റെ പരാമർശം. ആദ്യം സാമൂഹിക സുരക്ഷിതത്വം ഉണ്ടാവട്ടെയെന്നും സാമൂഹിക സുരക്ഷിതത്വം ഇല്ലാതെ സാമൂഹിക അകലം ഉണ്ടായിട്ടു കാര്യമില്ലെന്നും കോടതി അഭിപ്രായപ്പെട്ടു.\nഅതിഥി തൊഴിലാളികളുടെ കാര്യത്തിൽ പ്രാദേശിക-ജില്ലാ-സംസ്ഥാന തലത്തിൽ കാര്യക്ഷമമായ നിരീക്ഷണമുണ്ടെന്ന് സർക്കാർ ഹൈക്കോടതിയിൽ അറിയിച്ചു. ജില്ലാ ലേബർ ഓഫീസർ നോഡൽ ഓഫീസർ ആയി പ്രവർത്തിക്കുന്നുണ്ടെന്നും സർക്കാർ ബോധിപ്പിച്ചു. മേൽനോട്ടത്തിന് ഒരു നോഡൽ ഓഫീസറെ പ്രത്യേകം നിയമിക്കുന്നത് നന്നായിരിക്കുമെന്ന് കോടതി ചൂണ്ടിക്കാട്ടി.\nRead Also: കോവിഡ്-19: കഴിഞ്ഞ 24 മണിക്കൂറിനിടെ രാജ്യത്ത് 336 പേർക്ക് രോഗം സ്ഥിരീകരിച്ചു\nതാലൂക്ക് ലീഗൽ സർവീസസ് അതോറിറ്റിയും നോഡൽ ഓഫീസറും സംയുക്തമായി പ്രവർത്തിക്കണം. അപ്പോൾ സൂക്ഷ്‌മതലത്തിൽ കാര്യങ്ങൾ നടപ്പാക്കാൻ പറ്റുമെന്ന് കോടതി അഭിപ്രായപ്പെട്ടു. പല കോൺട്രാക്‌ടർമാരും തൊഴിലാളികളെ പുറത്താക്കുന്ന അവസ്ഥ ഉണ്ടായിരുന്നുവെന്നും ഇപ്പോൾ കുറഞ്ഞുവെന്നും അമിക്കസ് ക്യൂറി അറിയിച്ചു. പലയിടത്തും കരാറുകാരാണ് അതിഥി തൊഴിലാളികളുടെ ചെലവ് വഹിക്കുന്നതെന്നും അമിക്കസ് ക്യൂറി ബോധിപ്പിച്ചു.\nകരാറുകാരുമായി നേരിട്ട് ബന്ധമില്ലാത്ത ആളുകൾ ഉണ്ടന്നും അവർ ഏജന്റുമാർ വഴിയാണ് വന്നതെന്നും ഇവർക്ക് മുൻഗണന നൽകിയിട്ടുണ്ടെന്നും അവർക്കായി സാമൂഹിക അടുക്കളയുണ്ടെന്നും സർക്കാർ കോടതിയിൽ വ്യക്തമാക്കി. ഹെൽപ്‌ലൈൻ നമ്പർ ഏർപ്പെടുത്തിയിട്ടുണ്ടെന്നും സർക്കാർ വിശദീകരിച്ചു.\nRead Also: സൗദിയിൽ നിന്ന് അവധിക്ക് നാട്ടിൽ പോയവരുടെ ഇഖാമയും സൗജന്യമായി പുതുക്കി തുടങ്ങി\nപല സന്നദ്ധ സംഘടനകളും അതിഥി തൊഴിലാളികൾക്ക് ഭക്ഷണം എത്തിക്കുന്നുണ്ട്. ചില സ്ഥലങ്ങളിൽ ഭക്ഷണം സ്വയം ഉണ്ടാക്കി കഴിക്കാൻ അനുവദിക്കുന്നുണ്ടെന്നും സർക്കാർ വിശദീകരിച്ചു. അമിക്കസ് ക്യൂറി അടക്കമുള്ളവർക്ക് നിർദേശങ്ങൾ ഉണ്ടെങ്കിൽ സമർപ്പിക്കാമെന്ന് കോടതി വ്യക്തമാക്കി. കേസ് 17 ലേക്ക് മാറ്റി.\nWeb Title: Coronavirus covid 19 high court praises state government


നിലാമഴ ....: 2014\nനെതര്‍ലാന്ടിന്റെ തലസ്ഥാനമായ ആമ്സ്റെര്‍ഡാമിലേക്ക് നടത്തിയ യാത്രയില് ഞാന് കണ്ട ചില കാഴ്ചകള് ഇവിടെ കുറിക്കട്ടെ. വളരെ ആധികാരികമായ വിവരങ്ങള് ഒന്നും നല്‍കാന് കഴിഞ്ഞില്ലെങ്കിലും ഞാന് എടുത്ത ചില ചിത്രങ്ങള് പറ്റാവുന്ന അത്ര വിവരങ്ങള് ചേര്‍ത്ത് എഴുതാം.\nകൂടുതല് ആധികാരികമായി നമ്മുടെ പ്രിയപ്പെട്ട നിരക്ഷരന് എഴുതിയിട്ടുള്ളത് കൊണ്ട് അതിനു ഞാന് മുതിരുന്നില്ല.\nപിന്നെ എന്റെ ഈ കുഞ്ഞുപോസ്റ്റിനെ അദ്ധേഹത്തിന്റെ യാത്രാവിവരണവുമായി കമ്പയര് ചെയ്യുന്ന അത്ര വിവരക്കേട് ആരും കാട്ടില്ല എന്ന പ്രത്യാശയോടെ, നമുക്ക് ഞാന് കണ്ട ആമ്സ്റെര്‍ഡാമിലേക്ക് സഞ്ചരിക്കാം..\nജര്‍മ്മനിയിലെ ബെര്‍ലിനില് നിന്നും രാത്രി നാലു അഞ്ചു ട്രെയിനുകള് മാറി കയറി ആണ് രാവിലെ ആമ്സ്റെര്‍ഡാം സ്റ്റേഷനില് എത്തിയത്. ജര്‍മ്മനിയിലെ തന്നെ കീലില് നിന്നും എന്റെ ഒരു സുഹൃത്ത് ജെന്‍സെന് മുന്നേ തീരുമാനിച്ച പ്രകാരം ആമ്സ്റെര്‍ഡാം സ്റ്റേഷനില് എത്തിയിട്ടുണ്ട്. പെട്ടെന്ന് തീരുമാനിച്ചു കൈയില് കിട്ടിയ സാധനങ്ങളും എടുത്തു, ഒരു പ്ലാന്നിങ്ങും ഇല്ലാത്ത യാത്ര ആയതിനാല് നേരെ റെയില് വെ സ്റ്റേഷനു സമീപത്തുള്ള ടൂറിസം ഹെല്പ് സെന്ററില് ആണ്.\nആമ്സ്റെര്‍ഡാം സെന്‍ട്രല് സ്റ്റേഷന്\nസിറ്റിയുടെ ഹൃദയഭാഗത്തുള്ള ആമ്സ്റെര്ഡാം സെന്‍ട്രല് സ്റ്റേഷന് ഏറ്റവും തിരക്കുള്ള വലിയ ഒരു സ്റ്റേഷന് ആണ്. ഏകദേശം രണ്ടര ലക്ഷത്തോളം ആളുകള് ദിനം പ്രതി കടന്നു പോകുന്ന ഈ സ്റ്റേഷന് നിര്‍മാണം പൂര്‍ത്തിയാക്കിയത് 1889 ഇല് ആണ്.\nട്രാമുകളിലും ബസുകളിലും യാത്ര ചെയ്യാനുള്ള "I AMSTERDAM" കാര്‍ഡും, മാപ്പുകളും വാങ്ങി നേരെ ബുക്ക് ചെയ്തിരുന്ന ഹോട്ടലിലേക്ക് വിട്ടു. കുളിച്ചു ഫ്രഷ് ആയി ബ്രേക്ക് ഫാസ്റ്റ് കഴിക്കാന് എന്ന് ജെന്‍സെന് അഭിപ്രായപെട്ടത് കൊണ്ട് വിശപ്പടക്കി ആദ്യം കണ്ട ബസ്സില് തന്നെ ചാടി കയറി. കാര്‍ഡ് സ്വൈപ്പ് ചെയ്യുന്ന പരിപാടി ആയതു കൊണ്ട് ചോദ്യം പറച്ചിലുകള് ഒന്നും ഉണ്ടായില്ല.\nഞങ്ങള് ബുക്ക് ചെയ്ത ഹോട്ടല് അമിഗോ യിലേക്കുള്ള വഴി\nഞങ്ങള് ചാടി കയറിയ ബസ്\nജെന്‍സെന് കയ്യിലുള്ള കാശും കൊടുത്തു അവന്റെ അത്ര സ്മാര്‍ട്ട് അല്ലാത്ത സ്മാര്‍ട്ട് ഫോണ് ഇന്റര്‍നെറ്റ് റീചാര്‍ജ് ചെയ്തിരുന്നു എന്നുള്ള ധൈര്യം കൊണ്ട് അവന്റെ ഫോണിളുള്ള ഗൂഗിള് അമ്മച്ചി സ്ഥലമെത്തി എന്ന് പറയുന്നത് കാത്തു ഞാനും അവനും വഴികാഴ്ചകള് ആസ്വദിച്ചു ഇരുന്നു. പക്ഷെ, ലാസ്റ്റ് സ്റ്റോപ്പ് എത്തി, എന്താ ഇറങ്ങാത്തേ എന്ന് ഡ്രൈവര് ചോദിച്ചപ്പോള് ആണ് ഞങ്ങള് നേരെ വിപരീത ദിശയില് ആണ് ഇത്ര നേരം സഞ്ചരിച്ചത് എന്ന് മനസ്സിലായത്. അവന്റെ പാട്ടഫോണിനെയും ഗൂഗിള് അമ്മച്ചിയും ശപിച്ചു കൊണ്ട് ഡ്രൈവറുടെ കാലു പിടിച്ചപ്പോള് അതെ ബസില് തിരിച്ചു സെന്‍ട്രലില് എത്താനുള്ള അനുമതി തന്നു, പൈസ പോയില്ല.ഭാഗ്യം.\nഅങ്ങനെ തിരിച്ചെത്തി മുയിടെര്‍പോര്‍ട്ട് (Muiderport) പോകാന് ഉള്ള ബസ് കയറി. അമിഗോ ബട്ജെറ്റ് ഹോട്ടല് എത്താന് പിന്നെയും മുയിടെര്‍പോര്‍ട്ടില് നിന്ന്5മിനിറ്റ് നടക്കണം, ലിന്നയസ്സ്ട്രാറ്റ് ഓവര്‍ബ്രിഡ്ജ് കടന്നു ഇത്തിരി നടന്നപ്പോള് ഹോട്ടല് എത്തി. റൂം കീ വാങ്ങി ഡോര്‍മിറ്ററിയില് ചെന്നപ്പോള് നിറയെ പെണ്ണുങ്ങള്, സോറി റൂം തെറ്റി എന്ന് പറഞ്ഞു ഇറങ്ങി റിസപ്ഷനില് ചെന്നപ്പോള് അവര് പറഞ്ഞു അത് തന്നെയാ റൂം എന്ന്.6പെണ്ണുങ്ങള് ഇപ്പോള് താമസിക്കുന്ന 8 ബെഡ് ഡോര്‍മിറ്ററിയില് മൂലയ്ക്ക് രണ്ടു ബെഡ് കൂടി ഉണ്ടത്രേ!. ഈശ്വരാ, ഞങ്ങളെ കാത്തോളണേ (കണ്ട്രോള്!!) എന്ന് പ്രാര്‍ഥിച്ചു കൊണ്ട് ഫ്രഷ് ആയി പുറത്തിറങ്ങി. ബട്ജെറ്റ് ഹോട്ടല് ആയതു കൊണ്ട് തന്നെ ഇടുങ്ങിയ ഇടനാഴികളുള്ള ഒരു കൊച്ചു ഹോട്ടല് ആയിരുന്നു അത്. ചുവപ്പ് പരവതാനി വിരിച്ച ഇടനാഴികളില് മാരിഹുവാന വലിച്ചു ലഹരിയില് ആറാടുന്ന കുറച്ചു പേര് ഒരു സ്ഥിരകാഴ്ച ആണ്.\nഹോട്ടലിലെ വീതികുറഞ്ഞ ഗോവണികള്\nഎന്തെങ്കിലും നന്നായി തന്നെ വിഴുങ്ങാം എന്ന ആഗ്രഹത്തോടെ സ്ട്രീറ്റ് മുഴുവന് നടന്നെങ്കിലും നല്ല ഒരു പ്രാതല് ആയി കഴിക്കാവുന്ന ഒന്നും കണ്ണില് പെട്ടില്ല. പിന്നെ ചേരയെ തിന്നുന്ന നാട്ടില് കിട്ടിയാല് നടുകഷണം തന്നെ കഴിക്കണം എന്ന പ്രമാണം വച്ചു ഉയിട്സ്മിട്ടെര് (uitsmijter) എന്ന ഒരു സാധനം കണ്ണും പൂട്ടി ഓര്‍ഡര് ചെയ്തു. കൊണ്ട് വന്നപ്പോള് എന്താ! ഡച്ച് ബ്രെഡും, ബുള്‍സെയും , ഹാം സ്ലൈസും. നല്ല ടേസ്റ്റ് ഉള്ളതുകൊണ്ടോ, അതിലേറെ വിശപ്പുള്ളത് കൊണ്ടോ, ഒന്ന് കൂടെ ഓര്‍ഡര് ചെയ്യാന് ഒരു മടിയും കാണിച്ചില്ല. പിന്നീട് യോഗർട്ടിൽ പഴങ്ങൾ ഇട്ടു തണുപ്പിച്ച ഹാങ്ങോപ്പ് എന്ന ഡ്രിങ്ക് ഓർഡർ ചെയ്തു. ആദ്യമായിട്ടാണ് അങ്ങനെ ഒരു ഡ്രിങ്ക് കാണുന്നത്, വയറിനു വേറെ പ്രശ്നങ്ങള ഒന്നും ഉണ്ടാവല്ലേ എന്ന് പ്രാര്തിച്ചു കുടിച്ചു..സത്യം പറയാമല്ലോ, അസാമാന്യ ടേസ്റ്റ് ആയിരുന്നു ...\nഉയിട്സ്മിട്ടെര് (uitsmijter) ©K. Engelbrecht\nഹാങ്ങോപ്പ് © E. Schelkers\nപിന്നെ നേരത്തെ കിട്ടിയ മാപ്പുകളും, നേരത്തെ കൈയിലുള്ള വിവരമില്ലായ്മയും കൊണ്ട് നാട് തെണ്ടാനിറങ്ങി. അപ്പൊ നമുക്ക് അടുത്ത ലക്കത്തിൽ ബോട്ട് യാത്രയും, റെഡ് സ്ട്രീറ്റ് യാത്രയും ഒക്കെ പോവാം ...അപ്പൊ പിന്നെ കാണാം...\nനിരക്ഷരന്‍റെ യാത്രകള് ഇവിടെ വായിക്കാം\n4. തീരാവേദനയായി ഒരു പെണ്‍കുട്ടി\nPosted by തൃശൂര്‍കാരന് ..... at 6:03 PM6comments:


ബുള്ളറ്റില് വോട്ടഭ്യര്‍ത്ഥന, ഒളവണ്ണയില് വിജയിച്ച് വൈറലായ പെണ്‍സ്ഥാനാര്‍ത്ഥി | viral candidate won in olavanna\nബുള്ളറ്റില് വോട്ടഭ്യര്‍ത്ഥന, ഒളവണ്ണയില് വിജയിച്ച് വൈറലായ പെണ്‍സ്ഥാനാര്‍ത്ഥി\nKozhikode, First Published Dec 16, 2020, 11:27 AM IST\nപ്രചരണ പോസ്റ്ററുകളിലും ബുള്ളറ്റോടിക്കുന്ന ശാരുതിയുടെ ചിത്രം തന്നെയായിരുന്നു. കൂടാതെ വോട്ടഭ്യര്‍ത്ഥിക്കാനും ശാരുതി വീടുകളിലെത്തിയത് ബുള്ളറ്റില് തന്നെയായിരുന്നു.\nകോഴിക്കോട്: യുവാക്കളുടെ പോരാട്ടത്തിന് സാക്ഷ്യം വഹിച്ച തെരഞ്ഞെടുപ്പാണ് ഇക്കുറി കേരളത്തിലേത്. തികഞ്ഞ ആത്മവിശ്വാസത്തില് തന്നെയായിരുന്നു ഈ സ്ഥാനാര്‍ത്ഥികളും. ഇടതുപക്ഷം മിക്കയിടത്തും പോരിനിറക്കിയത് യുവാക്കളെ തന്നെയാണ്. അതില് ശ്രദ്ധേയായ സ്ഥാനാര്‍ത്ഥിയായിരുന്നു ഒളവണ്ണ ഗ്രാമപഞ്ചായത്തിലെ ശാരുതി പി. കോഴിക്കോട് ഒളവണ്ണ പഞ്ചായത്ത് ഒന്നാം വാര്‍ഡില് മത്സരിച്ച ശാരുതിയെ വ്യത്യസ്തയാക്കിയത് വോട്ട് ചോദിക്കാന് പോയിരുന്ന രീതിയാണ്. ബുള്ളറ്റിലായിരുന്നു വോട്ടഭ്യര്‍ത്ഥിച്ചുകൊണ്ടുള്ള ശാരുതിയുടെ യാത്ര. ശാരുതിയുടെ വോട്ടഭ്യര്‍ത്ഥന ജനങ്ങളുടെയും മാധ്യമങ്ങളുടെയും ശ്രദ്ധയാകര്‍ഷിച്ചിരുന്നു.\nപ്രചരണ പോസ്റ്ററുകളിലും ബുള്ളറ്റോടിക്കുന്ന ശാരുതിയുടെ ചിത്രം തന്നെയായിരുന്നു. കൂടാതെ വോട്ടഭ്യര്‍ത്ഥിക്കാനും ശാരുതി വീടുകളിലെത്തിയത് ബുള്ളറ്റില് തന്നെയായിരുന്നു. ബുള്ളറ്റില് വന്ന സ്ഥാനാര്‍ത്ഥിയെന്നതിനുമപ്പുറം കൊവിഡ് കാലത്തും പ്രളയകാലത്തുമെല്ലാം വിവിധ പ്രവര്‍ത്തനങ്ങളില് സജീവമായുണ്ടായിരുന്നു ശാരുതി. നാട്ടില് റേഷന് കട നടത്തുന്നയാള്‍ക്ക് കൊവിഡ് വന്നപ്പോള് അത് നടത്തിയതും ശാരുതിയായിരുന്നു.\nഏതായാലും സംസ്ഥാനത്തെ യുവതലമുറ സ്ഥാനാര്‍ത്ഥികളിലൊരാളായ ശാരുതി വിജയിച്ചിരിക്കുകയാണ്. പ്രവര്‍ത്തനങ്ങളിലും ഈ ഊര്‍ജ്ജം കാത്തുസൂക്ഷിക്കും ശാരുതിയെന്ന പ്രതീക്ഷയിലാണ് നാട്ടുകാരും.\nLast Updated Dec 16, 2020, 12:45 PM IST


കേരളം ഇന്ന് പതിവു പോലെ ഉണർന്നത് പോലീസിന്റെ നിലപാടുകൾ മൂലം- വീഡിയോ - Pravasishabdam\nകേരളം ഇന്ന് പതിവു പോലെ ഉണർന്നത് പോലീസിന്റെ നിലപാടുകൾ മൂലം- വീഡിയോ\nby subeditor Nov 7, 2018\nകേരളം പതിവു പോലെ ഉറങ്ങി ഉണർന്നു, കാരണക്കാർ കേരളാ പോലീസ് മാത്രം, ബിഗ് സല്യൂട്ട്. ഒരുപാട് വിമർശനം കേട്ടപ്പോഴും കേരളാ പോലീസ് മാനസീക നില കൈവിട്ടില്ല. നിലക്കലും മറ്റും മുമ്പ് ഉണ്ടായ അനിഷ്ട സംഭവം ഉണ്ടാകരുതെന്ന് പോലീസിനു നിർബന്ധം ഉണ്ടായിരുന്നു. ശബരിമലയിൽ പോലീസ് പ്രഖ്യാപിച്ച് നിരോധനാഞ്ജക്ക് എന്ത് സംഭവിച്ചു, എന്തുകൊണ്ട് അത് നടപ്പാക്കാൻ ആകാതെ പോയി. നിരോധനാജ്ജ പമ്പയിൽ2ദിവസവും ലംഘിക്കുകയായിരുന്നു. പോലീസ് കാഴ്ച്ചക്ക്കാരായി മാറി.\nപമ്പയിലും മറ്റും നാമ ജപം നടന്നു. ഭക്തരും , ഹിന്ദു ഐക്യ വേദിയും കൂട്ടം കൂടി. സംഘടിച്ചു..എല്ലാൻ നിരോധനാജ്ജ മറികടന്ന്. അതു പോലെ സന്നിധാനത്ത് എപ്പോഴും ആർ.എസ്.എസ്, ഹൈന്ദവ സംഘടനകളുടെ ഒരു സംഘടിത ശക്തി തെളിയിക്കുന്ന സംഘാടനം ഉണ്ടായിരുന്നു. ഭജനയും മറ്റുമായി ഭക്തർ സന്നിധാനത്ത് കൂട്ടമായി കൂടി. ഇരുന്ന് ഭജന നടത്തി. മീറ്റീങ്ങുകളും, ജനങ്ങൾ അക്രമാസക്തരായി കൂടുകയും ചെയ്തു. പോലീസ് സ്റ്റേഷനു മുന്നിൽ വരെ സംഘർഷം ഉണ്ടാക്കി. എന്നിട്ടും പോലീസ് സംയമനം പാലിച്ചു, നിരോധനാഞ്ജ നടപ്പാക്കിയില്ല.\nഇത് കേരളാ പോലീസിന്റെ ഒരു വീഴ്ച്ചയല്ല. പോലീസ് ചെയ്തത് എത്രയോ വലിയ മാനുഷിക പരിഗണനയാണ്. കാരണം എന്തും ചെയ്ത് ആളുകളേ പിരിച്ച് വിടാൻ എല്ലാ ശക്തിയും ഉള്ള പോലീസ് അത് ചെയ്യാതെ സംയമനം പാലിച്ചാൽ അതിനർഥം സമാധാനത്തിന്റെ പാതയിലാണ് പോലീസ് എന്നാണ്.\nകേരളത്തിലെ നന്നായി പഠിക്കുന്ന കുട്ടികകളേ ലക്ഷ്യമിട്ട് ആത്മഹത്യാ ഗ്രൂപ്പുകൾ,3 പേർ മരിച്ചു, പലയിടത്തും ആത്മഹത്യാ ശ്രമം\nആർ.എസ്.എസ് ഭീകര സംഘടന, ഞാൻ പിണറായിക്ക് ഒപ്പം- രശ്മി നായർ\nസർക്കാർ ചിലവുകൾക്ക് കുറവില്ല, വാങ്ങിയത് 6.78 കോടിക്ക് 35 കാറുകൾ, പ്രത്യേക നിയമ സഭക്ക് ചിലവ് 25 ലക്ഷം\nsubeditor Sep 2, 2018\nsubeditor Nov 3, 2018 Nov 3, 2018\nക്രിസ്ത്യാനികൾക്ക് എവിടെ നിന്നാണ് മുത്തപ്പൻ സങ്കല്പ്പവും ആരാധനയും വന്നത്?\nsubeditor Jul 28, 2018 Jul 28, 2018\nപുല്‍വാമ ഭീകരാക്രമണത്തില് പാകിസ്ഥാന്റെ പങ്ക് വ്യക്തമാക്കുന്ന കൂടുതല് തെളിവുകളുമായി ഇന്ത്യ\nമുല്ലപ്പെരിയാറിലേക്ക് ഇനി ആരും സമരത്തിനു പോകേണ്ട. പുതിയ അണക്കെട്ട് വേണ്ടന്നും, വിവാദം അവസാനിപ്പിക്കാമെന്നും പിണറായി\nഗള്‍ഫില് ഭയം വിതച്ച് അമേരിക്കയും റഷ്യയും; സൗദിക്ക് മിസൈല് പ്രതിരോധം\nസമരം ചെയ്യാന് ആരാണ് അധികാരം നല്‍കിയത്? കെജ്‌രിവാളിന്റെ സമരത്തെ വിമര്‍ശിച്ച് ഹൈക്കോടതി\nsubeditor12 Jun 18, 2018\nഇന്ത്യ മുഖ്യശത്രു, മോദി മുസ്ലീം വിരുദ്ധന്; ചൈന ഉറ്റമിത്രം; മാലദ്വീപ് പത്രത്തിന്റെ മുഖപ്രസംഗം ചര്‍ച്ചയാവുന്നു\nsubeditor12 Dec 23, 2017\nമുല്ലപ്പെരിയാര് ഡാമിലെ ജലനിരപ്പ് 142 അടിയായി; കൂടുതല് ജലം കൊണ്ടുപോകാനാകില്ലെന്ന് തമിഴ്നാട്\nദൃശ്യങ്ങൾ കിട്ടിയില്ലേൽ, നാദിർഷയും കുടുങ്ങും, കേസ് അട്ടിമറിക്കാൻ ദിലീപിന്റെ കൂട്ടുകാർ\nsubeditor Aug 3, 2017\nവരുന്നു രക്ഷാബന്ധന്; മുസ്ലീമിനെയും, ക്രിസ്ത്യാനിയെയും ചരട് കെട്ടിക്കാന് സംഘപരിവാറിന്റെ ഗൂഢാലോചന\nsubeditor Jun 25, 2015\nനഗ്ന ദൃശ്യങ്ങൾ അയച്ചു കൊടുത്തു,അതെല്ലാം എന്റെ ദൃശ്യങ്ങൾ\nsubeditor Jul 13, 2018\nകോണ്‍ഗ്രസിനെയും ഇടത് പക്ഷത്തെയും പിടിച്ചു കുലുക്കി മോദി; തൃശൂരില് മോദിയുടെ ഓരോ വാക്കിനും വന് ആരവം\nsubeditor10 Jan 28, 2019\nഅയ്യപ്പൻറെ മുന്നിൽ പൊട്ടിക്കരഞ്ഞ് മാപ്പിരന്ന് ഐ.ജി.ശ്രീജിത്ത്\nsubeditor6 Oct 22, 2018 Oct 22, 2018\nകർണ്ണാടക എക്സിറ്റ് പോൾ ഫലം വന്നു; തൂക്ക് മന്ത്രി സഭയ്ക്ക് സാധ്യത\nകലാപം ഒഴിവാക്കാന് ഗുര്‍മീതിന്‍റെ വിധി പ്രസ്താവം ജയിലില് ;സുനെരിയ ജയില് പ്രത്യേക സിബിഐ കോടതിയായി പ്രഖ്യാപിച്ചു\npravasishabdam online sub editor Aug 27, 2017 Aug 27, 2017\nഅക്രമിച്ച അന്നു മുതൽ ഇപ്പോഴും ഉയരുന്ന ഒരു ആരോപണം..നടിയുടെ വിവാഹം മുടക്കുക,\npravasishabdam news Jun 27, 2017 Jun 27, 2017\nസ്വത്തുക്കൾ കൈക്കലാക്കാൻ ജയലളിതയേ ആശുപത്രി തടങ്കലിലാക്കി, അബോധാവസ്ഥയിൽ ആയ ജയയുടെ വിരലടയാളം തോഴി രേഖകളിൽ പതിപ്പിച്ചു\nഗർഭിണിയാണെന്ന് അവൾ അറിഞ്ഞില്ല… കുളിക്കിടെ പ്രസവിച്ചു.. പിന്നീട് സംഭവിച്ചത്\nഇരുപത്തിനാലുകാരിയായ ഷാർലറ്റ് ദുബാർഡിന് ലണ്ടനിലെ ഒരു ഹോട്ടലിൽ ഭക്ഷണം വിളമ്പലാണ് ജോലി. തന്‍റെ ജീവിതത്തിൽ നടന്നുവെന്ന് ഷാർലറ്റ് അവകാശപ്പെടുന്ന കാര്യങ്ങൾ...\nമൂന്നാം വയസില് മരിച്ച അച്ഛന്റെ കുഴിമാടം തോണ്ടി അസ്ഥിക്കൂടങ്ങള് പുറത്തെടുത്ത് പായയില് വച്ച് അടുത്ത് നഗ്നായി...


Search results for: 'Duryodhanan kauravavamsathinte Ithihasam 1- Choothu Anand Neelakantan' | TBS Words & Beyond\nSearch results for: 'Duryodhanan kauravavamsathinte Ithihasam 1- Choothu Anand Neelakantan'\nSearch results for 'Duryodhanan kauravavamsathinte Ithihasam 1- Choothu Anand Neelakantan'\nഒരു അണക്കെട്ടിന്റെ നിര്‍മ്മിതിമൂലം തിരോധാനം ചെയ്ത ഒരു സംസ്‌കൃതിയുടെ കഥ. നൂറ്റാണ്ടുകളായി തുടര്‍ന്നുപോരുന്ന ആദിവാസി ചൂഷണത്തിന്റെയും പരിസ്ഥിതി നാശത്തിന്റെയും കഥകള്. ഇതിഹാസതുല്യമായി ഈ നോവലില് ചാരുതയാര്‍ന്ന ഭാഷയില് അനാവരണം ചെയ്യപ്പെടുന്നു. Learn More\nവര്‍ത്തമാനകാലത്തെ തീക്ഷ്ണ യാഥാര്‍ത്ഥ്യങ്ങളോടൊപ്പം ഭാവിയില് കൂടുതല് രൂക്ഷമാകാനിടയുള്ള ഒട്ടേറെ സമസ്യകളിലേക്കുകൂടി വെളിച്ചം വീശുന്ന നോവല്. Learn More\nC. Radhakrishnan (1)\nഉള്ളൂർ എസ്. പരമേശ്വരയ്യർ (1)\nഎ.കെ.ബി. നായര് (7)\nഎം.എൻ. സത്യാർത്ഥി (1)\nഎൻ. മൂസക്കുട്ടി (1)\nഐ.ആര്. കൃഷ്ണന് മേത്തല (1)\nകെ. വിഷ്ണുനാരായണൻ (3)\nചന്ദ്രന് പൂക്കാട് (2)\nടി.സി. ബാലകൃഷ്ണന് നായര് (1)\nഡോ. കെ. ശ്രീകുമാര് (1)\nഡോ. നരേന്ദ്രകോഹ്‌ലി (8)\nഡോ. രാജന് ചുങ്കത്ത് (2)\nപ്രിയ എ.എസ്. (2)\nമനോജ് എം. സ്വാമി (6)\nരവീന്ദ്രനാഥ ടാഗോര് (4)\nരാജന് തുവ്വാര (3)\nശ്രീകുമാരി രാമചന്ദ്രൻ (2)\nസി. രാധാകൃഷ്ണൻ (5)\nസിപ്പി പള്ളിപ്പുറം (5)


പെട്ടിമുടി ദുരന്തത്തിൽ അകപ്പെട്ട കുടുംബങ്ങളുടെ പുനരധിവാസം സർക്കാർ ഉറപ്പാക്കുമെന്ന് മുഖ്യമന്ത്രി – East Coast Daily Malayalam\nവാക്‌സിന് കൊണ്ട് മാത്രം കോവിഡ് പ്രതിസന്ധിയെ പരിഹരിക്കാനാവില്ലെന്ന് യുഎന് മേധാവി\nപെട്ടിമുടി ദുരന്തത്തിൽ അകപ്പെട്ട കുടുംബങ്ങളുടെ പുനരധിവാസം സർക്കാർ ഉറപ്പു വരുത്തുമെന്ന് മുഖ്യമന്ത്രി പിണറായി വിജയൻ. പെട്ടിമുടി സന്ദർശനത്തിന് ശേഷം ചേർന്ന അവലോകന യോഗം കഴിഞ്ഞ് മാധ്യമങ്ങളോട് സംസാരിക്കവെയാണ് മുഖ്യമന്ത്രി ഇക്കാര്യം വ്യക്തമാക്കിയത്. പെട്ടിമുടിയിലെ ദുരന്ത വിവരം പുറത്തറിഞ്ഞശേഷം ഏറ്റവും ജാഗ്രതയോടെയുള്ള രക്ഷാപ്രവർത്തനമാണ് അവിടെ നടന്നത്. ഇതിൽ എല്ലാവരും നല്ല പങ്കാളിത്തം വഹിച്ചു. ഇപ്പോഴും തിരച്ചിൽ പുരോഗമിച്ചുകൊണ്ടിരിക്കുകയാണ്. രക്ഷാ പ്രവർത്തനത്തിൽ പങ്കാളികളായ എല്ലാവരെയും അഭിനന്ദിക്കുകയാണെന്നും അദ്ദേഹം വ്യക്തമാക്കി.\nRead also: കോവിഡില് നിന്നും രോഗമുക്തി നേടിയവര് പ്രത്യേകം ശ്രദ്ധിയ്‌ക്കേണ്ട കാര്യങ്ങള്\nമരണപ്പെട്ട കുടുംബങ്ങളുടെ അവസ്ഥ പരിശോധിക്കുമ്പോൾ ചുരുക്കം ചിലർ മാത്രമാണ് ആ കുടുംബങ്ങളിൽ അവശേഷിക്കുന്നത്. ചിലർ മാത്രമേ രക്ഷപ്പെട്ടിട്ടുള്ളു. രക്ഷപ്പെട്ട കുടുംബങ്ങളിൽ കുട്ടികളുണ്ട്. അവരുടെ വിദ്യാഭ്യാസം നടപ്പാക്കേണ്ടതുണ്ട്. ഒരു പ്രദേശം ഒന്നിച്ചു പോകുന്ന അവസ്ഥയാണ് ഉണ്ടായത്.\nപുതിയ വീടുകൾ അവിടെ പണിയുക പ്രയാസകരമാണ്. പുതിയ വീടും പുതിയ സ്ഥലവും ഇവർക്ക് വേണ്ടി കണ്ടെത്തേണ്ടിവരും. മുമ്പ് ഉരുൾപൊട്ടൽ ഉണ്ടായ പുത്തുമലയിലും കവളപ്പാറയിലും സർക്കാർ കുടുംബങ്ങളുടെ പുനരധിവാസം ഉറപ്പുവരുത്തി. അതേ നിലപാട് തന്നെ പെട്ടിമുടിയിലും സർക്കാർ സ്വീകരിക്കും. ഇവിടെ സർക്കാർ കാണുന്നത് കമ്പനി നല്ല രീതിയിൽ സഹായവുമായി മുന്നോട്ടു വരുമെന്നു തന്നെയാണ്. കമ്പനി പ്രതിനിധികളോട് ഇക്കാര്യം പറഞ്ഞിട്ടുണ്ട്. സ്ഥലം വേണം സ്ഥലത്തോടൊപ്പം വീട് നിർമിച്ചു നൽകാനുള്ള സഹായവും വേണം. അതിൽ കമ്പനിക്ക് ചെയ്യാനുള്ളത് ചെയ്യുക എന്നതാണ് ഇപ്പോൾ അഭ്യർത്ഥന നടത്തിയിരിക്കുന്നതെന്നും മുഖ്യമന്ത്രി അറിയിച്ചു.\nഈ കുടുംബങ്ങൾക്കാകെ പുതിയ വീട് നിർമ്മിച്ചു നൽകാൻ സർക്കാർ സന്നദ്ധമാണ്. കുട്ടികളുടെ കാര്യത്തിൽ വിദ്യാഭ്യാസം തുടർന്നു നടക്കേണ്ടതുണ്ട്. കുട്ടികളുടെ തുടർന്നുള്ള വിദ്യഭ്യാസവും ചെലവും സർക്കാർ വഹിക്കുന്നതാണ്. ഇപ്പോൾ രക്ഷപ്പെട്ടവരും ആശുപത്രിയിൽ ചികിത്സയിലാണ്. അവരുടെ ചികിത്സാ ചെലവ് മുഴുവൻ സർക്കാരാണ് വഹിക്കുന്നത്. പ്രത്യേകമായി എന്തെങ്കിലും ആവശ്യമുണ്ടെങ്കിൽ അത് പ്രത്യേകമായി തന്നെ സർക്കാർ പരിഗണിക്കും. അതോടൊപ്പം കമ്പനിയുടെ ഭാഗത്തുനിന്നും ചില നടപടികൾ കൂടി ഉണ്ടാവേണ്ടതായുണ്ട്. പെട്ടിമുടിയിൽ നിന്നും മറ്റ് ലയങ്ങളിലേക്ക് മാറി താമസിക്കുന്നവർക്ക് നിലവിൽ വരുമാനമില്ല. അത്തരം കാര്യങ്ങൾ കമ്പനി പരിഗണിച്ച് അവർക്ക് ആവശ്യമായ സഹായം ചെയ്യണം. ലയങ്ങളുടെ അറ്റകുറ്റപ്പണികൾ അടക്കം ചില കാര്യങ്ങൾ കമ്പനിയുടെ ശ്രദ്ധയിൽപ്പെടുത്തിയിട്ടുണ്ട്. അതിന് കമ്പനി തയ്യാറാകും എന്ന് തന്നെയാണ് പ്രതീക്ഷിക്കുന്നത്. ഇവിടെ ഉന്നയിക്കപ്പെട്ട പ്രശ്‌നങ്ങളിൽ ഒന്ന് ലയങ്ങളുടെ പൊതുവായ പ്രശ്‌നമാണ്. അത് സർക്കാരിന്റെ ഗൗരവമായ പരിഗണനയിൽ ഉള്ള കാര്യമാണ്. ഇടമലക്കുടിയിലേക്കുള്ള റോഡുകളുടെ പ്രശ്‌നം ജനപ്രതിനിധികൾ ശ്രദ്ധയിൽപ്പെടുത്തിയിട്ടുണ്ട്. അതും മുമ്പെതന്നെ സർക്കാരിന്റെ പരിഗണനയിൽ ഉള്ള കാര്യമാണ്. ചില കാര്യങ്ങൾ പരിഹരിച്ചിട്ടുണ്ട്. ശേഷിക്കുന്ന കാര്യങ്ങൾ കൂടി സർക്കാരിന്റെ പരിഗണനയിൽ കൊണ്ടുവരുന്നതാണെന്നും മുഖ്യമന്ത്രി വ്യക്തമാക്കി.\nPinarayi Vijayan munnar idukki landslide rajamala Pettimudi


എന് ശ്രീകണ്ഠന് നായരുടെ ചരമവാര്‍ഷികദിനം\nഎഴുത്തുകാരനും രാഷ്ട്രീയ പ്രവര്‍ത്തകനുമായിരുന്ന എന് ശ്രീകണ്ഠന് നായര് 1915 ജൂലൈ 15ന് അമ്പലപ്പുഴയില് ജനിച്ചു. ചിറ്റപ്പറമ്പില് ജാനകിയമ്മയും നീലകണ്ഠപിള്ളയുമായിരുന്നു മാതാപിതാക്കള്. തിരുവനന്തപുരം യൂണിവേഴ്‌സിറ്റി കോളേജില് നിന്നും ഇംഗ്ലീഷ് സാഹിത്യത്തില് ബി.എ ഓണേഴ്‌സ് ബിരുദം നേടി.\n1938ല് കമ്മ്യൂണിസ്റ്റ് ആശയങ്ങള് വച്ചു പുലര്‍ത്തിയിരുന്ന യൂത്ത് ലീഗിന്റെ സ്ഥാപക നേതാക്കളില് ഒരാളായി. 1938 ല് തിരുവിതാംകൂര് സ്‌റ്റേറ്റ് കോണ്‍ഗ്രസ്സ് രൂപീകരിച്ചപ്പോള് അതിന്റെ സ്ഥാപകാംഗമായി. 1947 സെപ്റ്റംബര് 21 ന് മത്തായി മാഞ്ഞൂരാനുമായി ചേര്‍ന്ന് കേരള സോഷ്യലിസ്റ്റ് പാര്‍ട്ടി രൂപീകരിച്ചു. 1950ല് കെഎസ്പി ഭിന്നിച്ചു. ശ്രീകണ്ഠന് നായരുടെ നേതൃത്ത്വത്തിലുള്ള വിഭാഗം റെവല്യൂഷണറി സോഷ്യലിസ്റ്റ് പാര്‍ട്ടിയില് ലയിച്ചു.\nഇതു തന്നെ മാര്‍ക്‌സിസം, ഐക്യകേരളം, വഞ്ചിക്കപ്പെട്ട വേണാട്, എന്റെ അമ്മ, കഴിഞ്ഞകാല ചിത്രങ്ങള്, സാഹിത്യശകലങ്ങള്, തകഴിയുടെ കയര്(ഇംഗ്ലീഷ് വിവര്‍ത്തനം), ചലോ ഡല്‍ഹി (വിവര്‍ത്തനം) തുടങ്ങിയവയാണ് പ്രധാന കൃതികള്. മികച്ച പാര്‍ലമെന്റേറിയനായിരുന്നു അദ്ദേഹം 1952 ല് കൊല്ലം മാവേലിക്കര മണ്ഡലത്തില് നിന്നും ലോക്‌സഭയിലേക്ക് തെരഞ്ഞെടുക്കപ്പെട്ടു. തുടര്‍ന്ന് 1962, 1967, 1971,1977 എന്നീ നാലു തെരഞ്ഞെടുപ്പുകളില് കൊല്ലം ലോക്‌സഭാ മണ്ഡലത്തെ പ്രതിനിധീകരിച്ചു. 1983 ജൂലൈ 20ന് അദ്ദേഹം അന്തരിച്ചു.\nക്ലോസ് അപ്രോക്‌സിമേഷന് കോണ്‍ടസ്റ്റ് അവാര്‍ഡ് സുചിത്ര രാമചന്ദ്രന്


pinarayi vijayan and pandiyala shaji | വെട്ടി നുറുക്കിയത് ഗുരുവിന്റെ മകനെ; പിണറായിയുടെ ക്രൂരതകള് പുറത്ത്; സുധാകരന് തുടങ്ങിയിട്ടേ ഉള്ളൂ ...; പിണറായി ഒരു കമ്മ്യൂണിസ്റ്റുകാരന് എന്നതിലുപരി വെറുമൊരു ഗുണ്ടാ നേതാവ്; കണ്ണൂരില് നടന്ന ആക്രമങ്ങളിലെ എല്ലാ ഗൂഢാലോചനയിലും പിണറായിക്ക് പങ്ക് - Malayalivartha.com Widgets Magazine\n20 JUNE 2021 04:27 PM IST\nആരെടാ എന്ന് ചോദിച്ചാല്, ഞാനെടാ എന്ന് പറഞ്ഞാണ് കെ സുധാകരന്റെ ശീലം. അദ്ദേഹത്തിന്റെ സ്വഭാവവും അതു തന്നെയാണ്. മാറിയ കാലഘട്ടത്തില് ''ആരെടാ'' എന്ന് ചോദിക്കുമ്പോള് ''ഞാനെടാ'' എന്ന് തിരിച്ചു പറയുന്ന ഒരാളെ തന്നെയാണ് കേരളത്തിലെ കോണ്‍ഗ്രസിനു ഇപ്പോള് വേണ്ടത് എന്ന് വ്യക്തമാവുകയാണ്. ഇത് പലര്‍ക്കും ഒരു ആര്‍ജ്ജവം ആയിരിക്കുകയാണ്, ധൈര്യം കൊടുത്തിരിക്കുകയാണ് പലതും തുറന്നു പറയാന്.\nകെ സുധാകരന് തിരി കൊളുത്തിയത് ഒരു മലപടക്കത്തിനാണെന്നാണ് തോന്നുന്നത്. ഒന്നിന് പുറകെ ഒന്നായി പുറത്തു വരുകയാണ് പിണറായി വിജയന്റെ ക്രൂരകൃത്യങ്ങള്. പിആര് ഏജന്‌സിക്കാര് ഉണ്ടാക്കിയെടുത്ത പിണറായി വിജയന്റെ മനുഷ്യസ്‌നേഹ പ്രതിച്ഛായ അപ്പാടെ തകര്‍ന്നു വീണിരിക്കുന്നു കഴിഞ്ഞ രണ്ടു ദിവസമായി കേരളത്തില്. വെളിപ്പെടുത്തലുകള് ഒന്നിന് പുറകെ ഒന്നായി വന്നു കൊണ്ടിരിക്കുകയാണ്. പിണറായി വിജയന് വടി വാള് കൊണ്ട് വെട്ടിയ നേതാവിനെ തന്നെ പത്രസമ്മേളനത്തില് ഹാജരാക്കിയിരുന്നു കെ സുധാകരന്. മാത്രമല്ല പിണറായി വിജയന് കൊലക്കേസില് ഒന്നാം പ്രതിയായ എഫ്‌ഐആര് നേരിട്ട് ഹാജരാക്കുകയും അത് പത്രക്കാര്‍ക്ക് കാണിച്ചു കൊടുക്കുകയും ചെയ്തു.\nഇതാ ഇപ്പോള് പിണറായി വിജയന്റെ രാഷ്ട്രീയ ഗുരുവിന്റെ തന്നെ മകന് തന്റെ നേര്‍ക്ക് പിണറായി കാണിച്ച ക്രൂരമായ പക പോക്കലിന്റെ വെളിപ്പെടുത്തലുമായി രംഗത്ത് വന്നിരിക്കുകയാണ്. പിണറായി വിജയന് കണ്ണൂരില് കൈകൊണ്ട അക്രമ രാഷ്ട്രീയത്തിന്റെ ഭാഗമായി തനിക്കെതിരെ ചെയ്ത ക്രൂരമായ പകപോക്കലുകള് തുറന്നു പറഞ്ഞ് രംഗത്തു വന്നിരിക്കുകയാണ് ഒരു കാലത്ത് അദ്ദേഹത്തിന്റെ രാഷ്ട്രീയ ഗുരുവായിരുന്ന പാണ്ഡ്യാല ഗോപാലന്റെ മകനും മുന് സിപിഎം അംഗവുമായ പാണ്ഡ്യാല ഷാജി.\nപിണറായിക്ക് തന്നോടുള്ള ശത്രുത കാരണം ആണ് സിപിഎമ്മുകാര് തന്നെ മര്‍ദിച്ചത് പിണറായി ഒരു കമ്മ്യൂണിസ്റ്റുകാരന് എന്നതിലുപരി വെറുമൊരു ഗുണ്ടാ നേതാവാണ്. ഒന്നേകാല് വര്‍ഷം ആണ് താന് മര്‍ദ്ദനമേറ്റ് അവശനായി കഴിഞ്ഞത്. എല്ലാത്തിനും കാരണം പിണറായി വിജയനെതിരെ പ്രസംഗിച്ചു എന്ന ഒറ്റ തെറ്റിന്. ഒരു വിഷയത്തെയും രാഷ്ട്രീയമായി കാണാനുള്ള കഴിവ് പിണറായിക്കില്ലെന്നും പാണ്ഡ്യാല ബാബു വ്യക്തമാക്കുന്നു. അയാള്‍ക്ക് എല്ലാം വ്യക്തിപരം ആണ്.\nഅയാളുടെ ഏതെങ്കിലും നിലപാട് തെറ്റാണ് എന്ന് ആരെങ്കിലും പറഞ്ഞാല് അതിനെ രാഷ്ട്രീയമായി എടുക്കാന് അയാള് തയ്യാറാവില്ല, അത് അയാളെ അപമാനിച്ചതായിട്ടാണ് അയാള് എടുക്കുക. തന്റെ നിലപാട് തെറ്റാണ് എന്ന് സമ്മതിക്കാനും ഒരുക്കമല്ല. കണ്ണൂരിലെ സംഘര്‍ഷങ്ങളില് എവിടെയും നിങ്ങള്‍ക്ക് പിണറായി വിജയനെ കാണാന് സാധിക്കുകയില്ല. അയാള് നേരിട്ട് ഒന്നിലും ഇടപെടുകയില്ല. എന്നാല് എല്ലാ ഗൂഢാലോചനയിലും അയാള്‍ക്ക് പങ്കുണ്ടാകും.\nപിണറായിയില് നടന്ന ഒരു പ്രതിഷേധ പ്രകടനത്തില് പിണറായിക്കെതിരെ പ്രസംഗിച്ചു എന്ന കുറ്റത്തിനാണ് എന്നെ ക്രൂരമായി ആക്രമിക്കാന് പാര്‍ട്ടി തീരുമാനമെടുക്കാന് കാരണം. അന്ന് എനിക്കെതിരെ ഉയര്‍ന്ന ആരോപണം ഇതാണ്, പിണറായിയുടെ മക്കളെ ശരിപ്പെടുത്തി കളയുമെന്ന് ഞാന് പ്രസംഗിച്ചു എന്ന്. അയാളുടെ ഏതോ രണ്ട് സില്ബന്ധികളാണ് ഇത് അയാളോട് പോയി പറഞ്ഞത്. ഇതിനെ തുടര്‍ന്നാണ് തനിക്കെതിരെ രൂക്ഷമായ ആക്രമണം ഉണ്ടായത്. ദിവസങ്ങള്‍ക്ക് മുന്നേ നടന്ന പത്രസമ്മേളനത്തില് കെ സുധാകരനെതിരെയും പിണറായി വിജയന് ഉന്നയിച്ചത് സമാനമായ ആരോപണം ആയിരുന്നു. തന്റെ മക്കളെ തട്ടികൊണ്ട് പോകാന് സുധാകരന് ഗൂഢാലോചന നടത്തി എന്ന് ആരോ പുള്ളിയോട് പറഞ്ഞിട്ടുണ്ടെന്ന്.\nഇപ്പോള് പലരും ചോദിക്കുന്ന ചോദ്യം ആണ്, എന്തുകൊണ്ട് അന്ന് പിണറായി വിജയന് ഈ കാര്യം പൊലീസിനോട് വെളിപ്പെടുത്തിയില്ല എന്ന്. അരിയാഹാരം കഴിക്കുന്ന സാധാരണ ജനങ്ങള്‍ക്ക് കാരണം വ്യക്തമാണ്. സ്വന്തമായി നിയമസംവിധാനങ്ങളും ശിക്ഷ വിധിക്കുന്ന ന്യായാധിപന്മാരും ഉള്ളപ്പോള് എന്തിനാണ് പാവം പൊലീസുകാരെ ബുദ്ധിമുട്ടിക്കുന്നതെന്ന് പിണറായി വിജയന് തോന്നിക്കാണും. തനിക്കെതിരെ ഉണ്ടായ വധ ശ്രമങ്ങളുടെ എണ്ണം സുധാകരന് പറയുമ്പോള് കാര്യങ്ങള് നമുക്ക് കൂട്ടി വായിക്കാവുന്നതേ ഉള്ളു.\nഅന്ന് ഒരു എകെജി സഹകരണ ആശുപത്രി തിരഞ്ഞെടുപ്പ് നടക്കുന്നതിന്റെ മൂന്നാമത്തെ ദിവസം ആണ് തന്നെ ആക്രമിക്കുന്നതെന്ന് പാണ്ഡ്യാല ഷാജി വെളിപ്പെടുത്തുന്നു. കമ്പിപ്പാര കൊണ്ട് അടിച്ച് തന്റെ രണ്ടു കാലുകളും അവര് ചിതറിച്ചു കളഞ്ഞു. ഒരു മണിക്കൂര് ആണ് അവര് തന്നെ നിര്‍ത്താതെ അടിച്ചത്. ഒന്നേ കാല് വര്‍ഷം താന് ആശുപത്രിയില് കിടന്നു. മക്കളെ എടുക്കുവാന് പോലും കൈ പൊന്തിയിരുന്നില്ല. പാണ്ഡ്യാല ഷാജി ഓര്‍മിച്ചെടുക്കുന്നു. ഒരു വ്യക്തി അത് ഏതു വ്യക്തി ആയാലും ഇത്തരത്തില് ആക്രമിക്കാന് ആരാണ് ഇവര്‍ക്ക് അധികാരം കൊടുക്കുന്നത് എന്നും പാണ്ഡ്യാല ഷാജി ചോദിക്കുന്നു.\nസാമൂഹ്യ വിരുദ്ധനായ വെറും ഒരു ഗ്യാങ്സ്റ്റര് നേതാവ് മാത്രമാണ് പിണറായി വിജയന്. അല്ലാതെ അയാള് കമ്മ്യൂണിസ്റ്റ് പാര്‍ട്ടിയുടെ പ്രാമാണിക നേതാവല്ല. ഇത്രയൊക്കെ എന്നോട് ചെയ്തിട്ടും എനിക്ക് അയാളോട് വ്യക്തിഗത വൈരാഗ്യം ഇല്ല. അതിനു കാരണം മറ്റൊന്നും അല്ല, അങ്ങനെ ഒരു വൈരാഗ്യം വെക്കാനുള്ള ക്വാളിറ്റി അയാള്‍ക്കില്ല.\nപിണറായി വിജയന്റെ ബ്രണ്ണന് വീരഗാഥകള് പച്ച കള്ളമാണെന്നും പാണ്ഡ്യാല ഷാജി വ്യക്തമാക്കുന്നു. 1968 ല് കോളേജ് വിട്ട പിണറായി വിജയന് 1971 ല് മാത്രം ബ്രണ്ണന് കോളേജില് രൂപീകരിച്ച എബിവിപിയുമായി എന്ത് സംഘര്‍ഷത്തില് ഏര്‍പ്പെട്ടു എന്നാണ് പറയുന്നത് , പാണ്ഡ്യാല ഷാജി ചോദിക്കുന്നു. സമാനമായ ഒരു വാദം കെ സുധാകരനും ഉന്നയിക്കുന്നുണ്ട്, തന്റെ ആദ്യ തിരഞ്ഞെടുപ്പില് ജന സംഘത്തിന്റെ പിന്തുണയോടെ മത്സരിച്ച പിണറായി വിജയന് ഏത് ഊരിപ്പിടിച്ച വാളുകള്‍ക്കിടയിലൂടെ ആണ് പോയതെന്ന് എനിക്ക് മനസ്സിലാകുന്നില്ല എന്ന് സുധാകരനും ചോദിച്ചിരുന്നു.\nഎന്തായാലും കേരള ചരിത്രത്തില് തന്നെ ഏതെങ്കിലും ഒരു മുഖ്യ മന്ത്രിയെ കുറിച്ച് ഇത്തരത്തില് ഒരു ആരോപണം വന്നതായി കേട്ടു കേള്‍വി പോലും ഇല്ല. ഒരു പക്ഷേ അല്‍പമെങ്കിലും സാമ്യം ഉള്ളത് അടിയന്തരാവസ്ഥ കാലത്ത് പൊലീസുകാര് കണി രാജന്റെ മരണത്തിന്റെ പേരില് കെ കരുണാകരന് കേട്ട പഴികളാണ്. എന്നാല് അപ്പോഴും കെ കരുണാകരന് ആരെയെങ്കിലും കൊടുവാള് കൊണ്ട് വെട്ടി എന്നോ കാലു തല്ലിയൊടിക്കാന് ഗൂഢാലോചന നടത്തി എന്നോ ആരും പറഞ്ഞു കേട്ടിട്ടില്ല.\nഎന്നാല് ഇതിലൊന്നും കാര്യമില്ലെന്ന് എല്ലാവര്‍ക്കും അറിയാം. ചില്ലറ അപ്പ കഷ്ണങ്ങള്‍ക്കും അധികാരത്തിന്റെ സുഖത്തിനും സ്വന്തം സങ്കുചിത താല്പര്യങ്ങള്‍ക്കും വേണ്ടി ഇതല്ല ഇതിനപ്പുറം ചെയ്താലും ന്യായീകരിക്കാനുള്ള അടിമകളായ പോരാളികളും സൈബര് അണികളും, ന്യായീകരണ തൊഴിലാളികളും ഉള്ളിടത്തോളം കാലം ഇവര്‍ക്കൊന്നും ആരെയും പേടിക്കാനില്ല.\nഎന്നാല് പിണറായി വിജയന്റെ ഏറ്റവും വലിയ വീഴ്ച ആയിരിക്കുന്നത് കെ സുധാകരനെതിരെ അദേഹം തന്നെ നടത്തിയ പ്രത്യാരോപണങ്ങള് ആണ്. അതില് അദ്ദേഹത്തിന്റെ ശരീര ഭാഷ ഒരു മുഖ്യ മന്ത്രി എന്നതില് ഉപരി ഒരു കവല ചട്ടമ്പിയുടേതായിരിന്നു. അത് മായ്ക്കാന് ന്യായീകരണ കലാകാരന്മാര് കുറച്ചധികം പാടുപെടേണ്ടി വരും എന്ന് തീര്‍ച്ചയാണ്.\nദേഹാസ്വാസ്ഥ്യം അനുഭവപ്പെട്ടതിനെ തുടര്‍ന്ന് ഭാര്യയെയും കൂട്ടി ആശുപത്രിയിലേക്ക് പോകുന്നതിനിടെ കാര് അപകടത്തില്‍പ്പെട്ടു... പരിക്കേറ്റ ആര്‍ക്കിടെക്ട് മരിച്ചു (7 minutes ago)\nപ്ലസ് ടു വിജയിച്ച ആഹ്ളാദം പങ്കിടാനുള്ള യാത്രക്കിടെ വില്ലനായി എത്തിയ ആ അപകടം എല്ലാം തകർത്തെറിഞ്ഞത് നിമിഷങ്ങൾക്കുള്ളിൽ... കിഴിശ്ശേരി തവനൂർ കുന്നത്ത് മുഹമ്മദ് ഷഹീന്റെ മരണത്തിൽ പകച്ച് സുഹൃത്തുക്കൾ... (14 minutes ago)\nഅമ്മയെയും സഹോദരിയെയും പെട്രോള് ഒഴിച്ചു കത്തിക്കുമെന്നും പിതാവിനെ വാഹനം ഇടിച്ചു കൊലപ്പെടുത്തുമെന്നും ഭീഷണിപ്പെടുത്തി സ്‌കൂള് വിദ്യാര്‍ഥിനിയെ ക്രൂരമായ പീഡനം; 26കാരനായ ആംബുലന്‍സ് ഡ്രൈവര് അറസ്റ്റിലായതോ (23 minutes ago)\nജോലിക്കിടെ ട്രാന്‍സ്‌ഫോര്‍മറില് നിന്ന് വീണ് കെ.എസ്.ഇ.ബി കരാര്‍ത്തൊഴിലാളിക്ക് ദാരുണാന്ത്യം (32 minutes ago)\nവ്യാജവാര്‍ത്ത പോയ പോക്ക്... ചലച്ചിത്ര താരം ഷക്കീല മരിച്ചതായി സോഷ്യല് മീഡിയയില് വ്യാജ പ്രചാരണം; വ്യാജ പ്രചാരണം നടക്കുന്നതായി ശ്രദ്ധയില്‍പ്പെടുത്തിയത് കേരളത്തില് നിന്നുള്ളവര്; കേരളത്തിലെ ജനങ്ങള് നല (36 minutes ago)\nസമ്മതിച്ചു എല്ലാം വിശ്വസിച്ചു... വര്‍ഷങ്ങള്‍ക്ക് ശേഷം മൂടി വച്ച സത്യം പുറത്ത് പറഞ്ഞ് ഇ.പി. ജയരാജന്; ഡെസ്‌കിന് മുകളിലൂടെ മുണ്ടും മടക്കിക്കുത്തി നടക്കുന്ന ശിവന് കുട്ടിയെ പിന്നീട് ചുമന്ന് മാറ്റുന്ന കാഴ (43 minutes ago)


motor | 14 വയസിൽ താഴെ പ്രായമുള്ള കുട്ടികളെ കാറിന്റെ മുൻ സീറ്റിൽ ഇരുത്തിയാൽ 1000 രൂപ പിഴ; ഹെൽമറ്റില്ലാതെ വാഹനം ഓടിച്ചാൽ ലൈസൻസ് സസ്‌പെൻഡ് ചെയ്യും; നടപ്പാക്കില്ലെന്ന് പ്രഖ്യാപിച്ച് മമതയും അമരീന്ദറും ചന്ദ്രശേഖര റാവുവും; ഉപയോഗിക്കുന്നത് നിയമം കേന്ദ്രം പാസാക്കിയാലും പ്രാബല്യത്തിലെത്താൻ സംസ്ഥാന വിജ്ഞാപനം വേണമെന്ന പഴുത്; മോദിയുടെ നിയമത്തെ എതിർക്കാൻ മടികാട്ടുന്ന പിണറായി സർക്കാരിനെതിരെ ഉയരുന്നത് വ്യാപക വിമർശനം; കോടികൾ ഒഴുകിയെത്തുന്ന സന്തോഷത്തിൽ ഒഡീഷയും ഹരിയാനയും - MarunadanMalayalee.com\nSeptember 06, 2019 | 09:51 AM IST | Permalink\nതിരുവനന്തപുരം: ബംഗാൾ, മധ്യപ്രദേശ്, പഞ്ചാബ്, തമിഴ്‌നാട്, രാജസ്ഥാൻ, തെലങ്കാന സംസ്ഥാനങ്ങൾ കേന്ദ്ര സർക്കാരിന്റെ പുതിയ ഗതാഗത നിയമം തൽക്കാലം നടപ്പാക്കില്ലെന്ന നിലപാടിലാണ്. അതായത് ബിജെപി സർക്കാരിനെ എതിർക്കുന്ന സംസ്ഥാന ഭരണ സംവിധാനങ്ങളിൽ കേരളം മാത്രമാണ് പുതിയ ഗതാഗത നിയമത്തെ നെഞ്ചോട് ചേർക്കുന്നത്. എന്തും കേന്ദ്ര സർക്കാരിനെ എതിർക്കുന്നവർ ഇവിടെ അതിനെ പിന്തുണയ്ക്കുന്നു. കേന്ദ്ര നിയമം നടപ്പാക്കുന്നു. കേന്ദ്രം നിയമം പാസാക്കിയെങ്കിലും ഓരോ സംസ്ഥാനവും വിജ്ഞാപനം ഇറക്കണം. ഈ പഴുതുപയോഗിച്ചാണ് മമതാ ബാനർജിയും കോൺഗ്രസും ഈ നിയമത്തെ ചെറുത്ത് തോൽപ്പിക്കുന്നത്. ജനങ്ങളുടെ എതിർപ്പ് മനസ്സിലാക്കിയാണ് ഇത്. എന്നാൽ കേരളത്തിലെ സർക്കാർ പ്രതിഷേധങ്ങളെ മുഖവിലയ്‌ക്കെടുക്കുന്നില്ല. ഉയർന്ന പിഴയിൽ കണ്ണുവച്ച് വരുമാനം ഉയർത്താനാണ് പിണറായി സർക്കാരിന്റെ തീരുമാനം.\nഅതിനിടെ ഹെൽമറ്റ് ധരിക്കാതെ വാഹനമോടിച്ചാൽ 1000 രൂപ പിഴ മാത്രമല്ല,3മാസത്തേക്കു ലൈസൻസ് സസ്‌പെൻഡ് ചെയ്യുമെന്നും കേന്ദ്ര ഗതാഗത മന്ത്രാലയം വ്യക്തമാക്കുന്നു. പിന്നിലിരിക്കുന്നവർക്കും ഹെൽമറ്റ് നിർബന്ധമാക്കും. കാറിൽ 14 വയസിൽ താഴെ പ്രായമുള്ള കുട്ടികളെ മുൻസീറ്റിലിരുത്തിയാൽ 1000 രൂപ പിഴ ഈടാക്കും. കുട്ടികൾക്കു പ്രത്യേക സീറ്റ് ഇല്ലാതെ യാത്രയ്ക്കും പിഴ 1000 രൂപയാണ്. എല്ലാ നിയമലംഘനങ്ങൾക്കുമുള്ള ഏറ്റവും കുറഞ്ഞ പിഴ നിരക്കുകളാണു പറഞ്ഞിരിക്കുന്നതെന്നും സംസ്ഥാനങ്ങൾക്ക് അതിന്റെ പത്തിരട്ടി വരെ നിശ്ചയിക്കാമെന്നും മന്ത്രാലയം വ്യക്തമാക്കി. ഇതോടെയാണ് പല സംസ്ഥാനങ്ങളും ഈ നിയമത്തിനെതിരെ എതിർപ്പ് ശക്തമാക്കിയത്. അപ്പോഴും ബിജെപിയെ എതിർക്കുമെന്ന് പറയുന്ന പിണറായി സർക്കാർ മാത്രം ഈ നിയമം നടപ്പാക്കുകയാണ്.\nപുതിയ നിയമം ബാധകമാക്കിയ ശേഷമുള്ള ആദ്യ4ദിവസം ഏറ്റവുമധികം പിഴ ഈടാക്കിയത് ഒഡീഷയിൽ 88,90,107 രൂപയാണ്. ഹരിയാനയിൽ 52,32, 650 രൂപയും. ഭുവനേശ്വറിൽ ഒരാഴ്ച മുൻപ് 25,000 രൂപയ്ക്കു വാങ്ങിയ സെക്കൻഡ് ഹാൻഡ് ഓട്ടോയിൽ രേഖകളില്ലാതെ മദ്യപിച്ചു പോയ ആൾക്കു പിഴ 47,500 രൂപ ഈടാക്കി. ഹരിയാനയിൽ 15,000 രൂപയ്ക്കു വാങ്ങിയ ഇരുചക്രവാഹനത്തിൽ രേഖകളും ഹെൽമറ്റും ഇല്ലാതെ പോയതിനു കിട്ടിയത് 23,000 രൂപ പിഴ. സിഗ്‌നൽ ലംഘിക്കുകയും രേഖകളില്ലാതെ വാഹനം ഓടിക്കുകയും ചെയ്ത ഓട്ടോ ഡ്രൈവർക്കു കിട്ടി 37,000 രൂപ പിഴ. അങ്ങനെ ചില സംസ്ഥാനങ്ങൾ പിഴയിൽ വലിയ നേട്ടമുണ്ടാക്കുകയാണ്.\nഇതിനിടെയിലും പിഴയിലും അടിച്ചേൽപ്പിക്കുന്ന ചട്ടത്തിലും ജനങ്ങളുടെ പ്രതിഷേധം ശക്തമാണ്. കാലാവധി കഴിഞ്ഞാലും ഒരു മാസം വരെ ഡ്രൈവിങ് ലൈസൻസ് ഉപയോഗിക്കാമെന്ന ഇളവും ഇനിയില്ല. പുതുക്കുന്നതു കാലാവധി കഴിഞ്ഞാണെങ്കിൽ 1000 രൂപ പിഴയുമുണ്ട്. കാലാവധി കഴിഞ്ഞ്5വർഷം വരെ പിഴയടച്ചു പുതുക്കാമായിരുന്നത് ഒരു വർഷമായി ചുരുക്കി. അതു കഴിഞ്ഞാൽ വീണ്ടും ഡ്രൈവിങ് ടെസ്റ്റിനു ഹാജരാകണം. ഇതു പ്രവാസികളെയാണ് ഏറ്റവും ബാധിക്കുക. അതേസമയം കാലാവധി തീരുന്നതിന് ഒരു മാസം മുൻപേ ലൈസൻസ് പുതുക്കാമായിരുന്നത് ഇനി ഒരു വർഷം മുൻപേ പുതുക്കാം. പുതുക്കുന്ന ലൈസൻസിന്റെ കാലാവധി 50 വയസ്സ് വരെയില്ല, ഇനി 40 വയസ്സ് വരെ മാത്രം. ട്രാൻസ്‌പോർട്ട് വാഹന ലൈസൻസ് കാലാവധി3വർഷമായിരുന്നത്5വർഷമാക്കി. ലൈസൻസ് പുതുക്കൽ സുഗമമാക്കാൻ നടപടികൾ പൂർണമായും ഓൺലൈൻ വഴിയാക്കുമെന്നും മോട്ടർ വാഹന വകുപ്പ് അധികൃതർ പറഞ്ഞു.\nവായുമലിനീകരണം, ശബ്ദമലിനീകരണം എന്നിവ വരുത്തി വാഹനമോടിച്ചാൽ 1000 രൂപ പിഴയും അപകടകരമായ രീതിയിൽ ചരക്ക് കൊണ്ടുപോയാൽ 3000 രൂപ പിഴ അല്ലെങ്കിൽ ഒരു വർഷം തടവും ശിക്ഷയായി ലഭിക്കും. കുറ്റകൃത്യം ആവർത്തിച്ചാൽ ശിക്ഷ 5000 രൂപ പിഴയോ മൂന്നുവർഷം തടവോ ആയി മാറും. നിയമവിരുദ്ധമായി വാഹനം കൈമാറ്റം ചെയ്യുന്നതിനും രൂപമാറ്റം വരുത്തുന്നതിനും 500 രൂപ പിഴ ഈടാക്കാം. കൂടാതെ രൂപമാറ്റം വരുത്തിയ വാഹനം പൂർവ്വസ്ഥിതിയിലാക്കി ബന്ധപ്പെട്ട അധികൃതർക്ക് മുന്നിൽ ഹാജരാക്കുകയും വേണം. രജിസ്ട്രേഷൻ നടത്താത്ത വാഹനം ഓടിച്ചാൽ ഈ നിയമത്തിലെ 192 ാം വകുപ്പ് പ്രകാരം 2000 രൂപ മുതൽ 5000 രൂപ വരെ പിഴ ഈടാക്കാം. ഈ കുറ്റം ആവർത്തിച്ചാൽ ഒരു വർഷം തടവോ 5000 രൂപയ്ക്കും 10000 രൂപയ്ക്കും ഇടയിൽ പിഴയോ ഈടാക്കാം.\nമോട്ടോർവാഹന നിയമപ്രകാരം ഡ്രൈവിങ് ലൈസൻസ്, ഇൻഷുറൻസ് സർട്ടിഫിക്കറ്റ്, രജിസ്ട്രേഷൻ രേഖകൾ, പുകപരിശോധന സർട്ടിഫിക്കറ്റ്, നികുതി അടച്ച രസീത് എന്നിവ എല്ലാ വാഹനങ്ങളിലും സൂക്ഷിക്കണം. ഇവയ്ക്ക് പുറമെ പൊതുഗതാഗത വാഹനങ്ങളിൽ ഫിറ്റ്നസ് സർട്ടിഫിക്കറ്റ്, പെർമിറ്റ് സംബന്ധിച്ച രേഖകൾ, ട്രിപ് ഷീറ്റ് എന്നിവയും സൂക്ഷിക്കണം. സ്റ്റേജ് ക്യാരിയേജുകളിൽ കണ്ടക്ടർ ലൈസൻസും പരാതി പുസ്തകവും ഇവയ്ക്കൊപ്പം ഉണ്ടാകണമെന്നാണ് ചട്ടം. രജിസ്ട്രേഷൻ, ഇൻഷുറൻസ് എന്നിവ സംബന്ധിച്ച രേഖകളുടെ ഒറിജിനലോ പകർപ്പോ വാഹനത്തിൽ സൂക്ഷിക്കാം. വാഹന പരിശോധനസമയത്ത് ഡ്രൈവറുടെ കൈവശം ഒറിജിനൽ ഇല്ലെങ്കിൽ 15 ദിവസത്തിനകം വാഹനത്തിന്റെ ഉടമ ബന്ധപ്പെട്ട ഉദ്യോഗസ്ഥരുടെ മുന്നിൽ അത് ഹാജരാക്കിയാൽ മതി. രേഖകൾ കൈവശമില്ലെങ്കിൽ മോട്ടോർ വെഹിക്കിൾ ആക്ട് വകുപ്പ് 177 പ്രകാരം 100 രൂപ പിഴ ഈടാക്കാം. പരിശോധനസമയത്ത് ഉദ്യോഗസ്ഥന്റെ നിർദ്ദേശം അവഗണിക്കുകയോ ആവശ്യപ്പെടുന്ന വിവരങ്ങൾ നൽകാതിരിക്കുകയോ തെറ്റായ വിവരം നൽകുകയോ ചെയ്താൽ ഒരു മാസം തടവോ അഞ്ഞൂറ് രൂപ പിഴയോ ആണ് ശിക്ഷ.\nനിയമപരമായി വാഹനം ഓടിക്കാൻ അധികാരമില്ലാത്ത ആൾ വാഹനം ഓടിച്ചാൽ മോട്ടോർ വെഹിക്കിൾ ആക്ട് വകുപ്പ് 180 പ്രകാരം വാഹനത്തിന്റെ ചുമതലയുള്ള ആളിൽ നിന്നോ ഉടമയിൽ നിന്നോ 1000 രൂപ പിഴ ഈടാക്കാം. മൂന്നുമാസം തടവും ലഭിക്കാം. ലൈസൻസ് ഇല്ലാതെ വാഹനം ഓടിച്ചാൽ മൂന്നുമാസം തടവിനോ 500 രൂപ പിഴയ്ക്കോ ശിക്ഷിക്കാം. മോട്ടോർ വെഹിക്കിൾ ആക്ട് വകുപ്പ് 182 പ്രകാരം ലൈസൻസ് അയോഗ്യമാക്കപ്പെട്ടയാൾ വീണ്ടും ലൈസൻസിന് അപേക്ഷിക്കുകയോ കരസ്ഥമാക്കുകയോ ചെയ്താൽ 500 രൂപ പിഴയോ മൂന്നുമാസം തടവോ ലഭിക്കും.\nഅമിതവേഗത്തിൽ വാഹനമോടിച്ചാൽ 400 രൂപയാണ് പിഴ. കുറ്റകൃത്യം ആവർത്തിച്ചാൽ 1000 രൂപ പിഴ ഈടാക്കും. അപകടകരമായും സാഹസികമായും വാഹനമോടിച്ചാൽ മോട്ടോർ വെഹിക്കിൾ ആക്ട് വകുപ്പ് 184 പ്രകാരം 1000 രൂപ പിഴയോ ആറുമാസം തടവോ ആണ് ശിക്ഷ. മൂന്നുവർഷത്തിനകം കുറ്റകൃത്യം ആവർത്തിച്ചാൽ രണ്ടുവർഷം തടവോ 2000 രൂപ പിഴയോ ലഭിക്കും. മദ്യപിച്ച് വാഹനമോടിച്ചാൽ ആറുമാസം തടവോ 2000 രൂപ പിഴയോ രണ്ടും കൂടിയോ ആണ് ശിക്ഷ. അതോടൊപ്പം ഡ്രൈവിങ് ലൈസൻസ് റദ്ദ് ചെയ്യുന്നതുൾപ്പെടെയുള്ള നടപടിയും സ്വീകരിക്കാം. മൂന്നുവർഷത്തിനകം ഇതേകുറ്റം ആവർത്തിച്ചാൽ രണ്ടുവർഷം തടവോ 3000 രൂപ പിഴയോ രണ്ടും കൂടിയോ ശിക്ഷയായി ലഭിക്കാം.മോട്ടോർ വെഹിക്കിൾ ആക്ട് വകുപ്പ് 190 പ്രകാരം വായുമലിനീകരണം, ശബ്ദമലിനീകരണം എന്നിവ വരുത്തി വാഹനമോടിച്ചാൽ 1000 രൂപ പിഴയും അപകടകരമായ രീതിയിൽ ചരക്ക് കൊണ്ടുപോയാൽ 3000 രൂപ പിഴ അല്ലെങ്കിൽ ഒരു വർഷം തടവും ശിക്ഷയായി ലഭിക്കും. കുറ്റകൃത്യം ആവർത്തിച്ചാൽ ശിക്ഷ 5000 രൂപ പിഴയോ മൂന്നുവർഷം തടവോ ആയി മാറും. ഈ നിയമത്തിലെ 191 ാം വകുപ്പ് പ്രകാരം നിയമവിരുദ്ധമായി വാഹനം കൈമാറ്റം ചെയ്യുന്നതിനും രൂപമാറ്റം വരുത്തുന്നതിനും 500 രൂപ പിഴ ഈടാക്കാം.\nകൂടാതെ രൂപമാറ്റം വരുത്തിയ വാഹനം പൂർവ്വസ്ഥിതിയിലാക്കി ബന്ധപ്പെട്ട അധികൃതർക്ക് മുന്നിൽ ഹാജരാക്കുകയും വേണം. രജിസ്ട്രേഷൻ നടത്താത്ത വാഹനം ഓടിച്ചാൽ ഈ നിയമത്തിലെ 192 ാം വകുപ്പ് പ്രകാരം 2000 രൂപ മുതൽ 5000 രൂപ വരെ പിഴ ഈടാക്കാം. ഈ കുറ്റം ആവർത്തിച്ചാൽ ഒരു വർഷം തടവോ 5000 രൂപയ്ക്കും 10000 രൂപയ്ക്കും ഇടയിൽ പിഴയോ ഈടാക്കാം. ചരക്കുവാഹനങ്ങളിൽ ആദ്യത്തെ ഒരു ടൺ വരെയുള്ള അമിതഭാരത്തിന് 2000 രൂപയും പിന്നീടുള്ള ഓരോ ടണ്ണിനും 1000 രൂപ വീതവും പിഴയാണ് ശിക്ഷ. അമിതഭാരം വാഹനത്തിൽ നിന്ന് ഇറക്കിക്കുവാനും ഡ്രൈവിങ് ലൈസൻസ് റദ്ദ് ചെയ്യുന്നതുൾപ്പെടെയുള്ള നടപടി സ്വീകരിക്കുവാനും മോട്ടോർവാഹന ആക്ട് വകുപ്പ് 194 വ്യവസ്ഥ ചെയ്യുന്നു.\nകാലാവധി കഴിഞ്ഞാലും ഒരു മാസം വരെ ഡ്രൈവിങ് ലൈസൻസ് ഉപയോഗിക്കാമെന്ന ഇളവും ഇനിയില്ല. പുതുക്കുന്നതു കാലാവധി കഴിഞ്ഞാണെങ്കിൽ 1000 രൂപ പിഴയുമുണ്ട്. കാലാവധി കഴിഞ്ഞ്5വർഷം വരെ പിഴയടച്ചു പുതുക്കാമായിരുന്നത് ഒരു വർഷമായി ചുരുക്കി. അതു കഴിഞ്ഞാൽ വീണ്ടും ഡ്രൈവിങ് ടെസ്റ്റിനു ഹാജരാകണം. ഇതു പ്രവാസികളെയാണ് ഏറ്റവും ബാധിക്കുക. അതേസമയം കാലാവധി തീരുന്നതിന് ഒരു മാസം മുൻപേ ലൈസൻസ് പുതുക്കാമായിരുന്നത് ഇനി ഒരു വർഷം മുൻപേ പുതുക്കാം. പുതുക്കുന്ന ലൈസൻസിന്റെ കാലാവധി 50 വയസ്സ് വരെയില്ല, ഇനി 40 വയസ്സ് വരെ മാത്രം. ട്രാൻസ്‌പോർട്ട് വാഹന ലൈസൻസ് കാലാവധി3വർഷമായിരുന്നത്5വർഷമാക്കി. ലൈസൻസ് പുതുക്കൽ സുഗമമാക്കാൻ നടപടികൾ പൂർണമായും ഓൺലൈൻ വഴിയാക്കുമെന്നും മോട്ടർ വാഹന വകുപ്പ് അധികൃതർ പറഞ്ഞു.\nറജിസ്‌ട്രേഷനില്ലാതെ വാഹന ഉപയോഗം: ആദ്യ തവണ 2000- 5000 രൂപ പിഴ; രണ്ടാം തവണ ഒരു വർഷം വരെ തടവോ 500 - 10,000 രൂപ വരെയോ പിഴ.\nറജിസ്‌ട്രേഷന് അപേക്ഷ നൽകാതിരുന്നാൽ (ഉടമ): വാർഷിക റോഡ് നികുതിയുടെ അഞ്ചിരട്ടിയോ ആജീവനാന്ത നികുതിയുടെ മൂന്നിലൊന്നോ (ഏതാണോ അധികം)\nറജിസ്‌ട്രേഷന് അപേക്ഷിക്കാതിരുന്നാൽ (ഡീലർ): വാർഷിക റോഡ് നികുതിയുടെയോ ആജീവനാന്ത നികുതിയുടെയോ 15 ഇരട്ടി (ഏതാണോ അധികം)\nവാഹനത്തിന്റെ വശങ്ങളിലേക്കോ മുൻ, പിൻഭാഗങ്ങളിലേക്കോ ലോഡ് തള്ളിനിന്നാൽ: 20,000 രൂപയും അധിക ലോഡ് ഇറക്കാനുള്ള ചെലവും.\nആംബുലൻസ് ഉൾപ്പെടെയുള്ള അടിയന്തര സർവീസ് വാഹനങ്ങൾക്ക് തടസ്സം: 10,000 രൂപയോ6മാസം വരെ തടവോ\nറോഡ് നിർമ്മാണത്തിലെ അപാകത അപകടകാരണമായാൽ - ഒരു ലക്ഷം രൂപ വരെ.\nനിർമ്മാണപ്പിഴവ്, അനധികൃത രൂപാന്തരവും വിൽപനയും: ഒരു വർഷം വരെ തടവ് അല്ലെങ്കിൽ ഒരു ലക്ഷം രൂപ വീതം പിഴ (നിർമ്മാതാക്കൾക്ക്)\nവാഹനത്തിന് നിയമവിരുദ്ധ രൂപാന്തരം: ആറു മാസം വരെ തടവോ 5000 രൂപ വീതം പിഴയോ\nവാഹനങ്ങൾക്കു നിശ്ചിത പരിധിയിലും വലുപ്പം: 5000 രൂപ\nറോഡ് നിയന്ത്രണങ്ങളുടെ ലംഘനം: 500 രൂപ


പെരിന്തല്‍മണ്ണ ദൃശ്യ കൊലക്കേസ് ; പ്രതി വിനീഷ് ജയിലില് ആത്മഹത്യക്ക് ശ്രമിച്ചു. – twenty4news.com\nമലപ്പുറം : പെരിന്തല്‍മണ്ണ ദൃശ്യ കൊലക്കേസ് പ്രതി വിനീഷ് ജയിലില് ആത്മഹത്യക്ക് ശ്രമിച്ചു. സബ് ജയിലില് റിമാന്‍ഡിലായിരുന്ന പ്രതി കൊതുകുതിരി കഴിച്ചാണ് ആത്മഹത്യയ്ക്ക് ശ്രമിച്ചത്. ആശുപത്രിയിലെത്തിച്ച വിനീഷിന്റെ ആരോഗ്യസ്ഥിതി തൃപ്തികരമെന്ന് പൊലീസ് അറിയിച്ചു.\nവിനീഷിനെ ഇന്ന് വീണ്ടും കസ്റ്റഡിയില് വാങ്ങി കട കത്തിച്ച സംഭവത്തില് തെളിവെടുപ്പ് നടത്താനിരിക്കെയാണ് സംഭവം. ഈ മാസം പതിനേഴിനാണ് ദൃശ്യ കൊല്ലപ്പെട്ടത്. പ്രണയം നിരസിച്ചതിന്റെ പേരിലായിരുന്നു കൊലപാതകം. രാവിലെ ഏഴരയോടെ ദൃശ്യയുടെ വീട്ടില് കയറിയ വിനീഷ് ഉറങ്ങിക്കിടക്കുകയായിരുന്ന യുവതിയെ ആക്രമിക്കുകയായിരുന്നു.\nരാത്രി 15 കിലോമീറ്ററോളം ദൂരം നടന്ന് ആണ് വിനീഷ് ഇവിടെ വന്നത്.\nവീടിന് അടുത്തുള്ള ഷെഡില് ഒളിച്ചിരുന്നു. ആരും കാണാതെ പിന്‍വാതിലിലൂടെ വീടിന് ഉള്ളില് കയറി. ആദ്യം അടുക്കളയില് നിന്ന് കത്തി എടുക്കുക ആണ് ചെയ്തത്. കയ്യില് ഉണ്ടായിരുന്ന കത്തിക്ക് മൂര്‍ച്ച പോര എന്ന് കണ്ട് അടുക്കളയില് നിന്ന് വേറെ കത്തി എടുക്കുക ആയിരുന്നു. പിന്നീട് മുകള് നിലയില് ഉള്ള മുറിയില് കയറി ഒളിച്ചിരുന്നു.\nപിന്നീട് താഴേക്ക് വന്ന് ദൃശ്യ ഉറങ്ങുന്ന മുറിയില് കയറി. ഇവിടെ എത്തിയ ദൃശ്യയുടെ അനിയത്തി ദേവി ശ്രീയെ ആണ് ആദ്യം അക്രമിച്ചത്. അതിന് ശേഷം ഉറങ്ങിക്കിടന്ന ദൃശ്യയെ നിരവധി തവണ കുത്തി. മുന് വശത്തെ വാതില് വഴി അരമതില് ചാടി കടന്ന് പുറത്തിറങ്ങി വീടിന് പിന്നിലെ പൈപ്പില് നിന്ന് കയ്യിലേയും വസ്ത്രത്തിലേയും രക്തക്കറ കഴുകിക്കളഞ്ഞു . പിന്നീട് അടുത്ത പറമ്ബിലൂടെ വയല് വഴി ഓടി രക്ഷപ്പെട്ടു.\nവീടിന് സമീപം പുലരും വരെ ഒളിച്ചിരുന്ന ശേഷമാണ് വിനീഷ് അകത്തു കടന്നത്. ദൃശ്യയുടെ അച്ഛന് ബാലചന്ദ്രനും സമീപത്ത് താമസിക്കുന്ന സഹോദരങ്ങളും അവിടെ ഇല്ലെന്ന് ഉറപ്പ് വരുത്തി വീട്ടില് കയറി ദൃശ്യയുടെ മുറിയില് കടന്ന് ചെന്ന് കുത്തിക്കൊല്ലുകയായിരുന്നു. ബാലചന്ദ്രന്റെ കട തീവെച്ച് നശിപ്പിച്ചാണ് വിനീഷ് വീട്ടുകാരുടെ ശ്രദ്ധ തിരിച്ചത്.\nമഞ്ചേരി, പെരിന്തല്‍മണ്ണ എന്നിവിടങ്ങളില് ആയിട്ടാണ് വിനീഷ് താമസിച്ചിരുന്നത്. വള കച്ചവടമാണ് മാതാപിതാക്കളുടെ തൊഴില്. അച്ഛന് വര്‍ഷങ്ങള്‍ക്ക് മുന്‍പ് മറ്റൊരു വിവാഹം കഴിച്ച് മണ്ണാര്‍ക്കാടേക്ക് മാറി. ഏപ്രിലില് ദൃശ്യയുടെ കുടുംബം വിനീഷിനെതിരെ പോലീസില് പരാതി നല്‍കുകയും തുടര്‍ന്ന് പോലീസ് താക്കീത് ചെയ്തയക്കുകയും ചെയ്തിരുന്നു.\nTagged as: ജയിലിൽ ആത്മഹത്യക്ക് ശ്രമിച്ചു, ദൃശ്യ കൊലക്കേസ് പ്രതി


ശ്രദ്ധിക്കുക...ഈ7ലക്ഷണങ്ങൾ കണ്ടാൽ അവഗണിക്കരുത്... കിഡ്നി തകരാറിലാവാൻ പോകുമ്പോൾ ശരീരം കാണിച്ചു തരുന്ന ലക്ഷണങ്ങൾ ആയിരിക്കും...\nശ്രദ്ധിക്കുക…ഈ7ലക്ഷണങ്ങൾ കണ്ടാൽ അവഗണിക്കരുത്… കിഡ്നി തകരാറിലാവാൻ പോകുമ്പോൾ ശരീരം കാണിച്ചു തരുന്ന ലക്ഷണങ്ങൾ ആയിരിക്കും…\nരോഗങ്ങളിൽ തന്നെ ഏറ്റവും പൂർവസ്ഥിതിയിലാക്കാൻ ബുദ്ധിമുട്ടുള്ള രോഗങ്ങളാണ് കിഡ്നി രോഗങ്ങൾ. നമ്മുടെ നട്ടെല്ലിലെ ഇരുവശങ്ങളിലായി സ്ഥിതി ചെയ്യുന്ന ചെറിയ അവയവമാണ് കിഡ്നി. ഓരോ കിഡ്നിയും ഏകദേശം 150 ഗ്രാം ഭാരം വരും എങ്കിലും ഇവ നമ്മുടെ ശരീരത്തിൽ ചെയ്യുന്ന ജോലികൾ വളരെ പ്രധാനപ്പെട്ടതാണ്. ആദ്യം തന്നെ പറയുകയാണെങ്കിൽ നമ്മുടെ രക്തത്തിലെ വേസ്റ്റ് പ്രൊഡക്ട് എല്ലാം മൂത്രത്തിലൂടെ പുറന്തള്ളുന്ന അതാണ് കിഡ്നിയുടെ ഒരു പ്രധാന ജോലി. അതോടൊപ്പം തന്നെ നമ്മുടെ രക്തസമ്മർദ്ദം മൈൻഡ് ചെയ്യുക. നമ്മുടെ ശരീരത്തിലെ അയൺ , ഇലക്ട്രയിസ് എല്ലാത്തിലും ബാലൻസിൽ കൊണ്ടു വയ്ക്കുന്നതും കിഡ്നി യാണ്.\nഏകദേശം മനുഷ്യശരീരത്തിൽ അഞ്ച് ലിറ്ററോളം രക്തമുണ്ട്. ഈ രക്തം എല്ലാം 25 മുതൽ 30 തവണ വരെയാണ് ഓരോ ദിവസവും കിഡ്നി ശുദ്ധീകരിച്ച തരുന്നത്. അത്തരത്തിലുള്ള ഒരു അവയവം ഒരു ദിവസം മുടങ്ങിയാൽ എന്തായിരിക്കും നമ്മുടെ ശരീരത്തിന് അവസ്ഥ… അപ്പോൾ നമ്മുടെ കിഡ്നിക്ക് സ്തംഭനം സംഭവിക്കുകയാണെങ്കിൽ നമ്മുടെ ശരീരം നമുക്ക് നേരത്തെ തന്നെ അതിൻറെ ലക്ഷണങ്ങൾ കാണിച്ചു തരുന്നതാണ്. അത്തരത്തിലുള്ള ഏഴ് ലക്ഷണങ്ങളാണ് ഇന്ന് പറയാൻ പോകുന്നത്. ആദ്യത്തെ ലക്ഷണം എന്നുപറയുന്നത് മുഖത്തും കാലിലും ഉണ്ടാക്കുന്ന നീരാണ്.\nനമ്മുടെ കിഡ്നിയിലെ ഫിൽറ്റർ നെ ബാധിക്കുമ്പോൾ നമ്മുടെ ശരീരത്തിൽ വാട്ടർ റിട്ടേൺക്ഷൻ എന്ന് ഒരു കണ്ടീഷൻ വരുന്നുണ്ട്. ഇത് എന്താണെന്ന് വെച്ചാൽ വെള്ളം പുറത്തു പോകാത്ത അവസ്ഥയാണ്. അത്തരത്തിൽ വരുന്ന എക്സ്ട്രാ ഫ്ലൂയിഡ് എല്ലാം നമ്മുടെ മുഖത്തും കാലിലും എല്ലാം കെട്ടിക്കിടന്ന് നമുക്ക് മുഖത്തും കാലിലും നീർ വരുന്നത്. രണ്ടാമത് കാണുന്ന ലക്ഷണം മൂത്രത്തിൽ ആണ്. മൂത്രത്തിൽ പലതരം മാറ്റങ്ങൾ വരുന്നുണ്ട്. ആദ്യം തന്നെ രോഗികൾക്ക് എല്ലാവരും പറയുന്ന ഒരു പ്രശ്നമാണ് മൂത്രത്തിൽ കാണുന്ന പത.


വിഷുപ്പക്ഷി - വിക്കിപീഡിയ\n(ചക്കയ്ക്കുപ്പുണ്ടോ കുയിൽ എന്ന താളിൽ നിന്നും തിരിച്ചുവിട്ടതു പ്രകാരം)\nവിഷുപ്പക്ഷി (Indian Cuckoo)\nകണ്ണുരിൽനിന്ന് എടുത്ത ഒരു ചിത്രം.\nഇന്ത്യ, പാകിസ്താൻ, ശ്രീലങ്ക, ഇന്തോനേഷ്യ, ചൈനയുടെ വടക്കെ ഭാഗം, റഷ്യ എന്നിവിടങ്ങളിൽ കാണപ്പെടുന്ന ഒരിനം പക്ഷിയാണ് വിഷുപ്പക്ഷി . (ഇംഗ്ലീഷ്:Indian Cuckoo). ഇതിന്റെ ശാസ്ത്രീയനാമം Cuculus micropterus എന്നാണ്. ചക്കയ്ക്കുപ്പുണ്ടോ കുയിൽ, അച്ഛൻ കൊമ്പത്ത്, ഉത്തരായനക്കിളി, കതിരുകാണാക്കിളി തുടങ്ങി പ്രാദേശികമായ പല പേരുകളിലും ഈ കുയിൽ അറിയപ്പെടുന്നു. പ്രധാനമായും വിഷു ഉത്സവകാലത്തിനോട് അടുപ്പിച്ചാണ് ഈ കിളിയുടെ ഗംഭീരശബ്ദം കേട്ടു തുടങ്ങുന്നത് എന്നതിനാലാണ് ഇതിനെ വിഷുപ്പക്ഷി എന്നു വ്യപകമായി വിളിക്കുന്നത്. പ്ലാവുകളിൽ ചക്ക വിളയുന്ന കാലവും ഇതുതന്നെയാണ് (മേടം-ഇടവം/ഏപ്രിൽ-മേയ്). വീട്ടമ്മമാർ ചക്കപ്പുഴുക്കുണ്ടാക്കുന്ന കാലം. അപ്പോഴാണ് "ചക്കയ്ക്കുപ്പുണ്ടോ" എന്ന മുഴങ്ങുന്ന ഓർമ്മപ്പെടുത്തലുമായി ഈ ചെറിയ കുയിൽ എത്തുന്നത്.\nനാണം കുണുങ്ങി പക്ഷിയായതു കാരണം കണ്ടുകിട്ടുക എളുപ്പമല്ല. ആൺപക്ഷിയും ഏകദേശം പെൺപക്ഷിയും ഒരുപോലെയിരിക്കും. പെൺപക്ഷിയുടെ കഴുത്തിൽ ആൺപക്ഷിയെ അപേക്ഷിച്ച് ചെറുതായി മങ്ങിയ ചാര നിറമാണ്. നെഞ്ചിലും വാലിലും കൂടുതൽ ബ്രൗൺ നിറവുമായിരിക്കും. പക്ഷിയുടെ കൂവലിന് നാലു നോട്ടുകളുണ്ട്. അതിനാൽ പല തരത്തിൽ വ്യാഖ്യാനിക്കാറുണ്ട്.\nഏപ്രിൽ മുതൽ ആഗസ്റ്റ് വരെയാണ് ഇന്ത്യയിൽ മുട്ടയിടുന്ന കാലം. മറ്റു സ്ഥലങ്ങളിൽ മുട്ടയിടുന്ന കാലത്തിന് വ്യത്യാസമുണ്ട്. കാക്കയുടേയും കാക്കത്തമ്പുരാട്ടികളുടേയും കൂട്ടിലാണ് മുട്ടയിടുന്നതു്. കൂട്ടിലെ ഒരു മുട്ട കൊത്തി കുടിച്ചു് ആ തോടുമാറ്റിയാണ് മുട്ടയിടുന്നതു്. മുട്ട വിരിയാൻ 12 ദിവസമാണ് വേണ്ടത്.\nIndian Cuckoo call\nവിഷുപ്പക്ഷിയുടെ കൂവൽ, നാഗർഹോളെ ദേശീയോദ്യാനം, ഏപ്രിൽ 2006\nചക്കയ്ക്കുപ്പുണ്ടോ; അച്ഛൻ കൊമ്പത്ത്, അമ്മ വരമ്പത്ത്; കള്ളൻ ചക്കേട്ടു, കണ്ടാമിണ്ടണ്ട എന്നിങ്ങനെ പല വിധത്തിൽ ഈ കുയിലിന്റെ ശബ്ദം കുട്ടികൾ അനുകരിച്ച് കളിക്കാറുണ്ട്.\n↑ BirdLife International (2009). "Cuculus micropterus". IUCN Red List of Threatened Species. Version 2008. International Union for Conservation of Nature. ശേഖരിച്ചത് 21 June 2009. CS1 maint: uses authors parameter (link)\n↑ Gould, John (1837) Proceedings of the Zoological Society of London p. 137 (Himalayas)\n"https://ml.wikipedia.org/w/index.php?title=വിഷുപ്പക്ഷി&oldid=3359424" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:50, 30 ജൂൺ 2020.


Why PC George come against PJ Joseph on Pala Constituency Mani C Kappan candidature> PC George has plans for Pala and Kanjirappally | ജോർജ്ജിന്റെ ലക്ഷ്യം പാലാ സീറ്റ്; ഒരു മുഴം നീട്ടിയെറിഞ്ഞ് ജോസഫ്... ജോര്‍ജ്ജിന്റെ പൊട്ടിത്തെറിയ്ക്ക് പിന്നിൽ - Malayalam Oneindia\nജോർജ്ജിന്റെ ലക്ഷ്യം പാലാ സീറ്റ്; ഒരു മുഴം നീട്ടിയെറിഞ്ഞ് ജോസഫ്... ജോര്‍ജ്ജിന്റെ പൊട്ടിത്തെറിയ്ക്ക് പിന്നിൽ\nUpdated: Wed, Dec 30, 2020, 11:06 [IST]\nകോട്ടയം: പാലാ സീറ്റില് മാണി സി കാപ്പന് സ്ഥാനാര്‍ത്ഥിയാകുമെന്ന് അപ്രതീക്ഷിതമായിട്ടായിരുന്നു പിജെ ജോസഫ് പ്രഖ്യാപിച്ചത്. മാണി സി കാപ്പന് എന്‍സിപിയുമായി യുഡിഎഫില് എത്തുമെന്നും ജോസഫ് പറഞ്ഞു. എന്‍സിപിയുടെ യുഡിഎഫ് പ്രവേശനം പോലും തീരുമാനമാകാത്ത ഘട്ടത്തിലായിരുന്നു ജോസഫിന്റെ ഈ പ്രതികരണം.\n'കാപ്പന്റെ കാര്യം ജോസഫ് കേറ്റിയടിച്ചതാണ്... യുഡിഎഫിന്റെ സീറ്റ് നിശ്ചയിക്കുന്നത് ജോസഫ് ആണോ?' ആഞ്ഞടിച്ച് ജോർജ്ജ്\nജോസഫിനെതിരെ ഈ വിഷയത്തില് അതി ശക്തമായി പ്രതികരിച്ചത് യുഡിഎഫില് പോലും ഇല്ലാത്ത പിസി ജോര്‍ജ്ജ് ആയിരുന്നു. മറ്റൊരു സ്ഥാനാര്‍ത്ഥി വരുമെന്ന പേടികൊണ്ടാണ് ജോസഫ് ഇത്തരത്തില് പ്രതികരിച്ചത് എന്നാണ് ജോര്‍ജ്ജിന്റെ നിലപാട്. എന്താണ് ജോസഫിന്റെ പേടി, എന്താണ് ജോര്‍ജ്ജിന്റെ പ്രതികരണത്തിന് പിന്നില്...? പരിശോധിക്കാം\nഈ നിയമസഭ തിരഞ്ഞെടുപ്പില് പൂഞ്ഞാര് മാത്രമല്ല, പാലായും കാഞ്ഞിരപ്പള്ളിയും തങ്ങള് ലക്ഷ്യം വയ്ക്കുന്നതായി പിസി ജോര്‍ജിന്റെ മകന് ഷോണ് ജോര്‍ജ്ജ് നേരത്തേ തന്നെ വ്യക്തമാക്കിയിരുന്നു. വണ്‍ഇന്ത്യയ്ക്ക് അനുവദിച്ച പ്രത്യേക അഭിമുഖത്തിലായിരുന്നു ഷോണ് ഇക്കാര്യം പറഞ്ഞത്. തദ്ദേശ തിരഞ്ഞെടുപ്പിന് മുമ്പായിരുന്നു ഇത്.\nപിസി ജോര്‍ജ്ജ് തദ്ദേശ തിരഞ്ഞെടുപ്പിന് മുമ്പായി യുഡിഎഫ് പ്രവേശനത്തിന് ശ്രമിച്ചിരുന്നെങ്കിലും അത് നടന്നിരുന്നില്ല. എന്നാല് തദ്ദേശ തിരഞ്ഞെടുപ്പില് ജില്ലാ പഞ്ചായത്ത് ഡിവിഷനിലേക്ക് മത്സരിച്ച് മൂന്ന് മുന്നണികളേയും പരാജയപ്പെടുത്തി ഷോണ് ജോര്‍ജ്ജ് വിജയിച്ചതോടെ തങ്ങളുടെ ശക്തി എന്തെന്ന് തെളിയിക്കാന് ജോര്‍ജ്ജിന് സാധിച്ചു. യുഡിഎഫ് ആണെങ്കില് തകര്‍ന്നടിയുകയും ചെയ്തു.\nനിയമസഭ തിരഞ്ഞെടുപ്പില് കോട്ടയം ജില്ലയില് ശക്തമായ തിരിച്ചുവരവ് നടത്തണമെങ്കില് യുഡിഎഫിന് കഠിന പരിശ്രമം തന്നെ വേണ്ടി വരും. ചോര്‍ന്നുപോയ വോട്ടുകളെ തിരിച്ചുകൊണ്ടുവരാന് ശക്തനായ, കേരള കോണ്‍ഗ്രസ് പാരമ്പര്യമുള്ള ഒരു നേതാവും വേണം. പിസി ജോര്‍ജ്ജ് തന്നെ ആണ് ആ പട്ടികയില് മുന്നിലുള്ളത്.\nഇത്തവണ യുഡിഎഫ് പ്രവേശനം സാധ്യമായാല് പാലാ, കാഞ്ഞിരപ്പള്ളി സീറ്റുകള് നേടിയെടുക്കാനാണ് ജനപക്ഷത്തിന്റെ ശ്രമം എന്നാണ് റിപ്പോര്‍ട്ടുകള്. ഇത് സംബന്ധിച്ച് ചില ചര്‍ച്ചകളും നടന്നതായി സൂചനയുണ്ട്. എന്തായാലും നിയമസഭ തിരഞ്ഞെടുപ്പിന് മുമ്പായി പിസി ജോര്‍ജ്ജിന്റെ ജനപക്ഷം യുഡിഎഫില് എത്തുമെന്ന് തന്നെയാണ് കണക്കാക്കപ്പെടുന്നത്.\nപിജെ ജോസഫിന് ചില മനപ്രയാസങ്ഹളുണ്ട്, അതിന് തടയിടാണ് മാണി സി കാപ്പന് യുഡിഎഫ് സ്ഥാനാര്‍ത്ഥിയാകുമെന്ന് പ്രഖ്യാപിച്ചത് എന്നാണ് ജോര്‍ജ്ജ് പറയുന്നത്. പാലാ സീറ്റ് ജോര്‍ജ്ജിന് കൊടുക്കേണ്ടി വരുമോ എന്നതാണോ ആ മനപ്രയാസം എന്നതാണ് ഇപ്പോഴുയരുന്ന ചോദ്യം. എന്തായാലും ഒരാഴ്ചയ്ക്കുള്ളില് കാര്യങ്ങള് വ്യക്തമാക്കുമെന്നാണ് പിസി ജോര്‍ജ്ജ് പറഞ്ഞിട്ടുള്ളത്.\nപാല നഗരസഭയും പാലാ നിയമസഭ മണ്ഡലവും കേരള കോണ്‍ഗ്രസിനെ സംബന്ധിച്ച് അഭിമാന പ്രശ്‌നമാണ്. പാലാ നഗരസഭ ഇപ്പോള് ജോസ് കെ മാണിയുടെ നേതൃത്വത്തില് എല്‍ഡിഎഫ് പിടിച്ചെടുത്തു. പാലാ നിയമസഭ മണ്ഡലമെങ്കിലും ജോസിന് കിട്ടാതിരിക്കുക എന്നതായിരിക്കും പിജെ ജോസഫിന്റെ ലക്ഷ്യം.\nഈ സാഹചര്യത്തിലാണ് മാണി സി കാപ്പന് വന്നാല് പാലാ സീറ്റ് വിട്ടുകൊടുക്കുമെന്ന് പിജെ ജോസഫ് പ്രഖ്യാപിക്കുന്നത്. പാലാ ഉള്‍പ്പെടെയുള്ള സീറ്റുകള് ജോസഫിന് തന്നെ ലഭിക്കുമെന്ന പ്രതീക്ഷയിലാണ് ഈ പ്രഖ്യാപനങ്ങള് എല്ലാം. ഇത്തവണ എന്തായാലും എട്ട് സീറ്റില് കൂടുതല് യുഡിഎഫ് പിജോ ജോസഫ് വിഭാഗത്തിന് നല്‍കാന് സാധ്യതയില്ല.\nമാണി സി കാപ്പന് പാലാ ഉപതിരഞ്ഞെടുപ്പില് അട്ടിമറി വിജയം നേടിയ ആളാണ്. പാലായില് ജോസ് പക്ഷത്തെ വെട്ടാന് മാണി സി കാപ്പനല്ലാതെ വേറെ ആരുമില്ലെന്ന വിലയിരുത്തലില് ആണ് ജോസഫ് വിഭാഗം. എന്നാല് അന്നത്തെ ഉപതിരഞ്ഞെടുപ്പിന്റെ സാഹചര്യമല്ല ഇപ്പോഴുള്ളത് എന്നത് വേറെ കാര്യം. ജോസ് കെ മാണിയ്ക്ക് കേരള കോണ്‍ഗ്രസ് എം എന്ന പാര്‍ട്ടി പേരും രണ്ടില ചിഹ്നവും സ്വന്തമായുണ്ട് എന്നതും ശ്രദ്ധേയമായ കാര്യമാണ്. പാലാ ഉപതിരഞ്ഞെടുപ്പില് കേരള കോണ്‍ഗ്രസ് എമ്മിന്റെ ചിഹ്നത്തില് ആയിരുന്നില്ല യുഡിഎഫ് സ്ഥാനാര്‍ത്ഥി മത്സരിച്ചിരുന്നത്.\nപിസി ജോര്‍ജ്ജ് യുഡിഎഫില് എത്തിയാല് മുന്നണിയിലെ പ്രധാന്യം നഷ്ടപ്പെടുമോ എന്ന ആശങ്കയും പിജെ ജോസഫിനുണ്ട്. പാലാ സീറ്റില് ജോര്‍ജ്ജിന്റെ സ്ഥാര്‍ത്ഥി ജയിക്കുക കൂടി ചെയ്താല് യുഡിഎഫില് തങ്ങളുടെ സ്ഥാനം പിന്നേയും പിറകിലാകും എന്ന വിലയിരുത്തല് ജോസഫ് വിഭാഗത്തിനുണ്ട്. അതേസമയം എന്‍സിപി ആണ് മുന്നണിയില് വരുന്നത് എങ്കില് ജോസഫ് വിഭാഗത്തിന് ഈ വെല്ലുവിളി ുണ്ടാവുകയും ഇല്ല.\nജോര്‍ജ്ജ് തന്നെ മത്സരിക്കും?\nപിസി ജോര്‍ജ്ജിന്റെ ജനപക്ഷം യുഡിഎഫില് എത്തുകയും പാലാ സീറ്റ് അവര്‍ക്ക് തന്നെ നല്‍കുകയും ചെയ്താല് ആരായിരിക്കും സ്ഥാനാര്‍ത്ഥി? അത് പിസി ജോര്‍ജ്ജ് തന്നെ ആകുമെന്നാണ് അണിയറ സംസാരം. നിയമസഭ തിരഞ്ഞെടുപ്പില് ഷോണ് ജോര്‍ജ്ജ് പൂഞ്ഞാറില് മത്സരിച്ചേക്കുമെന്നും റിപ്പോര്‍ട്ടുകളുണ്ട്. യുഡിഎഫ് പ്രവേശനം സാധ്യമായില്ലെങ്കിൽ പോലും പാലായിലും കാഞ്ഞിരപ്പള്ളിയിലും കൂടി മത്സരിക്കാൻ ആയിരിക്കും ജനപക്ഷത്തിന്റെ തീരുമാനം.\nഎന്തായാലും ഇക്കാര്യങ്ങളില് എല്ലാം അന്തിമ തീരുമാനം എടുക്കേണ്ടത് യുഡിഎഫ് നേതൃത്വമാണ്. എന്‍സിപിയും മാണി സി കാപ്പനും എല്‍ഡിഎഫ് വിട്ടുവരുമോ എന്ന കാര്യവും തീരുമാനിക്കപ്പെടണം. പാലാ സീറ്റ് ജോസ് കെ മാണി വിഭാഗത്തിന് നല്‍കിയാല് മാണി സി കാപ്പന് ഇടതുമുന്നണി വിടാനുള്ള സാധ്യത കൂടുതല് ആണ്.\nയുഡിഎഫില് പ്രാതിനിധ്യവും പരിഗണനയും കുറയുന്നു എന്ന ആക്ഷേപമാണ് മധ്യതിരുവിതാംകൂറിലെ ക്രൈസ്തവ സമൂഹത്തിനുള്ളത്. മുസ്ലീം ലീഗിന്റെ അപ്രമാദിത്തവും വെല്‍ഫെയര് പാര്‍ട്ടിയുമായുള്ള സഹകരണവും എല്ലാം ക്രൈസ്തവ വോട്ടുകളെ യുഡിഎഫില് നിന്ന് അകറ്റിയിരുന്നു. ആ വോട്ടുകള് തിരികെ എത്തിക്കാനുള്ള ശ്രമമായിരുക്കും യുഡിഎഫ് നടത്തുക എന്നതും ഉറപ്പാണ്.\nകേരളം; പാലായിലെ യുഡിഎഫ് സ്ഥാനാര്‍ത്ഥി മാണി സി കാപ്പന് ആയിരിക്കുമെന്ന് പി ജെ ജോസഫ്\npc george pj joseph pala mani c kappan udf പിജെ ജോസഫ് പാലാ യുഡിഎഫ് പിസി ജോര്‍ജ്ജ് മാണി സി കാപ്പന്  യുഡിഎഫ്\nWhy PC George come against PJ Joseph on Pala Constituency Mani C Kappan candidature> PC George has plans for Pala and Kanjirappally


മന്ത്രവാദ പരിശീലനം: മകന് അമ്മയെ കൊന്ന് രക്തം കുടിച്ചു | Reporter Live\nമന്ത്രവാദ പരിശീലനം: മകന് അമ്മയെ കൊന്ന് രക്തം കുടിച്ചു\nBy Web Desk\tJanuary 6, 2019 10:09 pm A+ A-\nറായ്പൂര്: മതങ്ങള് മനുഷ്യമനസിലേക്ക് അടിച്ചേല്‍പ്പിച്ച കറുപ്പിന് റായ്പൂരില് നിന്നും മറ്റൊരുദാഹരണം കൂടി. മന്ത്രവാദ പരിശീലനത്തിനായി മകന് അമ്മയെ കൊന്ന് രക്തം കുടിച്ചു. ഇരുപത്തിയേഴുകാരനായ ദിലീപ് യാദവാണ് സ്വന്തം അമ്മയെ വെട്ടിക്കൊലപ്പെടുത്തിയ ശേഷം രക്തം കുടിച്ചത്. ഛത്തീസ്ഗഢിലെ കോര്‍ബ ജില്ലയിലാണ് നാടിനെ നടുക്കിയ നരബലി നടത്തിയത്.\nദിലീപ് യാദവ് അമ്മയുടെ കഴുത്തിലും നെഞ്ചിലും കോടാലി കൊണ്ട് വെട്ടിക്കൊന്ന ശേഷം രക്തം കുടിക്കുന്നത് അയല്‍വാസി കണ്ടിരുന്നു. ഇവരുടെ മൊഴിയാണ് കേസില് നിര്‍ണായകമായത്. രാത്രിയില് അസ്വാഭാവികമായ ശബ്ദം കേട്ടതിനെ തുടര്‍ന്ന പുറത്തിറങ്ങിയ സമീരന് യാദവ് എന്ന സ്ത്രീയാണ് പൊലിസിന് മൊഴി നല്‍കിയത്. വിവരമറിഞ്ഞ് പൊലിസ് സ്ഥലത്തെത്തിയപ്പോഴേക്കും മാതാവിന്റെ മൃതദേഹം ദിലീപ് യാദവ് വെട്ടിനുറുക്കിയിരുന്നു.\nനരബലി നല്‍കി രക്തം കുടിച്ചാല് ശക്തി കൂടുമെന്ന വിശ്വാസത്തിലാണ് ഇയാള് അമ്മയെ കൊലപ്പെടുത്തിയത്. ഇയാള് ഏറെ കാലങ്ങളായി മന്ത്രവാദം നടത്തിയിരുന്നുവെന്നാണ് പൊലിസിന്റെ കണ്ടെത്തല്. ദിലീപിന്റെ വീട്ടില് പരിശോധന നടത്തിയ പൊലിസിന് ചാരവും കരിഞ്ഞ എല്ലില് കഷ്ണവും കണ്ടെത്താനായി. മാംസാവശിഷ്ടങ്ങളും കണ്ടെടുത്തതോടെയാണ് സംഭവം നരബലിയാണെന്ന് പൊലിസ് ഉറപ്പിച്ചത്.\nJan 6, 2019 10:09 pm\nകാളിയെ കുളിപ്പിക്കാന് മനുഷ്യരക്തം; വിതുരയിലെ പ്രാകൃത ആചാരം ഒരു കാരണവശാലും അനുവദിക്കില്ലെന്ന് ദേവസ്വംമന്ത്രി\n‘പ്രശ്‌നപരിഹാര’ത്തിന് നവജാത ശിശുവിനെ ബലിനല്‍കി; ഹൈദരാബാദില് ദമ്പതികള് അറസ്റ്റില്\nഇടമലക്കുടിയില് മൂന്ന് പെണ്‍കുട്ടികളെ നരബലിക്ക് വിധേയമാക്കിയതായി പരാതി\nചത്തീസ്ഗഢില് 15കാരനെ തലയറുത്തു കൊന്നു: നരബലിയെന്ന് സൂചന\nഭിന്നശേഷിയുള്ള ഇന്ത്യന് വംശജനായ ക്രിക്കറ്റ് താരത്തെ നരബലിയുടെ പേരില് കഴുത്തറുത്ത് കൊന്നു


Railway Police seized 16 Kg marijuana | വിവേക് എക്സ്‌പ്രസിൽ എത്തിയശേഷം റെയിൽവേ വിശ്രമമുറിയിൽ തങ്ങിയത് നെടുമങ്ങാട്, വലിയതുറ, നെയ്യാറ്റിൻകര എന്നിവിടങ്ങളിലുള്ള വിതരണക്കാരെ കാത്ത്; റൂമിൽ കാത്തിരിക്കവേ ബാഗിൽ വന്നു മണം പിടിച്ചത് റെയിൽവേ സ്‌നിപ്പർ ഡോഗ് ജാക്കിയും; പിടിച്ചത് മൂന്നു പൊതികളിൽ രണ്ടു ബാഗിലാക്കി സൂക്ഷിച്ച പതിനാറു കിലോ രാജ മുണ്ട്ര കഞ്ചാവ്; നിരവധി തവണ കഞ്ചാവ് കടത്തിയെങ്കിലും ലക്ഷങ്ങളുടെ കഞ്ചാവുമായി തിരുവല്ലത്തുകാരൻ അഭിരാജ് പിടിയിലാകുന്നത് ഇതാദ്യം; റെയിൽവേ പൊലീസിന് നേട്ടമായി കഞ്ചാവ് കടത്തിലെ അറസ - MarunadanMalayalee.com\nFebruary 12, 202005:38 PM IST Permalink\nതിരുവനന്തപുരം: തിരുവനന്തപുരം റെയിൽവേ സ്റ്റേഷനിൽ വൻ കഞ്ചാവ് വേട്ട. പതിനാറു കിലോ കഞ്ചാവാണ് തിരുവനന്തപുരം റെയിൽവേ പൊലീസ് പിടികൂടിയത്. രണ്ടു ഗ്രാം കഞ്ചാവ് പൊതിക്ക് തന്നെ അമ്പത് രൂപയാണ് ഈടാക്കാറുള്ളത്. ഈ രീതിയിൽ ലക്ഷങ്ങൾ വിലമതിക്കുന്ന കഞ്ചാവാണ് പിടിച്ചെടുത്തത്. തിരുവല്ലം സ്വദേശിയായ അഭിരാജാണ് കഞ്ചാവ് കടത്തിന് റെയിൽവേ പൊലീസിന്റെ പിടിയിലായത്. പല തവണ കഞ്ചാവ് കടത്തിയിട്ടുണ്ടെങ്കിലും ഇതാദ്യമായാണ് അഭിരാജ് പൊലീസിന് മുന്നിൽ അകപ്പെടുന്നത്. റെയിൽവേ വിശ്രമമുറിയിൽ വിശ്രമത്തിലായിരുന്ന അഭിരാജിന്റെ ബാഗിൽ നിന്നുമാണ് കഞ്ചാവ് പിടിച്ചത്.\nതിരുവനന്തപുരം ജില്ലയിലെ നെടുമങ്ങാട്, വലിയതുറ, നെയ്യാറ്റിൻകര എന്നിവിടങ്ങളിലുള്ള വിതരണക്കാരെ പ്രതീക്ഷിച്ച് വിശ്രമ റൂമിൽ തങ്ങുന്ന വേളയിലാണ് പിടി വീണത്. റെയിൽവേയിലെ പരിശീലനം സിദ്ധിച്ച സ്‌നിഫർ ഡോഗ് ജാക്ക് ആണ് മണം പിടിച്ച് വന്നു അഭിരാജിന്റെ ബാഗിലെ കഞ്ചാവ് കണ്ടെത്തിയത്. ഇന്ന് പുലർച്ചെ എത്തിയ വിവേക് എക്‌സ് പ്രസിലാണ് അഭിരാജ് എത്തിയത്. ഈ ട്രെയിനിൽ വിശാഖ പട്ടണത്ത് നിന്നാണ് അഭിരാജ് കയറിയത്.\nതിരുവനന്തപുരം ജില്ലയിൽ വിതരണത്തിനു എത്തിച്ച കഞ്ചാവാണ് വിതരണത്തിനു മുൻപേ തന്നെ പിടികൂടപ്പെട്ടത്. ജാക്കിന്റെ ആദ്യ കഞ്ചാവ് പിടുത്തമാണ് ഇപ്പോൾ നടന്നത്. പരിശീലനം കഴിഞ്ഞ ശേഷം ജനുവരി 26 മുതൽ ജാക്ക് റെയിൽവേ പൊലീസ് സേനയിലുണ്ട്. മൂന്നു പൊതികളിൽ രണ്ടു ബാഗിലാക്കി സൂക്ഷിച്ച കഞ്ചാവാണ് ജാക്കി കണ്ടുപിടിച്ചത്. ആന്ധ്ര നക്‌സൽ എഫക്റ്റ് ഏരിയായ രാജ് മുണ്ട്രിയിൽ നിന്നുമാണ് കഞ്ചാവ് എത്തിച്ചത് എന്ന് പൊലീസിന് വ്യക്തമായിട്ടുണ്ട്.\nഭദ്രമായി പാക്ക് ചെയ്ത കഞ്ചാവ് കണ്ടു മനസിലാക്കിയിട്ടാണ് റെയിൽവേ പൊലീസ് ഈ നിഗമനത്തിൽ എത്തിയത്. രാജ് മുണ്ട്രിയിൽ ഇങ്ങനെ കഞ്ചാവ് പൊതിഞ്ഞു നൽകുന്ന രീതിയുണ്ട്. ഒരു പാക്കിന് രണ്ടായിരം രൂപയാണ് അവർ ഈടാക്കുന്നത്. ഈ രീതിയിലുള്ള കഞ്ചാവാണ് പിടിച്ചത് വിലയിരുത്തലാണ് പൊലീസ് പുറത്തു വിടുന്നത്.\nപഞ്ചാബിൽ നിന്നുമാണ് ജാക്ക് റെയിൽവേ പൊലീസിലേക്ക് എത്തിയത്. നാർക്കോട്ടിക്‌സ് ഉത്പ്പന്നങ്ങൾ അതിവേഗം മണത്ത് കണ്ടെത്താൻ കഴിയുന്ന ലാബ്രഡോർ വിഭാഗത്തിൽപ്പെടുന്ന ഇനമാണ് ജാക്ക് എന്ന് റെയിൽവേ പൊലീസ് സിഐ ആസാദ് മറുനാടനോട് പറഞ്ഞു. റെയിൽവേയ്ക്ക് അനുസൃതമായ വിധത്തിൽ ലഹരി മരുന്നുകൾ കണ്ടെത്തുന്നതിനുള്ള പരിശീലനമാണ് ജാക്കിന് നൽകിയിരിക്കുന്നതെന്നും റെയിൽവേ സിഐ പറഞ്ഞു. അസാദിനൊപ്പം എസ്എച്ച്ഒ എൻ.സുരേഷ്‌കുമാർ, എഎസ്‌ഐ നളിനാക്ഷൻ, എഎസ്‌ഐ പുഷ്‌ക്കരൻ, സിപിഒമാരായ അനിൽകുമാർ, വിവേക് ജെറോം, ഡോഗ് സ്‌ക്വാഡ് സിപിഒമാരായ സന്ദീപ്, സജിൻ എസ് രാജ് എന്നിവർ അടങ്ങുന്ന പൊലീസ് സംഘമാണ് കഞ്ചാവ് കടത്ത് പിടിച്ചത്.\nരണ്ടാഴ്ച മുൻപ് റെയിൽവേ പൊലീസ് തിരുവനന്തപുരത്ത് നിന്നും വൻ കുഴൽപ്പണ വേട്ട നടത്തിയിരുന്നു. ബംഗളൂരുവിലേക്ക് കടത്താൻ ശ്രമിച്ച 45 ലക്ഷം രൂപ പിടികൂടിയത്. ബംഗളൂരു നോർത്ത് എലഹങ്ക സ്വദേശി ഗംഗരാജുവിൽ നിന്നാണ് 45 ലക്ഷം രൂപ പിടിച്ചെടുത്തത്. തിരുവനന്തപുരം - ബംഗ്ലൂരു എക്സ്‌പ്രസിലെ യാത്രക്കാരനായിരുന്നു ഗംഗരാജു. അഞ്ഞൂറിന്റേയും രണ്ടായിരത്തിന്റേയും നോട്ടുകളായിരുന്നു ബാഗിൽ കണ്ടെത്തിയത്. പണത്തിന്റെ ഉറവിടം വ്യക്തമാക്കാൻ കഴിയാഞ്ഞതിനെ തുടർന്നാണ് ഇയാളെ അറസ്റ്റു ചെയ്തത്. ഇന്ന് കഞ്ചാവ് പിടിച്ച റെയിൽവേ സിഐ ആസാദിന്റെ നേതൃത്വത്തിലുള്ള സംഘമാണ് അന്ന് കുഴൽപ്പണം പിടിച്ചത്.


Happy Birthday Naga Chaitanya: പ്രിയപ്പെട്ടവനേ, നിന്റെ സന്തോഷത്തിനു വേണ്ടിയാണ് എന്റെ പ്രാർത്ഥനകൾ; നാഗചൈതന്യക്ക് പിറന്നാളാശംസയുമായി സാമന്ത | Indian Express Malayalam\nsamantha akkineni naga chaitanya birthday wish\nഓരോ ദിവസവും കൂടുതൽ മികച്ചൊരു വ്യക്തിയായി നീ മാറുന്നത് കാണുമ്പോൾ അഭിമാനം തോന്നുന്നു\nNovember 23, 2019 11:36:45 am\nപ്രിയപ്പെട്ടവനേ, നിന്റെ സന്തോഷങ്ങൾക്ക് വേണ്ടിയാണ് ഓരോ ദിവസവും എന്റെ പ്രാർത്ഥന. ഓരോ ദിവസവും കൂടുതൽ മികച്ചൊരു വ്യക്തിയായി നീ മാറുന്നത് കാണുമ്പോൾ അഭിമാനം തോന്നുന്നു. ഭർത്താവും നടനുമായ നാഗചൈതന്യയ്ക്ക് പിറന്നാൾ ആശംസകൾ നേരുകയാണ് സാമന്ത അക്കിനേനി.\nതെലുങ്കിലെ സൂപ്പർതാരം അക്കിനേനി നാഗാർജുനയുടെയും ആദ്യഭാര്യ ദഗ്ഗുബാട്ടി ലക്ഷ്മിയുടെയും മകനാണ് മുപ്പതിമൂന്നുകാരനായ നാഗ ചൈതന്യ അക്കിനേനി. 2017 ലാണ് നാഗ ചൈതന്യയും തെന്നിന്ത്യൻ താരമായ സാമന്തയും തമ്മിൽ വിവാഹിതരായത്. ഏഴുവർഷത്തോളം നീണ്ട പ്രണയത്തിനൊടുവിലായിരുന്നു ഇരുവരുടെയും വിവാഹം.\nOur family , our health , our friends and the grace of God that never ends.. blessed. Thankful for the life I chose and the life that chose me Happy Diwali from our family to yours @chayakkineni @akkineniakhil @akkineniamala\nA post shared by Samantha Akkineni (@samantharuthprabhuoffl) on Oct 27, 2019 at 8:32am PDT\n‘യേ മായ ചെസവേ’ എന്ന സിനിമയുടെ സെറ്റിൽവച്ച് 2010 ലാണ് ഇരുവരും പരിചയപ്പെടുന്നത്. ‘ഓട്ടോനഗർ’, ‘സൂര്യ’, ‘മനം’ തുടങ്ങിയ ചിത്രങ്ങളിലും അതിനുശേഷം ഇരുവരും ഒന്നിച്ച് അഭിനയിച്ചിരുന്നു. വിവാഹശേഷം ഇരുവരും നായകനും നായികയുമായി എത്തിയ ചിത്രമായിരുന്നു ‘മജിലി’.\nനാഗ ചൈതന്യയെ വിവാഹം ചെയ്തതാണ് തന്റെ ജീവിതത്തിലെ ഏറ്റവും മികച്ച തീരുമാനമെന്ന് സാമന്ത ഒരു അഭിമുഖത്തിൽ പറഞ്ഞിരുന്നു. ബാലൻസ്, സ്റ്റബിലിറ്റി- എന്നീ ഗുണങ്ങളാണ് ഭർത്താവായ നാഗ് ചൈതന്യയിൽ തനിക്കേറെയിഷ്ടമെന്നും സാമന്ത വെളിപ്പെടുത്തിയിരുന്നു. സാമന്തയിൽ നിന്നും ഉൾകൊള്ളാൻ ആഗ്രഹിക്കുന്ന ഗുണങ്ങൾ എന്തെന്ന ചോദ്യത്തിന് സാമന്തയുടെ എനർജി ലെവൽ എന്നായിരുന്നു നാഗ ചൈതന്യ ഒരു അഭിമുഖത്തിൽ പറഞ്ഞത്. “നമ്മളെ നിഷ്പ്രഭമാക്കി കളയും സാമിന്റെ എനർജി. ആരെയെങ്കിലും സാമന്തയ്ക്ക് ഇഷ്ടമായാൽ അവരെ ആകാശത്തോളം ഉയരെ സ്നേഹിക്കും. ഇഷ്ടപ്പെട്ടില്ലെങ്കിൽ നിങ്ങൾ പിന്നെ താഴെയാണ്,” നാഗ് ചെൈതന്യ പറഞ്ഞു.\n‘സാംചായി’ എന്ന് ആരാധകർ സ്നേഹത്തോടെ വിളിക്കുന്ന സാമന്തയുടെയും നാഗചൈതന്യയുടെയും പ്രണയചിത്രങ്ങൾ കാണാം.\nവിവാഹനാളിൽ സാമന്തയും നാഗചൈതന്യയും\nWeb Title: Samantha akkineni naga chaitanya birthday wish\nഇതാണ് ഞങ്ങളുടെ ആദ്യ ചിത്രം; നസ്രിയ പറയുന്നു


ചന്ദ്രയാന് രണ്ട് ഭൂമിയുടെ ഭ്രമണപഥം വിട്ടു; ചന്ദ്രനിലേക്ക് യാത്ര ആരംഭിച്ചു - Express Kerala\nചന്ദ്രയാന് രണ്ട് ഭൂമിയുടെ ഭ്രമണപഥം വിട്ടു; ചന്ദ്രനിലേക്ക് യാത്ര ആരംഭിച്ചു\nNational Technology August 14, 2019 | Published by : Express Kerala Network\nബംഗളൂരു: രാജ്യത്തിന്റെ രണ്ടാം ചാന്ദ്ര ദൗത്യമായ ചന്ദ്രയാന് രണ്ട് ഭൂകേന്ദ്രീകൃത ഭ്രമണപഥം വിട്ട് ചന്ദ്രനിലേക്കുള്ള യാത്ര ആരംഭിച്ചു. ഇന്ന് പുലര്‍ച്ചെ 2:21നാണ് ചന്ദ്രയാന് രണ്ടിനെ ലൂണാര് ട്രാന്‍സ്ഫര് ട്രജക്ടറിയിലേക്ക് മാറ്റിയത്. 1203 സെക്കന്‍ഡ് (20.05 മിനുട്ട്) നേരം പേടകത്തിലെ പ്രൊപ്പല്‍ഷന് സിസ്റ്റം പ്രവര്‍ത്തിപ്പിച്ചാണ് ഭ്രമണപഥ മാറ്റം പൂര്‍ത്തിയാക്കിയത്.\nചന്ദ്രയാന് രണ്ട് ഉപഗ്രഹം ജൂലൈ 22നാണ് വിക്ഷേപിച്ചത്. ജൂലൈ 23 മുതല് ഈ മാസം6വരെ അഞ്ച് തവണ പേടകത്തിന്റെ ഭ്രമണപഥം വികസിപ്പിച്ച ശേഷമാണ് ഇന്ന് പുലര്‍ച്ചെ ലൂണാര് ട്രാന്‍സ്ഫര് ട്രജക്ടറയിലേക്ക് മാറ്റിയത്. പേടകത്തിലെ എല്ലാ ഘടകങ്ങളും സാധാരണനിലയില് പ്രവര്‍ത്തിക്കുന്നുണ്ടെന്നും ഇസ്‌റോ അറിയിച്ചു. ഈ മാസം 20ന് പേടകം ചന്ദ്രന്റെ ഭ്രമണപഥത്തില് പ്രവേശിക്കും. സെപ്റ്റംബര് രണ്ടിനായിരിക്കും വിക്രം ലാന്‍ഡറും ചന്ദ്രയാന് രണ്ട് ഓര്‍ബിറ്ററും വേര്‍പെടുക. സെപ്റ്റംബര് ഏഴിനായിരിക്കും ചരിത്രപരമായ ലൂണാര് സോഫ്റ്റ് ലാന്‍ഡിംഗ് നടക്കുക.\nഇന്ത്യ വീണ്ടും ചന്ദ്രനിലേക്ക്; 2020ല് ചന്ദ്രയാന്3സോഫ്റ്റ് ലാന്‍ഡിംഗ് ലക്ഷ്യം


തൃശൂർ ജില്ലയിൽ 386 പേർക്ക് കൂടി കോവിഡ്; 351 രോഗമുക്തർ – Latest Guruvayur News, Guruvayoor News, Temple News, Municipality News | guruvayoorOnline.com\nHOME⇛GOL NEWS MALAYALAM⇛LATEST NEWS⇛തൃശൂർ ജില്ലയിൽ 386 പേർക്ക് കൂടി കോവിഡ്; 351 രോഗമുക്തർ\nജി ഒ എൽ ലേഖകൻFeb 23,2021 8:12 PM IST\nതൃശൂർ : ജില്ലയിൽ ചൊവ്വാഴ്ച്ച 386 പേർക്ക് കൂടി കോവിഡ്-19 സ്ഥിരീകരിച്ചു. 351 പേർ രോഗമുക്തരായി. ജില്ലയിൽ രോഗബാധിതരായി ചികിത്സയിൽ കഴിയുന്നവരുടെ എണ്ണം 3813 ആണ്. തൃശ്ശൂർ സ്വദേശികളായ 74 പേർ മറ്റു ജില്ലകളിൽ ചികിത്സയിൽ കഴിയുന്നു. ജില്ലയിൽ ഇതുവരെ കോവിഡ് സ്ഥിരീകരിച്ചവരുടെ എണ്ണം 97,004 ആണ്. 92,515 പേരെയാണ് ആകെ രോഗമുക്തരായി ഡിസ്ചാർജ്ജ് ചെയ്തത്.\nജില്ലയിൽ ചൊവ്വാഴ്ച്ച സമ്പർക്കം വഴി 376 പേർക്കാണ് രോഗം സ്ഥിരീകരിച്ചത്. കൂടാതെ 05 ആരോഗ്യ പ്രവർത്തകർക്കും, സംസ്ഥാനത്തിന് പുറത്തുനിന്ന് എത്തിയ 03 പേർക്കും, രോഗ ഉറവിടം അറിയാത്ത 02 പേർക്കും രോഗബാധ ഉണ്ടായിട്ടുണ്ട്.\nരോഗ ബാധിതരിൽ 60 വയസ്സിനുമുകളിൽ 38 പുരുഷൻമാരും 28 സ്ത്രീകളും\nപത്ത് വയസ്സിനു താഴെ 12 ആൺകുട്ടികളും 22 പെൺകുട്ടികളുമുണ്ട്.\nതൃശ്ശൂർ ഗവ. മെഡിക്കൽ കോളേജിൽ – 172\nവിവിധ കോവിഡ് ഫസ്റ്റ്‌ലൈൻ ട്രീറ്റ്‌മെന്റ് സെന്ററുകളിൽ- 380\nസർക്കാർ ആശുപത്രികളിൽ – 74\nസ്വകാര്യ ആശുപത്രികളിൽ – 120\nകൂടാതെ 2681 പേർ വീടുകളിലും ചികിത്സയിൽ കഴിയുന്നുണ്ട്.\n128 പേർ പുതിയതായി ചികിത്സയിൽ പ്രവേശിച്ചതിൽ 56 പേർ ആശുപത്രിയിലും 72 പേർ വീടുകളിലുമാണ്.\n6920 സാമ്പിളുകളാണ് പരിശോധനയ്ക്ക് എടുത്തത്. ഇതിൽ 4670 പേർക്ക് ആന്റിജൻ പരിശോധനയും, 1726 പേർക്ക് ആർടി-പിസിആർ പരിശോധനയും, 524 പേർക്ക് ട്രുനാറ്റ്/സിബിനാറ്റ് പരിശോധനയുമാണ് നടത്തിയത്. ജില്ലയിൽ ഇതുവരെ ആകെ 9,54,571 സാമ്പിളുകളാണ് പരിശോധനയ്ക്ക് അയച്ചത്.\n435 ഫോൺ വിളികളാണ് ജില്ലാ കൺട്രോൾ സെല്ലില്ലേക്ക് വന്നത്. ഇതുവരെ ആകെ 1,41,974 ഫോൺ വിളികളാണ് ജില്ലാ കൺട്രോൾ സെല്ലില്ലേക്ക് വന്നിട്ടുളളത്. 17 പേർക്ക് സൈക്കോ സോഷ്യൽ കൗൺസിലർമാർ വഴി കൗൺസിലിംഗ് നൽകി.\nMar 3,2021 7:57 PM IST\nമുഖ്യമന്ത്രി കോവിഡ് വാക്സിൻ സ്വീകരിച്ചു ; വാക്സിൻ സ്വീകരിക്കാൻ എല്ലാവരും മുന്നോട്ടു വരണമെന്ന് മുഖ്യമന്ത്രി\nMar 2,2021 8:34 PM IST


കൊവിഡ് വ്യാപനം; സര്‍ക്കാറിനെതിരെ വിമര്‍ശനവുമായി എന്‍എസ്എസ് - Express Kerala\nകൊവിഡ് വ്യാപനം; സര്‍ക്കാറിനെതിരെ വിമര്‍ശനവുമായി എന്‍എസ്എസ്\nതിരുവനന്തപുരം: സംസ്ഥാനത്തെ കൊവിഡ് വ്യാപനത്തില് സര്‍ക്കാറിനെതിരെ വിമര്‍ശനവുമായി എന്‍എസ്എസ്. സര്‍ക്കാറിന്റെ അനാസ്ഥയാണ് രോഗവ്യാപനത്തിന് കാരണമെന്ന് ആരെങ്കിലും പറഞ്ഞാല് അവരെ കുറ്റം പറയാന് ആകില്ലെന്ന് എന്‍എസ്എസ് ജനറല് സെക്രട്ടറി ജി സുകുമാരന് നായര് പറഞ്ഞു.\nനിലവിലെ കോവിഡ് വ്യാപനത്തിനു കാരണം സര്‍ക്കാരിന്റെ ഭാഗത്തു നിന്നുണ്ടായ കുറ്റകരമായ അനാസ്ഥയാണ്. കോവിഡ് ക്ലസ്റ്ററുകള് ആയി മാറിക്കൊണ്ടിരിക്കുന്ന കോളേജുകളില് പോലും പരീക്ഷയും ക്ലാസുകളും നടത്തുകയാണ്. എല്ലാത്തിനും പുറമെ കോളേജ് യൂണിയന് തെരഞ്ഞെടുപ്പിനും അനുമതി നല്‍കി. പരീക്ഷകളും ക്ലാസുകളും നിര്‍ത്തി വെയ്ക്കണമെന്നും ജി സുകുമാരന് നായര് ചൂണ്ടികാട്ടി.\nകോവിഡും ഒമിക്രോണും ഭീതി പരത്തുന്ന സാഹചര്യത്തില് സംസ്ഥാനത്ത് മരണനിരക്കും ടിപിആറും ഉയരാന് കാരണം സര്‍ക്കാരിന്റെ നിരുത്തരവാദപരമായ അനാസ്ഥയാണെന്ന് അദ്ദേഹം വിമര്‍ശിച്ചു.\nസംസ്ഥാനത്തെ കോളേജുകള് കോവിഡ് ക്ലസ്റ്ററുകളായി മാറിക്കൊണ്ടിരിക്കുകയാണ്. ഈ സാഹചര്യത്തില് കോവിഡ് മാനദണ്ഡങ്ങള് കാറ്റില് പറത്തി പരീക്ഷകളും ക്ലാസുകളും നടത്തുന്നു. കൂടാതെ കോളേജ് യൂണിയന് തെരഞ്ഞെടുപ്പിനും സര്‍ക്കാര് അനുമതി നല്‍കി. വിദ്യാര്‍ത്ഥികളിലും അധ്യാപകരിലും നല്ലൊരു ശതമാനം കോവിഡ് ബാധിതരാണെന്നിരിക്കെ സര്‍ക്കാര് നടപടി പ്രതിഷേധാര്‍ഹമാണെന്നും ജി സുകുമാരന് നായര് പത്രക്കുറുപ്പില് ആരോപിച്ചു.\nപരീക്ഷകളും ക്ലാസുകളും മാറ്റിവെച്ച് ഓണ്‍ലൈന് ക്ലാസുകള് ക്രമീകരിച്ച് സര്‍ക്കാര് പ്രശ്‌നപരിഹാരത്തിന് തയ്യാറാകണമെന്നാണ് എന്‍എസ്എസിന്റെ ആവശ്യം. കോവിഡ് സാഹചര്യത്തിലെ പരീക്ഷ നടത്തിപ്പിനെതിരെ വിദ്യാര്‍ത്ഥികളും രംഗത്തെത്തിയിരുന്നു.


രാജസ്ഥാനിൽ കൗമാരക്കാരിയെ കൂട്ടബലാത്സംഗം ചെയ്തു; നഗ്നയായി തെരുവിലൂടെ ഓടി പെൺകുട്ടി |3men arrested for abusing minor girl in Rajastan - Malayalam Oneindia\nPublished: September 14 2019, 17:16 [IST]\nജയ്പ്പൂർ: രാജസ്ഥാനിലെ ഭിൽവാരയിൽ പ്രായപൂർത്തിയാകത്തെ പെൺകുട്ടിയെ കൂട്ടബലാത്സംഗത്തിന് ഇരയാക്കി. കൗമാരക്കാരിയായ പെൺകുട്ടിയെ തട്ടിക്കൊണ്ടുപോയാണ് പീഡിപ്പിക്കുകയും അതിക്രൂരമായി മർദ്ദിക്കുകയും ചെയ്തത്. സംഭവത്തിൽ മൂന്ന് പേരെ പോലീസ് അറസ്റ്റ് ചെയ്കിട്ടുണ്ട്. അക്രമികളിൽ നിന്നും ജീവൻരക്ഷിക്കാനായി തെരുവിലൂടെ അരക്കിലോമീറ്ററോളം ദൂരം പെൺകുട്ടി നഗ്നയായി ഓടുകയും ചെയ്തതായാണ് റിപ്പോർട്ടുകൾ.\nകഴിഞ്ഞ തിങ്കളാഴ്ചയാണ് സംഭവം. സുഹൃത്തുക്കൾക്കൊപ്പം അമ്പലത്തിലേക്ക് പോവുകയായിരുന്നു പെൺകുട്ടി. വഴിയിൽ മദ്യപിച്ചിരുന്ന മൂവർ സംഘം ഇവരെ തടഞ്ഞു. ഇവർ രക്ഷപെടാൻ ശ്രമിച്ചെങ്കിലും പെൺകുട്ടിയെ പിടികൂടിയ മൂവർ സംഘം ആളൊഴിഞ്ഞ സ്ഥലത്ത് എത്തിച്ച് ക്രൂര പീഡനത്തിന് ഇരയാക്കുകയായിരുന്നു. പീഡനം ചെറുത്ത പെൺകുട്ടിയെ ഇവർ മർദ്ദിച്ച് അവശയാക്കുകയും ചെയ്തു.\nരക്ഷപെട്ടോടിയ സുഹൃത്ത് അടുത്തുളള മാർക്കറ്റിൽ എത്തി പെൺകുട്ടിയെ ഉപദ്രവിക്കുന്ന വിവരം കടക്കാരനോട് പറയുകയായിരുന്നു. ഇരുവരും ഓടിയെത്തിയപ്പോൾ പെൺകുട്ടിയെ മൂവർ സംഘം തല്ലിച്ചതയ്ക്കുകയായിരുന്നു. ആളുകൂടുന്നത് കണ്ടതോടെ മൂവർ സംഘം ഓടി രക്ഷപെട്ടു. അക്രമികൾപോയിട്ടും ഭയന്നുവിറച്ച പെൺകുട്ടി തെരുവിലൂടെ നഗ്നയായി ഓടുകയായിരുന്നുവെന്ന് കടക്കാരൻ മൊഴി നൽകി. പിന്തുടർന്നോടിയ കടക്കാരൻ കടക്കാരൻ പെൺകുട്ടിക്ക് വസ്ത്രങ്ങൾ നൽകി വീട്ടിലേക്ക് കൂട്ടിക്കൊണ്ടുപോവുകയായിരുന്നു.\nപ്രായപൂർത്തിയാകാത്ത കുട്ടികൾക്കെതിരെയുള്ള ലൈംഗികാതിക്രമം, പട്ടികജാതി വിഭാഗത്തിൽപ്പെട്ടവർക്കെതിരെയുള്ള അതിക്രമം തുടങ്ങിയ വകുപ്പുകൾ ചുമത്തിയാണ് ഇവർക്കെതിരെ കേസെടുത്തിരിക്കുന്നത്. സംഭവം നടന്ന സ്ഥലത്ത് നിന്നും മദ്യക്കുപ്പികളും, വളപ്പൊട്ടുകളും, രക്തക്കറയും കണ്ടെത്തിയിട്ടുണ്ട്.\nrape gang rape rajastan crime കൂട്ട ബലാത്സംഗം രാജസ്ഥാന് ക്രൈം\n3 men arrested for abusing minor girl in Rajastan


സോഷ്യല് മീഡിയയില് വൈറലായി 'മാളൂട്ടി'യുടെയും 'മാമാട്ടിക്കുട്ടി'യുടെയും സെല്‍ഫി - metromatinee.com Lifestyle Entertainment & Sports\nമലയാളത്തിലും തമിഴിലും ബാലതാരങ്ങളായി എത്തി പ്രേക്ഷക ഹൃദയം കീഴടക്കിയവരാണ് മാളൂട്ടിയെന്നും മാമാട്ടിക്കുട്ടിയെന്നും അറിയപ്പെടുന്ന ശ്യാമിലും ശാലിനിയും. പിന്നീട് ഇരുവരും നായികമാരായി ഉയര്‍ന്നു. എങ്കിലും പ്രേക്ഷകര്‍ക്കിപ്പോഴും ഇവര് മാളൂട്ടിയും മാമാട്ടിക്കുട്ടിയും തന്നെയാണ്. ഇപ്പോഴിതാ സഹോദരിമാരായ ഇരുവരുടെയും പുത്തന് ചിത്രമാണ് ഇന്‍സ്റ്റയില് വൈറലായിരിക്കുകയാണ്.\nചേച്ചിക്കൊപ്പമുള്ള ചിത്രം ശ്യാമിലിയാണ് ഇന്‍സ്റ്റയില് പങ്കുവെച്ചിരിക്കുന്നത്. ഒരു വിവാഹചടങ്ങില് പങ്കെടുക്കുന്നതിനിടെ പകര്‍ത്തിയ ചിത്രങ്ങളാണിതെന്നാണ് സൂചന. ശ്യാമിലി പകര്‍ത്തിയിരിക്കുന്ന മിറര് സെല്‍ഫിയാണ് ചിത്രം. ജസ്റ്റ് അനദര് ഈവനിംഗ് എന്ന് കുറിച്ചാണ് ശ്യാമിലി ചിത്രം ഇന്‍സ്റ്റയില് ഷെയര് ചെയ്തിരിക്കുന്നത്.\nതമിഴ് സൂപ്പര് സ്റ്റാര് അജിത്തിനെ വിവാഹം ചെയ്തതിന് ശേഷം ശാലിനി സിനിമയില് നിന്ന് വിട്ടുനില്‍ക്കുകയാണ്. ശ്യാമിലിയും നിരവധി ചിത്രങ്ങളില് നായികയായിട്ടുണ്ട്.\nചിത്രകാരി കൂടിയായ ശ്യാമിലി താന് വരയ്ക്കുന്ന ചിത്രങ്ങളുള്‍പ്പെടെ ഇന്‍സ്റ്റഗ്രാമില് പങ്കുവെച്ചിട്ടുണ്ട്. ഇടയ്ക്കിടയ്ക്ക് വീട്ടിലെ വിശേഷങ്ങളും സഹോദരിയോടൊപ്പമുള്ള പഴയകാല ചിത്രങ്ങളുമൊക്കെ ശ്യാമിലി പങ്കുവയ്ക്കാറുമുണ്ട്. സോഷ്യല്‍മീഡിയയില് സജീവമല്ലാത്ത ശാലിനിയുടെ ചിത്രങ്ങള് ഇടയ്ക്ക് അജിത്തിന്റെ സിനിമയുടെ ലൊക്കേഷനില് നിന്നും ആരാധകര് പകര്‍ത്തിയത് ഫാന്‍സ് ഗ്രൂപ്പുകളില് വൈറലാകാറുണ്ട്.\nപുത്തന് ചിത്രങ്ങളുമായി ശാലിനിയും അജിത്തും; സോഷ്യല് മീഡിയയില് വൈറലായ ചിത്രങ്ങള്‍ക്ക് കമന്റുമായി ആരാധകര്\nശ്യാമിലിയുടെ പിറന്നാള് ആഘോഷമാക്കി സഹോദരനും സഹോദരിയും, സോഷ്യല് മീഡിയയില് വൈറലായി ചിത്രങ്ങള്\nRelated Topics:Baby Shamili, shalini ajith\n‘തിയേറ്ററുകളില് 100% കാണികള് ’ ഉത്തരവിറക്കി കേന്ദ്ര സര്‍ക്കാര്, എന്നാല് ഈ 16 നിര്‍ദ്ദേശങ്ങള് നിര്‍ബന്ധം!!!


ട്വൻി20യിൽ ധോണി അത്ര കൂളല്ലാതെ നിയന്ത്രണം വിട്ടു.\nവ്യാഴാഴ്‌ച, ജൂൺ 20 2019\nHome/സ്പോട്സ് (Sports)/ട്വൻി20യിൽ ധോണി അത്ര കൂളല്ലാതെ നിയന്ത്രണം വിട്ടു.\nBindu Ajith ഫെബ്രുവരി 22, 2018\n
സെഞ്ചൂറിയൻ: ഇന്ത്യൻ ക്യാപ്റ്റൻ മഹേന്ദ്ര സിങ് ധോണിയെ വിശേഷിപ്പിക്കുന്നത് ക്യാപ്റ്റൻ കൂൾ എന്നാണ്. ഇന്ത്യൻ നായകനായിരുന്ന കാലത്ത് ഏത് സമ്മർദ്ദ ഘട്ടങ്ങളെയും സംയമനത്തോടെ നേരിടാറുള്ള താരമാണ് അദ്ദേഹം. കളിക്കളത്തിൽ ഒരിക്കലും ക്ഷുഭിതനായി കാണാത്ത മാന്യനായ ക്രിക്കറ്റർ.
\nഎന്നാൽ ദക്ഷിണാഫ്രിക്കക്കെതിരായ രണ്ടാം ട്വൻി20യിൽ ധോണി അത്ര കൂളല്ലാതെ നിയന്ത്രണം വിട്ടു. ബാറ്റ് ചെയ്ത് കൊണ്ടിരിക്കവേ സഹതാരം മനീഷ് പാണ്ഡെയോടാണ് അദ്ദേഹം ക്ഷുഭിതനായി സംസാരിച്ചത്. നാലാം വിക്കറ്റിൽ ഇരുവരും ചേർന്നുള്ള കൂട്ടുകെട്ടാണ് ഇന്ത്യയെ മാന്യമായ സ്കോറിൽ എത്തിച്ചത്.\n
അവസാന ഓവറുകളിൽ ഇരുവരും ഒരു പോലെ ആഞ്ഞടിക്കുകയും വിക്കറ്റിന് ഇടയിലുള്ള ഓട്ടത്തിൽ വേഗത കൂട്ടുകയും ചെയ്തു. ഇതിനിടെയാണ് ധോണി പാണ്ഡെയോട് പൊട്ടിത്തെറിച്ചത്. “അവിടെയും ഇവിടെയും നോക്കാതെ ഇങ്ങോട്ട് ശ്രദ്ധിക്ക്” എന്ന് പറഞ്ഞ് കൊണ്ടാണ് ധോണി തുടങ്ങിയത്. പിന്നെയും രോഷാകുലനായി സംസാരിക്കുന്നുണ്ടായിരുന്നു. അടുത്ത പന്തിൽ തന്നെ ധോണി സിക്സറടിക്കുകയും ചെയ്തു.</>


ഇത്ര ക്രൂരതയാകാമോ? കിടപ്പുരോഗിയായ വയോധികനെ കട്ടിലോട് കൂടി റോഡരികില് തള്ളി | Ollur\nFeb 7, 2019, 08:09 AM IST\nപത്തുദിവസത്തിലേറെയായി റോഡരികിൽ ഉപേക്ഷിക്കപ്പെട്ട നിലയിൽ രോഗിയായ ഒരു മനുഷ്യൻ\nവയോധികനും കിടപ്പുരോഗിയുമായ പീറ്ററിനെ കട്ടിലോട് കൂടി കുട്ടനെല്ലൂര് ടി.കെ.വി നഗറിലെ റോഡരികില് തള്ളിയ നിലയില്\nഒല്ലൂർ: കണ്ണില്ലാത്ത ക്രൂരത എന്ന വാക്കു തോറ്റുപോകും ഈ കാഴ്ച കണ്ടാൽ. രോഗിയായ പീറ്ററിനെ ഏതാനും പേർ കട്ടിലോടുകൂടി കുട്ടനെല്ലൂർ ടി.കെ.വി.നഗറിലെ റോഡരികിൽ ഉപേക്ഷിച്ചിട്ടു പോയതാണ്. പത്തുദിവസത്തിലേറെയായി ഇയാൾ മഞ്ഞും വെയിലുംകൊണ്ട് കഴിയുന്നു. ഇവിടെ കൊണ്ടുവന്നവർ രണ്ടുദിവസം കഴിഞ്ഞാൽ തിരികെ കൊണ്ടുപോകാൻ വരാം എന്നുപറഞ്ഞു പോയതാണെന്ന് പീറ്റർ പറയുന്നു. പക്ഷേ, അവർ ഇതുവരെ വന്നില്ലെന്നുമാത്രം. അവരാരും പീറ്ററിന്റെ ബന്ധുക്കളോ ഉറ്റവരോ അല്ല. താൻ മുമ്പ് കഴിഞ്ഞുകൂടിയിരുന്ന സ്ഥലത്തുണ്ടായിരുന്ന ചിലരാണെന്നു മാത്രം പീറ്റർ പറയുന്നു.\nകാലങ്ങളായി പീറ്ററിനെ അറിയാവുന്നവർ സമീപത്തുള്ളതിനാൽ മൂന്നുനേരവും ഭക്ഷണവുമായി ടി.കെ.വി.നഗറിലെ താമസക്കാർ മാറി മാറി എത്തുന്നുണ്ട്. രാത്രിയും പകലും കൂട്ടിനുള്ളത് ഒരു തെരുവുനായ മാത്രം.\nഇവിടേക്ക് ഇയാളെ കൊണ്ടെത്തിച്ചതിന്റെ കാരണവും പീറ്റർ വിവരിക്കുന്നതിങ്ങനെ; കുട്ടനെല്ലൂർ ദേശീയപാതയിലെ മേൽപ്പാലത്തിനുതാഴെ പുറമ്പോക്കിൽ തനിച്ചായിരുന്നു കഴിഞ്ഞിരുന്നത്. വർഷങ്ങളായി ഇവിടെയായിരുന്നു താമസം. വി.ഐ.പി.യുടെ വരവുമായി ബന്ധപ്പെട്ട് പാലത്തിനടിയിലെ താമസക്കാരെ മാറ്റുന്നതിന്റെ ഭാഗമായാണ് തന്നെയും മാറ്റിയത്. എന്നാൽ പോലീസോ ബന്ധപ്പെട്ട ഉദ്യോഗസ്ഥരോ കുടിയിറക്കാൻ വന്നവരുടെ ഒപ്പമുണ്ടായിരുന്നില്ല. മാത്രമല്ല, തൊട്ടടുത്ത താമസക്കാരെ ഇവർ മാറ്റിയതുമില്ല. പോലീസും ഇതു ശരിവെയ്ക്കുന്നു.\nപീറ്ററിന്റെ വീട്ടുസാമഗ്രികളെല്ലാം ഈ റോഡരികിൽത്തന്നെ നിരത്തിവെച്ചിട്ടാണ് കൊണ്ടുവന്നവർ മടങ്ങിയത്.\nനിർമാണത്തൊഴിലാളിയായിരുന്നു പീറ്റർ. നിത്യവും ജോലിയുമുണ്ടായിരുന്നു. ഒമ്പതുമാസംമുമ്പ് കോൺക്രീറ്റുപണിക്കിടയിൽ വലതുകാലിന്റെ പാദത്തിൽ മുറിവേറ്റു. പിന്നീട് അത് വലിയ വ്രണമായി. ഇപ്പോൾ കാലെടുത്തു നിലത്തുകുത്താനാവില്ല. മുറിവിലൂടെ ചോരയും പഴുപ്പും വരുന്നു. നാൽപ്പതുകൊല്ലം മുമ്പ് മരത്താക്കരയിൽ ഓട്ടുകമ്പനിയിൽ തൊഴിലിനെത്തിയതാണ്. മധുരയിലാണ് വീട്.\nചില വീടുകളിൽ കാവൽപ്പണിക്കും പോയിരുന്നു. ഉപയോഗിച്ചിരുന്ന പാത്രങ്ങൾ, ഭക്ഷണപദാർഥങ്ങൾ, കസേര, തുടങ്ങിയവയെല്ലാം റോഡരികിൽത്തന്നെയാണുള്ളത്. തന്നെ ഇവിടെ കൊണ്ടുവന്നു തളളിയവരുടെ ലക്ഷ്യമെന്തെന്നും ഇയാൾക്കറിയില്ല.


Saturday3September 2011 10:40 pm IST\nകരയാനിഷ്ടമില്ലാതിരുന്ന സബര്‍മതി കരയുന്നു...നായകനൊഴിഞ്ഞ അരങ്ങായി...നിറങ്ങളും വേഷങ്ങളുമില്ലാതെ, കഥാപാത്രങ്ങള് മാത്രം സബര്‍മതിയില് ബാക്കിയായി...അരങ്ങൊഴിഞ്ഞ നായകന്റെ വേര്‍പാടില് കണ്ണീര് വാര്‍ക്കുമ്പോഴും സബര്‍മതിയുടെ ഓര്‍മ്മകള് തിളക്കമുള്ളതാണ്.... തികഞ്ഞ ഗാന്ധിയന്...അല്ലെങ്കില് നാടകമെന്ന കലയുടെ പൂര്‍ണ്ണത. എങ്ങനെ പറഞ്ഞാലും അത് വയലാ വാസുദേവന്‍പിള്ളയാവും. പക്ഷേ...ഈ വാക്കുകളിലും ഒതുക്കി നിറുത്താനാവാത്ത വിധം വയലായെന്ന കുലപതി വിശാലമാണ്. ചിന്തകളില്...കാഴ്ചകളില്...അത് സമ്മാനിച്ച അനുഭവങ്ങളില് എല്ലാം ഈ അത്ഭുതം പ്രകടം. ഉറക്കം തൂങ്ങിയ മലയാള നാടകമേഖല, നവീന നാടക സങ്കേതങ്ങളെ കുറിച്ചും നാടക മേഖലയിലെ പുതിയ സമീപനങ്ങളെ കുറിച്ചും കൃത്യമായി പഠിച്ചു വിശകലനം ചെയ്ത ആചാര്യന്. കൃത്യമായ നാടക ഗ്രന്ഥം. നാടകം പഠിക്കുന്നവര്‍ക്കും പഠിപ്പിക്കുന്നവര്‍ക്കും ഒരു പോലെ ഉപകാരപ്രദം. ശിഷ്യരോട് വ്യക്തിപരമായി അടുപ്പം സൂക്ഷിച്ച സുഹൃത്തായ അദ്ധ്യാപകന്, പുകവലിയും മദ്യപാനവും നീട്ടിവളര്‍ത്തിയ താടിയും മുടിയുമില്ലെങ്കില് കലാകാരനാവില്ലെന്ന് വിശ്വസിച്ചവര്‍ക്ക് ജീവിതം കൊണ്ട് അനുഭവിച്ചു കാണിച്ചു കൊടുത്ത വിമര്‍ശകന്. വയലാ സാര് അങ്ങയുടെ ദുശീലമെന്താ....? നല്ല തൈരൊഴിച്ച നാടന് ഭക്ഷണത്തോടുള്ള അതിരിട്ട ഭ്രമം. ഉത്തരം പെട്ടെന്നായിരുന്നു. പ്രസംഗിക്കുമ്പോഴും പ്രവൃത്തികളോടായിരുന്നു വയലായ്ക്ക് ഇഷ്ടം. അതു കൊണ്ടു തന്നെ പരിശീലന കളരിയില് വയലാ സാറിന്റെ പരിശീലനം വേറിട്ടു നിന്നു. ഷര്‍ട്ട് അഴിച്ചു വെയ്ക്കാന് മടിച്ച ശിഷ്യന് മുന്നില് തന്റെ ഷര്‍ട്ട് അഴിച്ചു വെച്ച് അഭിനയത്തിന്റെ പാഠം കാണിച്ചു കൊടുക്കുന്ന മികച്ച അദ്ധ്യാപകന്. പരിശീലനകളരിയില് ഗുരുവും ശിഷ്യനുമില്ല, കളരിയിലെ കലാകാരന്മാര്. വയലായുടെ വാക്കുകള് ദൃഢമാണ്. നാടക കേന്ദ്രങ്ങളിലെത്തുന്ന വയലായ്ക്ക് ആകെയുള്ള നിര്‍ബന്ധം അമ്മയെ കാണാന് പോകണമെന്നത് മാത്രം. അതില് വിട്ടുവീഴ്ചയില്ല. കൊല്ലം ചടയമംഗലത്തെ വയലായില് ആര്. നീലകണ്ഠപിള്ളയുടെയും ബി. കല്യാണിയമ്മയുടെയും മകനായി 1945 ഏപ്രില് 22ന് ജനനം. ഒന്നാം ക്ലാസില് പഠിക്കുമ്പോള് തന്നെ അരങ്ങിലെത്തിയ വാസുദേവന്‍പിള്ള നാടകം തന്നിലേക്കോ താന് നാടകത്തിലേക്കോ എന്ന് അറിയാനാവാത്തവിധം ഇണങ്ങിച്ചേര്‍ന്നിരുന്നു. അദ്ധ്യാപകനായ കാലത്ത് സുവര്‍ണ്ണരേഖയെന്ന നാടക സംഘം സ്ഥാപിക്കുകയും തന്റേതടക്കം മുപ്പതോളം നാടകങ്ങള് രംഗത്ത് അവതരിപ്പിക്കുകയും ചെയ്തു. 68 മുതല് 84 വരെ ഇവാനിയോസില് അദ്ധ്യാപകനായി തുടര്‍ന്നു. ഐറിഷ് നാടകകൃത്തായ ജെ.എം.സിങ്ങിന്റെ നാടകങ്ങളെ കുറിച്ചുള്ള പഠനത്തിന് പിഎച്ഡി നേടിയ വയലാ ഇന്ത്യയില് നിന്നുള്ള ഏക ഗവേഷകനായി റോം സര്‍വകലാശാലയില് ഉപരിപഠനം നടത്തുകയും ചെയ്തു. 1984ല് അസി. ഡയറക്ടറായാണ് തൃശൂര് സ്കൂള് ഓഫ് ഡ്രാമയില് എത്തിയത്. 1999 മുതല് 2005 വരെ ഡയറക്ടറായും പ്രവര്‍ത്തിച്ചു. നാടകവിശകലനം, രചനാ സങ്കേതം എന്നിവയില് വയലായുടെ ക്ലാസുകള് വിഖ്യാതങ്ങളാണ്. ഈ കാലത്താണ് രംഗചേതന തുടങ്ങി പുറത്തുള്ള നാടക സംഘങ്ങള്‍ക്കും പരിശീലനം നല്‍കുകയും, സംഘടനയുടെ പ്രവര്‍ത്തനങ്ങള്‍ക്ക് പൂര്‍ണ്ണ പിന്തുണ നല്‍കുകയും ചെയ്തു. അവസാന കാലത്ത് തിരുവനന്തപുരത്ത് കേരള സര്‍വകലാശാലയുടെ സെന്റര്‍ഫോര് പെര്‍ഫോമിങ് ആന്റ് വിഷ്വല് ആര്‍ട്സിന്റെ ഡയറക്ടറായിരുന്നു. വിശ്വദര്‍ശനം , തുളസീവനം, പക്ഷിക്കുഞ്ഞിന്റെ മരണം , കുഞ്ഞിച്ചിറകുകള് , അഗ്നി, വരവേല്‍പ്പ് , സൂത്രധാരാ ഇതിലേ ഇതിലേ , കുചേലഗാഥ എന്നിവയാണ് പ്രധാന നാടകങ്ങള്. കേന്ദ്ര സംഗീത നാടക അക്കാദമി സമഗ്ര സംഭാവനയ്ക്കുള്ള പുരസ്കാരം, കേരള സംഗീത നാടക അക്കാദമി അവാര്‍ഡ്, കേരള സാഹിത്യ അക്കാദമി അവാര്‍ഡ്, നാലപ്പാടന് അവാര്‍ഡ്, വി.ടി.പുരസ്കാരം,ബാലസാഹിത്യ ഇന്‍സ്റ്റിറ്റിയൂട്ട് അവാര്‍ഡ് തുടങ്ങി നിരവധി പുരസ്കാരങ്ങള്... പിറവിയെടുത്തത് കൊല്ലത്ത് വയലായെന്ന ഗ്രാമത്തിലാണെങ്കിലും ജീവിതത്തിന്റെ ഏറെക്കാലം ചിലവിട്ടതും, കര്‍മ്മമണ്ഡലമായതും മലയാളത്തിന്റെ സാംസ്കാരിക ഭൂമിയായ തൃശൂരില്. കലയും പാട്ടും പൂരവും പുലിക്കളിയുമായി നിറയുന്ന സര്‍ഗാത്മകതയുടെ വേറിട്ട ഭൂമി, ഈശ്വര നിയോഗമായിരുന്നിരിക്കണം വയലായുടെ കര്‍മ്മഭൂമിയായതും. രണ്ട് പതിറ്റാണ്ടിലേറെക്കാലം സാംസ്കാരിക നഗരിയുടെ ഉള്‍ത്തുടിപ്പില് വയലാ സാര് സജീവം. സാമൂഹ്യവിരുദ്ധരുടെ താവളമെന്ന് തൃശൂര് ചാര്‍ത്തിക്കൊടുത്ത ഓമനപ്പേരിട്ട സ്കൂള് ഓഫ് ഡ്രാമയുടെ കടിഞ്ഞാണ് ജി. ശങ്കരപ്പിള്ളയെന്ന അതികായന് കൈമാറി നല്‍കിയത് വയലാ സാറെന്ന വയലാ വാസുദേവന്‍പിള്ളയ്ക്കായിരുന്നു. ശങ്കരപ്പിള്ള നേരത്തെ അറിഞ്ഞതാകണം. ആ കടിഞ്ഞാണും അശ്വവും വയലയുടെ കയ്യില് ഭദ്രമാണെന്ന്. പഴമയുടെ ആലസ്യം നേരിട്ട സ്കൂള് ഓഫ് ഡ്രാമ നാടകത്തില് പുതിയ പരീക്ഷണങ്ങളും നവീനതയുടെ ചേരുവകളും ചേര്‍ത്തപ്പോള് സ്കൂള് ഓഫ് ഡ്രാമ അതിന്റെ ഉണര്‍വ് വീണ്ടെടുക്കുകയായിരുന്നു. ക്ലാസെടുക്കുന്നതിനിടയില് കഥാപാത്രമായി പരകായ പ്രവേശം നടത്തുന്ന വയലായുടെ അദ്ധ്യാപന രീതി ശിഷ്യരില് വേറിട്ടു നിന്നിരുന്നു. കൊല്ലം വിട്ട് തൃശൂരിലേക്ക് ചേക്കേറിയ വയലാ തൃശൂരിനെ പിറന്ന മണ്ണായി തന്നെയായിരുന്നു കണ്ടിരുന്നത്...സാംസ്ക്കാരിക നഗരിയെ അത്രമേല് സ്നേഹിച്ചിരുന്നു. ഇഷ്ടപ്പെട്ടിരുന്നു... പുറത്തു നിന്നുള്ള അധികമാരും തിരിഞ്ഞു നോക്കാത്ത, അവഗണന നേരിടുന്ന കാലിക്കറ്റ് സര്‍വകലാശാല സ്കൂള് ഓഫ് ഡ്രാമയുടെ തൃശൂര് ക്യാമ്പസിലേക്ക് കാലന്‍കുടയും, കറുത്ത ബാഗും...ഖദര്‍മുണ്ടും...വെള്ള ഷര്‍ട്ടുമിട്ട്...ഇടയ്ക്കിടയ്ക്ക് കൈ നിവര്‍ത്തി കണ്ണട ചേര്‍ത്ത് വെച്ച് പുഞ്ചിരിയും സംശയങ്ങള്‍ക്ക് മറുപടിയും നിറഞ്ഞ മുഖമുയര്‍ത്തി നോക്കുന്ന നിഷ്കളങ്ക ചിരിയുടെ ഉടമയുമായിരുന്നു, പാരമ്പര്യത്തിന്റെ പഴമയില് തളര്‍ന്നുറങ്ങിയ മലയാള നാടക സങ്കേതത്തില് നവീന നാടകത്തിന്റെ രാജ്യാന്തര ശൈലിയിലേക്ക് കേരളീയ നാടക യൗവനത്തെ ഉണര്‍ത്തിയ വയലാ വാസുദേവന്‍പിള്ളയെന്ന നാടകാചാര്യന്. മലയാള നാടക വേദിക്ക് പുത്തന് സങ്കല്‍പ്പവും ആധുനികതയുടെ വേഷപ്പകര്‍ച്ചയും സമ്മാനിച്ചത് വയലായാണെന്ന് പകരങ്ങളില്ലാതെ നാടക ലോകം അംഗീകരിച്ചതാണ്. അക്കാദമിക് രൂപാന്തരത്തില് പോലും നിലവാരത്തിലേക്ക് ഉയരാതിരുന്ന സ്കൂള് ഓഫ് ഡ്രാമയെ നവീന നാടകത്തിന്റെ ഈറ്റില്ലമായി മാറ്റിയെടുത്തത് വയലാ കലാകാരനും, അദ്ധ്യാപകനും, കലയെ അത്രമേല് നിഷ്കളങ്കമായി സമീപിച്ചയാളുമായതു കൊണ്ടാണ്. പഴമയുടെ കെട്ടുംമട്ടും ശൂന്യത സൃഷ്ടിച്ച് വഴി പിഴച്ച് പോവുകയായിരുന്ന നാടക കളരിയെ ആധുനികതയുടെ മുഖം മൂടിയിട്ടു കൊടുക്കുകയായിരുന്നു അദ്ദേഹം സ്കൂള് ഓഫ് ഡ്രാമയുടെ മുറ്റത്ത്. ലോകനാടകങ്ങളിലെ അത്ഭുതക്കാഴ്ചകളുടെ പരീക്ഷണ വേദിയായിരുന്നു പലപ്പോഴും സ്കൂള് ഓഫ് ഡ്രാമയുടെ മുറ്റം. കാണാനും, അറിയാനും മടിച്ച കലാകാരന്‍മാര്...നാടക മേഖലയിലെ പുതിയ മാറ്റത്തെ അനുഭവിച്ചറിയുകയായിരുന്നു സ്കൂള് ഡ്രാമയില്...നാടക അക്കാദമി രംഗത്ത് മാറ്റത്തിന് തുടക്കമിട്ട ആചാര്യന്‍മാരില് പ്രമുഖ നിരയില് തന്നെയാണ് വയലായുടെ സ്ഥാനം. കലാകാരന്‍മാര്‍ക്കിടയില് തികഞ്ഞ കലാകാരനും ആസ്വാദകനും നിരൂപകനുമായി, ശിഷ്യര്‍ക്ക് മുന്നില് തെളിഞ്ഞ ഗുരുവായി, ..വിദ്യാര്‍ത്ഥികള്‍ക്ക് നേരറിവ് പകരുന്ന കറ തീര്‍ന്ന അദ്ധ്യാപകനായി, അതിലുമുപരി മലയാള നാടക വേദിയുടെ വളര്‍ച്ചയ്ക്കും മുന്നേറ്റത്തിനും പരിവര്‍ത്തനത്തിനും കരുത്ത് പകര്‍ന്ന വാക്കുകളും രംഗചരിതവും വയലായൊരുക്കി...പലതിനും തുടക്കമിട്ടത് അല്ലെങ്കില്...തുടക്കങ്ങള്‍ക്കും ഒടുക്കങ്ങള്‍ക്കുമിടയില് ഇടത്താവളമായി സ്കൂള് ഓഫ് ഡ്രാമ ക്യാമ്പസുമുണ്ടായിരുന്നു. കലാകാരന്‍മാര് വഷളന്മാരാണെന്ന് ആക്ഷേപിച്ച് പച്ചകുത്തപ്പെടുകയും... സ്കൂള് ഓഫ് ഡ്രാമ ക്യാമ്പസ് സാമൂഹ്യ ദുഷ്പ്രവണതകളുടെ വേദി മാത്രമാണെന്ന് മുദ്രണം ചെയ്തു കൊണ്ടിരുന്ന കാലത്തുമാണ് ക്യാമ്പസിനെ പരിമിതികളുടെ വേലിക്കെട്ട് തകര്‍ത്ത് അദ്ദേഹം പുറത്തു കൊണ്ടു വന്നത്. അഭിനയവും പഠനവും ഒരു പോലെയാണെന്ന് കണ്ടൊരാള്, തിയേറ്ററിന്റെ സാദ്ധ്യതകളെ എത്രമാത്രം ചൂഷണം ചെയ്യാനാവുമെന്ന് തെളിയിച്ചൊരാള്. വയലാ വാസുദേവന്‍പിള്ളയെ വിശേഷണങ്ങള് കൊണ്ട് മൂടാന് തൃശൂര്‍ക്കാര്‍ക്ക് നിരവധിയുണ്ട്. സാംസ്ക്കാരിക നഗരിയുടെ ഇലയനക്കങ്ങളില് നിറഞ്ഞ സാന്നിദ്ധ്യമായി, നിറവായി വയലായുണ്ടായിരുന്നു. രണ്ട് പതിറ്റാണ്ട് കാലം ലോക നാടകങ്ങളെ സസൂക്ഷ്മം ഇത്രമേല് വീക്ഷിക്കുകയും വിലയിരുത്തുകയും ചെയ്ത നാടക കലാകാരന് വേറെയുണ്ടാകുമെന്ന് കരുതുന്നില്ല. മാറുന്ന കാലത്തിനനുസരിച്ച് തിയേറ്റര് സങ്കല്‍പ്പങ്ങളിലും പരീക്ഷണങ്ങളെ അദ്ദേഹം ലക്ഷ്യമിട്ടു. മുഖത്ത് ചായമിടുമ്പോള്...വേഷം കെട്ടുമ്പോള് മാത്രമല്ല കലാകാരനാകുന്നത്..അത് സ്വാഭാവികതയുടേതാണ്. സ്റ്റേജില് വന്ന് കോപ്രായം കാണിക്കുന്നത് നാടകമായി കാണാനാവില്ല...വയലായുടെ വാക്കുകള്‍ക്ക് കനവും ഗാംഭീരവും നിശ്ചയ ദാര്‍ഢ്യത്തിന്റെ കരിങ്കല്ലുറപ്പുമുണ്ടായിരുന്നു. അരങ്ങിലും അണിയറയിലും വര്‍ത്തമാനം കലഹം തീര്‍ക്കുമ്പോള് കലയും പച്ചമനുഷ്യത്വവും പരസ്പരപൂരകം തന്നെയെന്ന് ഓര്‍മ്മിപ്പിക്കാന് ഇനി വയലായില്ല...പക്ഷേ...ആ വിഖ്യാതകലാകാരന് നല്‍കിയ ആധുനിക മലയാള നാടക സങ്കേതത്തിന് വയലായെ വിട്ടുപോവാനാവില്ല. കഥാകാരന്റെ ജീവിതനാടകം ആധുനിക മലയാള നാടകവേദിയേയും നാടകസാഹിത്യത്തേയും ഒരു പോലെ പോഷിപ്പിച്ച സമുന്നതനായ കലാകാരനാണ് ഡോ. വയലാ വാസുദേവന്‍പിള്ള. നാടകത്തിനുവേണ്ടി ജീവിതം തന്നെ ഉഴിഞ്ഞുവെച്ചിരുന്ന അദ്ദേഹം കഴിഞ്ഞ 40 വര്‍ഷങ്ങളിലായി നാടകരചന, സംവിധാനം, സംഘാടനം, അദ്ധ്യാപനം, ഗവേഷണം, പരിശീലനം, പ്രഭാഷണം എന്നീ മേഖലകളില് നല്‍കിയ സേവനങ്ങള് അമൂല്യമാണ്. അതുകൊണ്ടുതന്നെ ആ വിയോഗം കൈരളിക്ക് അക്ഷരാര്‍ത്ഥത്തില് തീരാനഷ്ടമാകുന്നു. കൊല്ലം ജില്ലയുടെ കിഴക്ക് ഭാഗത്ത് അഞ്ചലിനടുത്തുള്ള ഇട്ടിവാപഞ്ചായത്തിലെ വയലായില് ജനിച്ചുവളര്‍ന്ന്, അവിടെയും അഞ്ചലിലും പ്രാഥമിക പഠനങ്ങള് നിര്‍വഹിച്ച്, കേരള തലസ്ഥാനത്ത് പഠിച്ചും പഠിപ്പിച്ചും ജീവിച്ച്, സാംസ്കാരിക തലസ്ഥാനമായ തൃശൂരില് കോഴിക്കോട് സര്‍വകലാശാലയുടെ നാടകകേന്ദ്രത്തിന് സാരഥ്യം വഹിച്ച്, അവിടെ കലയും സാമൂഹ്യ സേവനവും സമന്വയിപ്പിച്ച് ഔദ്യോഗിക ജീവിതത്തില് നിന്നും വിരമിച്ചിട്ടും ലോകമേ തറവാട് എന്ന മട്ടില് നാടകപര്യടനം വ്യാപിപ്പിച്ച്, വീണ്ടും തിരുവനന്തപുരത്തെത്തി കേരള സര്‍വകലാശാലയില് നാടകത്തിനും അനുബന്ധ ദൃശ്യകലകള്‍ക്കും പ്രത്യേകമായി ഒരു ആസ്ഥാനമുണ്ടാക്കി അതിന്റെ ഭരണകാര്യങ്ങളിലും പഠനകാര്യങ്ങളിലും ശ്രദ്ധിച്ച് അതിന്റെ വളര്‍ച്ചയ്ക്ക് വേണ്ടിയും അവിശ്രമം പരിശ്രമിച്ചുകൊണ്ടിരിക്കവേയാണ് ആ വിലപ്പെട്ട പ്രാണനെ മൃത്യു അപഹരിച്ചത്. കുഗ്രാമമായിരുന്ന വയലായില് 1951ല് ആരംഭിച്ച പ്രൈമറി സ്കൂളിലെ പ്രഥമവിദ്യാര്‍ത്ഥിയായിട്ടാണ് അദ്ദേഹം പഠനം ആരംഭിക്കുന്നത്. ഒന്നാം ക്ലാസ്സില് പഠിക്കുമ്പോള്‍തന്നെ കുട്ടികളെ പഠിപ്പിക്കാനുള്ള യോഗം സിദ്ധിച്ച വിദ്യാര്‍ത്ഥിയാണ് അദ്ദേഹം. കുടിപ്പള്ളിക്കൂടത്തില് പഠിക്കുമ്പോള് അക്ഷരങ്ങള് മുഴുവനും കൂട്ടക്ഷരങ്ങളും പഠിച്ചുകഴിഞ്ഞിരുന്നു. പുറമേ കുചേലവൃത്തം കാണാതെ ചൊല്ലാനും അറിയാമായിരുന്നു. ശങ്കുകണിയാന് എന്ന കുടിപ്പള്ളിക്കൂടം ആശാനാണ് അതിന് ഉത്തരവാദി. അതുകൊണ്ട് ഒന്നാം ക്ലാസിലെ അദ്ധ്യാപകന് കുട്ടന്‍പിള്ള സാറിന് അദ്ധ്വാനഭാരം കുറഞ്ഞു. ആ റിട്ട. അദ്ധ്യാപകന് കുട്ടികളെ അക്ഷരം പഠിപ്പിക്കാനുള്ള ചുമതല വാസുവിനെ ഏല്‍പ്പിച്ചിട്ട് ക്ലാസ്സിലിരുന്ന് സമൃദ്ധമായി ഉറങ്ങി. നാട്ടിലെ ആദ്യത്തെ ഏക ഫസ്റ്റ്ക്ലാസ് നേടിയാണ് അദ്ദേഹം സ്കൂള് ഫൈനല് പാസ്സാകുന്നത്. അന്നത്തെ ഫസ്റ്റ് ക്ലാസ് ഇന്നത്തെ റാങ്കിനുതുല്യമാണെന്ന് പറയേണ്ടിയിരിക്കുന്നു. പ്രശസ്തമായ വിജയം നേടുമ്പോള്‍ത്തന്നെ കലാഭിരുചിയിലെ മികവും പ്രകടിപ്പിച്ചു കഴിഞ്ഞിരുന്നു. 1962ല് ചങ്ങനാശ്ശേരിയില് നടന്ന സംസ്ഥാന യുവജനോത്സവത്തില് പ്രസംഗകലയില് രണ്ടാംസ്ഥാനം നേടി. മന്നത്ത് പത്മനാഭനാണ് അവാര്‍ഡ് സമ്മാനിച്ചത്. ആ പരിചയത്തില് പ്രതീക്ഷയര്‍പ്പിച്ച് പിന്നീട് അദ്ദേഹം സര്‍ട്ടിഫിക്കറ്റുകളുമായി എംജി കോളേജില് ചെന്ന് ഉപരിപഠനത്തിന് സഹായം അഭ്യര്‍ത്ഥിച്ചെങ്കിലും സ്കോളര്‍ഷിപ്പിന്റെ കാര്യത്തില് യാതൊരു ഉറപ്പും ലഭിച്ചില്ല. മാര് ഇവാനിയോസ് കോളേജില് പ്രിന്‍സിപ്പാളായിരുന്ന ഗീവര്‍ഗീസ് പണിക്കര് അച്ചനെ സര്‍ട്ടിഫിക്കറ്റുകള് കാണിച്ചു. അദ്ദേഹം വളരെ മതിപ്പോടെ അവ വാങ്ങിവെയ്ക്കുകയും അഡ്മിഷന് സമയമായില്ലെങ്കിലും ഉറപ്പായി ഒരു തീയതി എഴുതിക്കൊടുക്കുകയും ചെയ്തു. വലിയ ഫീസണ്‍നും വാങ്ങിയതുമില്ല. മഹാരാജാസ് സ്കോളര്‍ഷിപ്പും ലോണ്-കം-മെരിറ്റും അദ്ദേഹത്തിന് ലഭിച്ചുതുടങ്ങി. രണ്ടും സര്‍ക്കാരിന്റേതുതന്നെ. രണ്ടാമത്തേത് തവണകളായി തിരിച്ച് അടയ്ക്കണമെന്നുമാത്രം. നിയമപരമായി ഒന്നേ കൈപ്പറ്റാന് പാടുള്ളൂ എന്നതുകൊണ്ട് ആദ്യത്തേത് നിര്‍ത്തി. പ്രീയൂണിവേഴ്സിറ്റി മുതല് എംഎ ക്ലാസുവരെ ഈ സാമ്പത്തിക സഹായം അദ്ദേഹത്തിന് ഉപകരിച്ചു. 1965ല് ഡിഗ്രിക്ക് പഠിക്കുമ്പോള്‍ത്തന്നെ കോളേജ് യൂണിയന്റെ ആര്‍ട്സ് ക്ലബ് സെക്രട്ടറിയായി. കോളേജ് വാര്‍ഷികാഘോഷങ്ങളില് നല്ല നടനും കവിയും എന്ന കീര്‍ത്തി നേടി. വയലായില് ആരംഭിച്ച് അഞ്ചലില് വികസിച്ച നാടകാഭിനയം മാര് ഇവാനിയോസ് കോളേജില് പുഷ്ടിപ്പെട്ടു. പി.ജെ.ജോസഫ് സാര് കൂടെ നിന്ന് സഹായിച്ചിട്ടുള്ളത് പ്രത്യേകം അനുസ്മരിക്കേണ്ടതാണ്. 1968ല് എംഎ (ഇംഗ്ലീഷ്) ഡിഗ്രി പരീക്ഷ കഴിഞ്ഞ ഉടന് അവിടെ ജോലികിട്ടുന്നു. ആര്‍ച്ച് ബിഷപ്പ് ബനഡിക്റ്റ് മാര് ഗ്രിഗോറിയോസ് മാര് ഇവാനിയോസ് കേളേജില്‍ത്തന്നെ ജോലി നല്‍കുകയാണുണ്ടായത്. സ്കൂള് ഓഫ് ഡ്രാമയുടെ ചുമതലകള് നിര്‍വഹിച്ചുകൊണ്ട് തൃശൂരില് താമസിക്കുമ്പോള് 1988മെയ് 18ന് മറ്റൊരു മഹാകാര്യം സംഭവിച്ചു. വിവാഹജീവിതത്തോട് പരാങ്മുഖനായിരുന്ന അദ്ദേഹം 43-ാ‍ം വയസ്സില് ദാമ്പത്യജീവിതത്തിലേക്ക് പ്രവേശിക്കുകയാണ്. സ്വത്തുചര്‍ച്ചവേണ്ട, സ്വര്‍ണം സ്വീകരിക്കുകയില്ല, കൊടുക്കുകയുമില്ല, കച്ചവടമല്ലാത്ത കല്യാണത്തിനുവഴങ്ങാം എന്നൊക്കെയുള്ള കരാറില് ബന്ധപ്പെട്ടവരുടെ പ്രേരണയ്ക്കുവഴങ്ങി അദ്ദേഹം പരിഗ്രഹിച്ചത് പ്രമുഖ സ്വാതന്ത്ര്യസമരപോരാളിയും ചരിത്രകാരനും ഗവേഷകനും ഐഎന്‍എ ഭടനും സര്‍വ്വോപരി സുഭാഷ്ചന്ദ്രബോസിന്റെ പ്രൈവറ്റ് സെക്രട്ടറിയുമായിരുന്ന കൊടുങ്ങല്ലൂര് പാലിശ്ശേരി നാരായണമേനോന്റെ മകളും കോഴിക്കോട് യൂണിവേഴ്സിറ്റിയിലെ തന്നെ ജീവനക്കാരിയുമായിരുന്ന വത്സലയെയാണ്. ഒട്ടുമിക്ക വിദേശ രാജ്യങ്ങളും അദ്ദേഹം സന്ദര്‍ശിച്ചു. അമേരിക്ക, ജപ്പാന്, ജര്‍മ്മനി, ഗ്രീസ് എന്നിവിടങ്ങളില് ഈരണ്ടു തവണ പോയിട്ടുണ്ട്. യുഎസ്‌എയില് രണ്ടു തവണയായി ഒമ്പതുമാസവും ഗള്‍ഫ് നാടുകളില് ഒന്നരമാസവും റഷ്യയില് രണ്ടുമാസവും ചൈനയില് ഒരു മാസവും തങ്ങി. ഏറ്റവും ആകര്‍ഷണീയമായി അദ്ദേഹത്തിന് തോന്നിയത് ജപ്പാനാണ്. സമാധാനപ്രിയരും ബുദ്ധിയുള്ളവരുമായ ജനങ്ങള്. ഇംഗ്ലണ്ട് സന്ദര്‍ശിച്ചപ്പോള് നേരത്തെ തന്നെ പരിചയമുള്ള അനുഭൂതിയായിരുന്നു. ഷേക്സ്പിയറുടെ ജന്മസ്ഥലത്ത് പല പ്രാവശ്യം പോയി. അവിടെ മാത്രം അഞ്ച് നാടകശാലകള് ഒരേ സമയം പ്രവര്‍ത്തിക്കുന്നുണ്ട്. നാടകാസ്വാദനത്തിന് സദാജനത്തിരക്കുമുണ്ട്. ടിക്കറ്റ് ലഭിക്കാന്‍പോലും പ്രയാസം. . വിദേശത്ത് പോകാന് ഇഷ്ടമാണെങ്കിലും സ്ഥിരതാമസം വയലാ ആഗ്രഹിച്ചില്ല. മുമ്പ് മാര് ഇവാനിയോസ് കോളേജില് വിദ്യാര്‍ത്ഥിയും അദ്ധ്യാപകനും ആയിരുന്ന വേളകളില് പുരോഹിതരും അല്ലാത്തവരുമായ അദ്ധ്യാപകര് അമേരിക്കയുടേയും ഇംഗ്ലണ്ടിന്റേയും അപദാനങ്ങള് പ്രകീര്‍ത്തിക്കുന്നത്. കേള്‍ക്കുമ്പോള് വിദേശവാസം ആഗ്രഹിച്ചിട്ടുണ്ടെങ്കിലും പില്‍ക്കാല അനുഭവങ്ങള് മറുനാട്ടില് ഹ്രസ്വസന്ദര്‍ശനമേ പാടുള്ളൂവെന്ന് ബോധ്യപ്പെടുത്തി. വിദേശത്ത് ജീവിക്കുന്ന മിക്കവരുടെയും പ്രധാനലക്ഷ്യം ധനസമ്പാദനം മാത്രമാണല്ലോ. ജന്മനാടും അവിടത്തെ ഗ്രാമവീഥികളും മുറുക്കാന് കടക്കാര് ഉള്‍പ്പെടെയുള്ള പഴയ കൂട്ടുകാരുമായിരുന്നു അദ്ദേഹത്തിന് ഏറെ ഇഷ്ടം. കഥകള്‍പോലെയും കവിതകള്‍പോലെയും സ്വതന്ത്ര്യവും സുഘടിതവും സമ്പൂര്‍ണവുമാണ് ഡോ.വയലായുടെ നാടകങ്ങള്. രചന, രംഗാവതരണം, രസാസ്വാദാനം എന്നീ മൂന്നു ഘടകങ്ങളും ഒരേരീതിയില് ഗുണപരമായി തെളിഞ്ഞുനില്‍ക്കുന്നവയാണ് അദ്ദേഹത്തിന്റെ കൃതികളെല്ലാം. വിദ്യാഭ്യാസ മൂല്യവും വിനോദവും സാമൂഹിക നന്മയും പുരോഗമന വാഞ്ഛയും യുദ്ധവിരോധവും പരിസ്ഥിതി പ്രേമവും എല്ലാം അരങ്ങിന്റെ ഭാഷയില് അങ്കുരിപ്പിക്കുകയാണ് അവ. സംഘാഭിനയവും മനോധര്‍മ പ്രകടനവും കൊണ്ട് അവയിലെ ആശയങ്ങള് പ്രേക്ഷകഹൃദയങ്ങളില് സ്ഥാനം പിടിക്കുന്നു. കാണികളില് സ്നേഹവും ശാന്തിയും കൂട്ടായ്മയും വളര്‍ത്താന് അവ പ്രേരിപ്പിക്കുന്നു. നാടക കലയില് നിരവധി ഗവേഷണങ്ങള് നടത്തിയിട്ടുള്ള അദ്ദേഹം വിദേശ രാജ്യങ്ങളിലടക്കം നാടകസംബന്ധിയായ ശില്‍പശാലകളില് പങ്കെടുക്കുകയും പ്രബന്ധങ്ങള് അവതരിപ്പിക്കുകയും ചെയ്തിട്ടുണ്ട്. 13 പേര് അദ്ദേഹത്തിന്റെ മേല്‍നോട്ടത്തില് നാടകകലാപഠനത്തില് കോഴിക്കോട് യൂണിവേഴ്സിറ്റിയില് നിന്ന് ഡോക്ടറേറ്റ് നേടി. കൂടാതെ കേരള കലാമണ്ഡലം ഡീംഡ് യൂണിവേഴ്സിറ്റിയിലും കേരള സര്‍വകലാശാലയിലും അദ്ദേഹം ഗവേഷണ മേല്‍നോട്ടം വഹിച്ചു. സംവിധായകന്റെ കലയാണ് നാടകമെന്ന ചിന്താഗതിക്ക് പ്രചാരമുണ്ട്. വ്യത്യസ്ത സംവിധാനശൈലികള് നാടകരൂപങ്ങളുടെ ആവിര്‍ഭാവത്തിന് വഴിതെളിച്ചിട്ടുണ്ട്. നാടകാവതരണത്തിന്റെ സമഗ്രമായ ആസൂത്രണമാണ് നാടക സംവിധാനം. നാടകത്തിന്റെ അന്തര്‍ഭാവം, ലക്ഷ്യം, കലാസങ്കല്‍പം എന്നിവ സാക്ഷാത്കരിക്കാന് പര്യാപ്തമായ രീതിയില് അവതരണത്തിന്റെ വിവിധ ഘടകങ്ങള് തെരഞ്ഞെടുക്കുകയും സജ്ജമാക്കുകയും ഉചിതമായി സന്നിവേശിപ്പിക്കുകയും ചെയ്യുക എന്ന കലയാണത്. നാടകരചനയിലും നാടകഗവേഷണത്തിലും മാത്രമല്ല നാടകസംവിധാനത്തിലും ഡോ.വയലാ വ്യക്തിമുദ്ര പതിപ്പിച്ചു. കുചേലഗാഥ എന്ന സ്വന്തം നാടകം ഏഷ്യന് നാടകോത്സവത്തില് ദക്ഷിണ കൊറിയയിലെ ബുസാനില് സംവിധാനം ചെയ്ത് അവതരിപ്പിച്ചു. സംസ്ഥാന-ദേശീയ- അന്തര്‍ദേശീയ നാടകോത്സവങ്ങളില് അവതരിപ്പിച്ച പല നാടകങ്ങളുടെയും സംവിധാന കര്‍മം നിര്‍വഹിച്ചിട്ടുള്ളതും അദ്ദേഹം തന്നെ. സ്വന്തം നാടകങ്ങള് കൂടാതെ അദ്ദേഹം സംവിധാനം ചെയ്ത രചനകളുടെ കൂട്ടത്തില് ചന്ദ്രോദയം (ലേഡി ഗ്രിഗറി) ദൂതഘടോല്‍ക്കചം (ഭാസന്), വിശുദ്ധരുടെ നീരുറവ (ജെ.എം.സിഞ്ച്) മാക്ബത്ത് (ഷേക്സിപയര്), ഈഡിപ്പസ് (സോഫോക്ലിസ്), ഭരതവാക്യം, പൂജാമുറി, മൃഗതൃഷ്ണ (ജി.ശങ്കരപിള്ള), മുക്തധാര (ടാഗോര്), വെള്ളപ്പൊക്കം (കെ.ടി.മുഹമ്മദ്), കാഞ്ചന സീത (സി.എന്.ശ്രീകണ്ഠന്‍നായര്), ദൈവത്താര് (കാവാലം) കാട്ടുതാറാവുകള് (ഇബ്സന്) തുടങ്ങിയ പ്രധാന കൃതികളും ഉള്‍പ്പെടുന്നു. ജീവിതം തന്നെ നാടകമാക്കിയ ഡോ.വയലാ സാമൂഹ്യ പ്രശ്നങ്ങളോട് സജീവമായി പ്രതികരിക്കാനും നിര്‍ണായകഘട്ടങ്ങളില് നേതൃത്വം നല്‍കാനും സമയം കണ്ടെത്തി. വിദ്യാഭ്യാസ സാംസ്കാരിക പാരിസ്ഥിതിക പൗരാവകാശ പ്രശ്നങ്ങളൊന്നാകെ അദ്ദേഹത്തെ വലിച്ചിഴച്ചിട്ടുണ്ട്. ജന്മനാടായ വയലായില് ഗ്രന്ഥശാലയും ഹൈസ്ക്കൂളും പടുത്തുയര്‍ത്താന് പ്രകടിപ്പിച്ച ത്യാഗസന്നദ്ധത അയ്യന്തോളിലെ പൊതുപ്രവര്‍ത്തനങ്ങളിലേക്ക് കൂടി വ്യാപിച്ചിരുന്നു. ഇത് സാഹിത്യസപര്യയ്ക്ക് സമാന്തരമായി സാമൂഹിക സേവനത്തെ പരിഗണിച്ചിരുന്ന ഒരു വിശിഷ്ടവ്യക്തിത്വത്തിന്റെ മകുടോദാഹരണമാണ്. ലാലൂരിലെ മാലിന്യപ്രശ്നങ്ങള്, പുത്തൂര് പന്നിവളര്‍ത്തല് കേന്ദ്രത്തിലെ ജല മലിനീകരണം എന്നിവയുടെയൊക്കെ മുന്നില് വയലാ വാസുദേവന് പിള്ളയെ നാം കണ്ടു. തിരക്കേറിയ ജീവിതത്തിനിടയിലും മനസ്സില് മനുഷ്യത്വം പേറിനടന്ന സ്നേഹസമ്പന്നനായിരുന്നു ഈ ഉദാരശീലനായ ഗാന്ധിയന്. അദ്ധ്യാപനം ഏറെ ഇഷ്ടമായിരുന്നു. ഒപ്പം വീണ്ടും വീണ്ടും എഴുതണമെന്നായിരുന്നു വയലായുടെ തീരാമോഹം. അത് കൂടുതല് സന്തോഷം പകര്‍ന്നു. മാര് ഇവാനിയോസില് നിന്ന് സ്കൂള് ഓഫ് ഡ്രാമയിലേക്ക് യാത്രയാക്കുമ്പോള് അയ്യപ്പപണിക്കര് പറഞ്ഞു, "സര്‍ഗാത്മക രചന കുറയ്ക്കരുത്. എഴുതാന് തുടങ്ങുമ്പോള് ഇതിവൃത്തവും കഥാപാത്രങ്ങളും താനേ വരും. അവയോട് യഥാസമയം നീതിപുലര്‍ത്തിയില്ലെങ്കില് പിന്നീട് വഴങ്ങില്ല. മിക്ക എഴുത്തുകാരുടേയും മനസ്സുകള് പട്ടടിഞ്ഞ കഥകളുടെയും കഥാപാത്രങ്ങളുടെയും ശ്മശാനങ്ങളാണെന്നത് ഓര്‍മവേണം". ആ ഉപദേശം എപ്പോഴും മനസ്സിലുണ്ടായിരുന്നു. അതുകൊണ്ടു അരനിമിഷം പോലും ആ പ്രതിഭാശാലി പാഴാക്കിയില്ല. അമ്മയുടെ വേര്‍പാട് തന്നെയാണ് ആ മനസ്സിലെ തീരാദുഃഖം. ലോകത്ത് എവിടെയായിരുന്നാലും മാതാവിന്റെ ചരമദിനമായ ഒക്ടോബര് നാലിന് അദ്ദേഹം വയലായിലെത്തും. സഹോദരങ്ങളും അവരുടെ മക്കളുമൊത്ത് ആ ദിനം ആചരിക്കും. അന്നു മുഴുവന് മേറ്റ്ല്ലാം മാറ്റിവച്ച് മാതൃസ്മരണയില് മുഴുകിയിരിക്കുന്ന പതിവ് അദ്ദേഹം ഒരിക്കലും തെറ്റിക്കാറില്ലായിരുന്നു. എന്നാല് ഈ ഒക്ടോബര് പിറക്കും മുമ്പ് അദ്ദേഹം മാതൃസവിധത്തിലേയ്ക്ക് യാത്രയാവുകയാണുണ്ടായത്.\nവയലാ വാസുദേവന്‍പിള്ള അന്തരിച്ചു\nമലയാളത്തിലേക്ക് നാടക വസന്തം തിരിച്ചുവരുന്നു\nനാടകോത്സവത്തിന് ടിക്കറ്റ് വെച്ചതില് പ്രതിഷേധം\nരാജ്യാന്തര നാടകോല്‍സവം ഇറ്റ്‌ഫോക്കിന് 20 ന് തിരിതെളിയും\nഇന്ത്യ പ്രസ് ക്ലബ് നോര്‍ത്ത് അമേരിക്ക മാധ്യമപുരസ്കാരങ്ങള് പ്രഖ്യാപിച്ചു